26 ޖުލައި 2020 - 09:356comments\nއެ ވަގުތު ކާރުގެ އިންޖީނު ހުއްޓުނެވެ. އެކަމަކު މަގުގެ އެއް ފަރާތާ ހަމައަށް ފޯރިއެެވެ. ވާރޭ ވެހޭލެއް ބޯކަމުން ކާރުން ނުކުންނަން ހިތަށްއަރުވާނީ ވެސް މޮޔައެކެވެ.\n"ކީއްވެ ކާރު ހުއްޓެންވީ؟" ހިތާހިތުން މިހާދު ބުނެލިއެވެ.\nކާރު އިސްޓާޓުކުރަން މިހާދު މަސައްކަތް ކުރިއެވެ. ކާމިޔާބެއް ނުވިއެވެ.\n"އަޑީ ތެޔޮ ހުސްވީބާ؟" މިހާދު މަޑުމަޑުން ބުންޏެވެ. "ޕެޓްރޯލު ހުސްވީބާ؟"\nމިހާދުގެ އެއްވެސް ސުވާލަކަށް ރިފާ ޖަވާބެއް ނުދެއެވެ. މިހާދު ވައްކަޅިން ލޯގަނޑަށް ބަލައިލިއެވެ. ރިފާއެއް ނުފެނެއެވެ.\n"ޒާހިރަށް އަންގަންޖެހޭނެ ދޯ؟" މިހާދު ބުނެލިއެވެ.\nމިހާދު ހީކުރީ ރިފާ އިނީ ޒާހިރަށް ގުޅައިގެން ކަމަށެވެ. އެހެނަސް، ފަސްއެނބުރި ބަލައިލި އިރު ރިފާ އިނީ ކުޑަދޮރުން ބޭރު ބަލާށެވެ.\n"ރިފާ!" މިހާދު ގޮވައިލިއެވެ.\nރިފާ އެނބުރުނެވެ. މިހާދާ ހަތަރުކަޅި ހަމަކޮށްލިއެވެ.\n"މަ ބުނީ ޒާހިރަށް ގުޅާލާފަ ބުނަންވާނެ ނޫންހޭ ކާރު ހުއްޓިއްޖޭ!" މިހާދު އެދުނެވެ.\n"ގުޅާ!" ދެވޭނެ އެންމެ ކުރު ޖަވާބު ރިފާ ދިނެވެ.\nމިހާދު ފޯނު ނަގައިފައި ނަންބަރުތަކަށް ފިތައިލި އަޑު ރިފާއަށް އިވުނެވެ. ލަވައިގެ އަޑު މަޑުކޮށްލައިފައި މިހާދު ވާހަކަދެއްކިއެވެ. ކާރު މައްސަލަޖެހިގެން އުޅޭ ވާހަކައާއި، ކާރު އޮތް ހިސާބާއި، ބަލައި އައުމަށް އެދުނެވެ. ދެވަނަ ކޯލު ކުރީ ޒާހިރަށެވެ. ވެގެންއުޅޭ ގޮތް ޒާހިރު ކިޔައިދިނެވެ.\n"ރައްޓެއްސަކު އެބަ އާދޭ ބަލާ!" މިހާދު ބުންޏެވެ. "ކުޑަ އިރުކޮޅެއް ވާނެ!"\nމައްސަލަ ހައްލުވީއެވެ. ނަމަވެސް ދެ މީހުން ތިބީ ކާރުގައި ހައްޔަރުވެފައެވެ. ނުކުމެވޭނެ ގޮތެއް ނެތެވެ. ދައްކާނެ ވާހަކައެއް ނެތެވެ. އެކަމަކު ދުރާލައި ފިހާރައިގައި ޒާހިރު ތާށިކުރުވައި، ކާރު ހުއްޓުނު ކަމަށް ހެދުމަކީ މިހާދުގެ އުކުޅެކެވެ. ވާރޭއަކީ މިހާދުގެ ހެޔޮ ނަސީބެވެ. މިހާދު އަނެއްކާ ވެސް މޫނޭތިއީ ހިތްއެދޭ ޖަހަން ފެށިއެވެ.\n"މީ ހާދަ ރީތި ލަވައެކޭ ދޯ؟" މިހާދު އެހިއެވެ.\nއާދައިގެ މަތިން ރިފާ އެއްވެސް ޖަވާބެއް ނުދިނެވެ. އެއީ ރިފާގެ މިޒާޖެވެ. ރިފާއަކީ އެކުވެރިން މަދު، ބަސްމަދު އަންހެނެކެވެ. ނުދަންނަ މީހުންނާ އެކުގައި ތަންތަނަށް ދިޔުމަކީ، އަމުދުން ރިފާ ޖެހިލުންވާ ކަމެކެވެ. މިހާދަކީ ޒާހިރުގެ އެކުވެރިއެކެވެ. މިހާދުގެ ފުރިހަމަ ނަން ވެސް ރިފާ އަކަށް ނޭނގެއެވެ.\n"ރިފާ!" މިހާދު ބުންޏެވެ. "އަޅެ އަނގައިން ބުނެބަލަބަ! ހެޔޮނުވާނެ!"\nރިފާ މަޑުމަޑުން ހީނލި އަޑު އިވުނެވެ. އެކަމަކު ވާހަކައެއް ނުދެއްކިއެވެ. މިހާދު ނިކަން ގަޔާވެލައިފައި އެނބުރިލިއެވެ.\n"އަޅެ ކޮންމެވެސް އެއްޗެއް ބުނެބަލަ!" މިހާދު އެދުނެވެ.\n"ކީކޭ ބުނަންވީ؟" ރަކިވެފައި ރިފާ ސުވާލުކުރިއެވެ.\n"ފިރިމީހާ ރުޅިއައިއްސާނެތީ ބިރުގަންނަނީތަ؟" ސަމާސާ ރާގެއްގައި މިހާދު އެހިއެވެ. "ނޫނީ އަހަރެން ދެކެ ބިރުގަންނަނީ؟"\nރިފާ ނޫނެކޭ ބުނީ އިސްޖަހައިލައިގެން އިނދެ ބޮލުގެ އިޝާރާތުންނެވެ.\n"އެންމެ ރަނގަޅު. ރިފާ ބޮލުން ވާހަކަދައްކާ!" މިހާދު ބުންޏެވެ. "އަހަރެން ދުލުން ވާހަކަދައްކާނަން. އަހަންނަށް އެނގޭ ދެ މީހުން އުޅެނީ އިނދެގެން ނޫންކަން. ކީއްވެ ނީނދެ ތި އުޅެނީ؟ ތީ އެހާ ރަނގަޅު ކަމެއް ނޫނެއްނު!"\nރިފާ ޖަވާބެއް ނުދިނެވެ. އެ ވާހަކަދައްކަން ރިފާ ހިތަށްއެރިއެވެ. ނުކެރުނީއެވެ.\n"އަހަންނަކީ ޒާހިރުގެ ގާތް އެކުވެރިއެއް،" މިހާދު ބޭނުންވާ މިސްރާބަށް ދަތުރު ފެށިއެވެ. "ރިފާ ވެސް ކޮންމެވެސް ވަރަކަށް އަހަރެން ދަންނާނެކަން ޔަގީން. ފަހަރެއްގަ އަހަންނަށް ކޮންމެވެސް އެހީއެއް ވެވިދާނެއްނު! މި ކަހަލަ ގޮތަކަށް އަހަރުމެން ދިމާވުން މީ އިއްތިފާގެއް ނޫން. މި ފުރުސަތު ރިފާ ގެއްލުވާލައިފިއްޔާ ދެން މި ކަހަލަ ޗާންސެއް ނުލިބި ވެސް ހިނގައިދާނެ."\nރިފާ ދައްކަން ޖެހެނީ ބޮޑު ވާހަކައެކެވެ. ފަށްނުކެނޑިގެން ނީނދެވިގެން އުޅޭ ވާހަކައެވެ. އެ ވާހަކަ ބުނުމަށް ޓަކައި ރިފާ ވަރަށް ގިނަ ވާހަކަ ދައްކަން ޖެހޭނެއެވެ. އެހާ ހިތްވަރެއް ރިފާގެ ނެތެވެ. އެހެންވެ އެއްޗެއް ނުބުނެ އިނީއެވެ. މިހާދު ފޯނު ނެގިއެވެ. އެކުވެރިޔާއަށް ގުޅިއެވެ.\n"ކޮބާ ކިހާ ހިސާބެއްގަ؟" މިހާދު ސުވާލުކުރިއެވެ. "ފަސް މިނެޓޭ؟ އޯކޭ!"\nމިހާދު ފޯނު ބޭއްވިއެވެ. ވިސްނަން ރިފާއަށް ލިބުނީ ފަސް މިނެޓެވެ. ޒާހިރާ އިންނަން ރިފާ ބޭނުމެވެ. މިހާދު މެދުވެރިކޮށް، ފަށްކަނޑަން މީހަކު ހޯދިދާނެ ހެއްޔެވެ؟ ރިފާގެ ހިތުގައި އެ ސުވާލު ތަކުރާރުވާން ފެށިއެވެ. ފައިސާއަށް ހުރިހައި އެއްޗެއް ގަނެވޭނެ ހެއްޔެވެ؟ ފުން ނޭވައެއް ބޭރުކޮށްލައިފައި ރިފާ ވާހަކަދައްކަން ފެށިއެވެ. އަޅައަޅައިގަންނަމުން މަޑުމަޑުންނެވެ. ތިން ފަށް ވަރިޔަކާ ކުރިމަތިލި ގޮތް ރިފާ ކިޔައިދިނީ ރިފާއަށް ކިޔޭނެ އެންމެ ކުރުކޮށެވެ.\n"ފަށްކަނޑައިގެން ނޫނީ ދެން ނެތް އިނދެވޭކަށް،" ވަރަށް ސާދާކޮށް ރިފާ ބުންޏެވެ. "ބޭނުން ޒާހިރާ އިންނަން. ދަރިޔަކު ވެސް އެބަހުރި ވިއްޔަ. އަހަރެން އުޅެން ބޭނުމީ ޒާހިރާ އެކީގަ. އޭނަހާ ހެޔޮ މީހަކު ނުލިބޭނެ."\nމިހާދު ވިސްނައިލިއެވެ. ކިތަންމެ ދިގެއްކޮށް ވެސް މިހާދަށް ވާހަކަދެއްކިދާނެއެވެ. މިހާދު ބަލާ ކާރެއް ނާދެއެވެ. އެއީ ވެސް މިހާދުގެ އުކުޅެކެވެ. ރިފާ ހާސިލުކުރުމުގެ ހުރިހާ މަގަކާއި ދޮރެއް ބަންދުވެފައި ހުއްޓަސް، ކުޑަދޮރެއް ހުޅުވިފައި ހުރި ތަން މިހާދަށް ފެނުނެވެ.\n"އެއީ ދޯ ވެގެން މި އުޅޭ ގޮތަކީ؟ ދެން ފަށްކަނޑަންވީނު!" މިހާދު އެހެން ބުނި އިރު ހީވަނީ އެއީ ވަރަށް ކުޑަކުޑަ ކަމެއްހެންނެވެ.\nރިފާގެ ލަދުރަކިކަމުގެ ފާރު ކޮންމެވެސް ވަރަކަށް ތުނިވިއެވެ. ކޮންމެވެސް ވަރަކަށް ތިރިވިއެވެ. ވާހަކަދައްކާނެ ހިތްވަރު ލިބުނެވެ.\n"އައްދެ! ހަމަ ތިހެން ބުނާ އިރަށް ކުރެވޭ ކަމެއްތަ އެއީ؟" ރިފާ ބުނެލިއެވެ.\n"އެހެންޏަ! ތީ މެޓައެއްނު؟" ވަރަށް ހަމަޖެހިލައިފައި މިހާދު ބުންޏެވެ. "އަހަންނާ އިންނަން ކެރޭނެ؟"\nކުއްލިއަކަށް ރިފާގެ މޫނުމައްޗަށް ނުތަނަވަސްކަން ވެރިވިއެވެ. މިހާދާ އިންނާކަށް ރިފާ ދުވަހަކު ވެސް ނުވިސްނައެވެ. އެއްކޮޅުން މިހާދުގެ އުމުރެވެ. އަނެއްކޮޅުން މިހާދުގެ މުއްސަނދިކަމެވެ. މިހާދު އެ ގޮތަށް ވިސްނަފާނެ ކަމަަކަށް ވެސް ރިފާ ހިޔެއް ނުކުރެއެވެ.\n"ކީއްތަވީ؟" މިހާދު އެހިއެވެ. "އަހަރެން ކަޅީ؟ ނޫނީ ހުތުރީ؟ ނޫނީ މާ މުސްކުޅީ؟ ރިފާ ނުޖެހޭނެއްނު އަހަރެންގެ އަންބަކަށް ވެގެން އުމުރު ދުވަހު އުޅޭކަށް."\nރިފާ އިސްޖަހައިލިއެވެ. އެ ކަމާ ފުންކޮށް ވިސްނަން ފެށިއެވެ. ޒާހިރު ގާތުގައި ނާހާ ރިފާ ރުހުން ދޭންވީ ހެއްޔެވެ؟ ފަށްކަނޑަން ވިޔަސް މިހާދަކީ ރިފާއަށް ކަމުދާ މީހެއް ނޫނެވެ. އެހާ މުއްސަނދި މީހަކާ އިންނަން ރިފާ އުޅެފިއްޔާ ޒާހިރު ހިތަށްއަރާނީ ކީކޭ ހެއްޔެވެ؟ މައްސަލައަކީ މިހާދުގެ ތަނަވަސްކަމެއް ނޫނެވެ. ރިފާގެ ފަގީރުކަމެވެ. ރިފާ ވަކި ޖަވާބެއް ނުދިނުމުން މިހާދުގެ ހިތުގައި ނުތަނަވަސްކަން އުފެދެން ފެށިއެވެ.\n"ހާދަ ލަސްވެއްޖޭ ދޯ!" މިހާދު ބުނެލިއެވެ. "އަނެއްކާ ވެސް ވެއްޖެ އިސްޓާޓުކޮށްލެވޭތޯ ބަލަން!"\nއެ ފަހަރު މިހާދަށް ކާރު އިސްޓާޓުވިއެވެ.\n"ނަސީބަކުން އިސްޓާޓު ވެއްޖެ!" އުފާވިކަމަށް ހެދިފައި މިހާދު ބުންޏެވެ.\nމަޑުމަޑުން ކާރު ދުއްވައިލިއެވެ. މިހާދު ހިތަށްއެރިއެވެ. އިންނަން ނޭހުނު ނަމައެވެ. ރިފާ ހިތްހަމަނުޖެހިގެން ޒާހިރު ގާތުގައި އެ ވާހަކަދައްކައިފިއްޔާ، ޒާހިރުގެ "އަނބިމީހާއަށް" ލޯބިން ކަޅިއެޅި ނަން މިހާދަށް ނުލިބިއެއް ނުދާނެއެވެ. އެއިން އެކަކު ފެންނަ ހިސާބަށް ދާނެ ހިތްވަރެއް ވެސް މިހާދަކަށް ނުލިބޭނެއެވެ.\n"އެއީ ނުދައްކާ ވާހަކައެއް އިނގޭ ރިފާ!" ބުނަން މަޖުބޫރުވެގެން މިހާދު ބުންޏެވެ. "އަހަރެންގެ އެއްވެސް ނުބައި ނިޔަތެއް ނެތް. ތީ އަހަރެންގެ ރައްޓެއްސެއްގެ އަންބެއް. ވަރިކޮށްފަ ހުއްޓަސް އަހަރެން ދެކެނީ ހަމަ އެހެން. ރައްޓެއްސަކަށް ކަމެއް ކޮށްދިނުމުގެ ނިޔަތުގަ އަހަރެން އެހެން ބުނީ. އަހަރެން ހިތަށްއެރީ.."\n"އަހަރެން އެ ކަމާ ވިސްނާނަން!" ރިފާ ބުންޏެވެ.\n"އަހަންނަކީ ޒާހިރާ ރިފާއަށް ވެސް އިތުބާރު ކުރެވޭނެ މީހެކޭ،" މިހާދު ސަމާލުކަން ދީގެން ހުރީ މިހާދުގެ ވާހަކައަށެވެ. "ޒާހިރަކީ ވަރަށް ހިތްހެޔޮ..."\nރިފާ ބުނި އެއްޗެއް މިހާދަށް ރޭކާލީ އެ ހިސާބުންނެވެ.\n"އޭނ؟" މިހާދު ހީކުރީ މިހާދަށް އަޑުއިވުނީ ނުބައިކޮށް ކަމަށެވެ. "ރިފާ އެއްޗެއް ބުނިންތަ؟"\n"މަ ބުނީ އަހަރެން އެ ކަމާ ވިސްނާނަމޭ!" ރިފާ މަޑުމަޑުން ބުނެލިއެވެ. "ވިސްނާފަ ޖަވާބެއް ދޭނަން!"\nމިހާދުގެ ހިތް ވަރަށް ބާރަށް ތެޅިގަތެވެ. އިތުރަށް ބުނާނެ އެއްޗެއް ނުވެސް ވިސްނުނެވެ. ފިހާރަ ކައިރިއަށް ގޮސް ޒާހިރު ނަގައިގެން ރެސްޓޯރަންޓަށް ގޮސް ކައި ނިމުނު އިރު ވަރަށް ގިނަ ވާހަކަ ދެކެވުނެވެ. ކައިވެނީގެ ވާހަކަ ފިޔަވައެވެ. ރިފާއާއި މިހާދުގެ ކައިވެނީގެ ވާހަކަ ދެ މީހުން ކުރެ އެކަކު ވެސް ނުދައްކައެވެ. މިހާދު ހީކުރީ ރިފާ އެ ވާހަކަ ނަގާނެ ކަމަށެވެ. ރިފާ ހީކުރީ ޒާހިރު ގާތުގައި އެ ވާހަކަ ބުނާނީ މިހާދު ކަމަށެވެ.\nއެއްވެސް މީހަކާ މަޝްވަރާ ކުރުމުގެ ބަދަލުގައި ރިފާ ވިސްނީ އެކަނިމާއެކަންޏެވެ. ކޮންމެވެސް ދުވަހަކުން ކައިވެނި ކުރަން ޖެހޭނެއެވެ. ލަސްކުރުމުގެ ބޭނުމެއް ކޮބައި ހެއްޔެވެ؟ ހަމަ އެކަނި ސުވާލަކީ، ފަހުން މިހާދު ވަރި ނުކޮށްފިއްޔާ ދެން ހަދާނީ ކިހިނެއް ހެއްޔެވެ؟ މިހާދަކީ ކޮން ކަހަލަ މިޒާޖެއްގެ މީހެއް ހެއްޔެވެ؟ ރިފާ އަކަށް ނޭނގެއެވެ. ރިފާ ލޯބިވަނީ ޒާހިރު ދެކެއެވެ. އެހެން މީހަކާ އެކުގައި ދިރިއުޅޭކަށް ރިފާ ދުވަހަކު ވެސް ނުވިސްނައެވެ. ނުވެސް ވިސްނާނެއެވެ. ފަށްކަނޑަން މީހަކާ އިނުމަކީ ވަރަށް ބޮޑު ހިރާހެކެވެ. ރަނގަޅަށް ގޮއްސިއްޔާ ރަނގަޅެވެ. ނުބައިކޮށް ހިނގައްޖެއްޔާ ދެން ހަދާނީ ކިހިނެއް ހެއްޔެވެ؟\nހަތަރު ދުވަސް ވީއިރު ވެސް ޒާހިރު ގާތަކު ރިފާ އެ ވާހަކައެއް ނުބުނެއެވެ. މުހިންމު ސަބަބެއް އޮތީމައެވެ. ރިފާގެ ޝަރުތެއް އެބަ އޮތެވެ. އެ ޝަރުތު މިހާދު ގަބޫލުކުރާނެ ހެނެއް ރިފާ އަކަށް ހިޔެއް ނުވެއެވެ. ރިފާ ގުޅާނެ ކަމުގެ އިންތިޒާރުގައި އިން މިހާދުގެ ފޯނު ރަނގަބީލުވާން ފެށިއެވެ. އެހެން ކޯލުތަކެކޭ އެއްފަދައިން އެ ކޯލަކީ ވެސް ރިފާގެ ކޯލަކަށް ވެދާނެކަމަށް މިހާދު އުންމީދު ކުރިއެވެ. ވީ ވެސް އެހެންނެވެ.\n"ހަލޯ!" ނުތަނަވަސްކަމާ އެކުގައި މިހާދު ބުންޏެވެ.\n"އަހަރެން ބޭނުން އިންނަން،" ފުރަތަމަ ރިފާ ދިނީ އުފާވެރި ޚަބަރެކެވެ. "އެކަމަކު ޝަރުތެއް އެބަ އޮތް!"


Raajje gai muslim friendly resort hadhan rah dhenee\nރާއްޖޭގައި މުސްލިމް ފްރެންޑްލީ ރިސޯޓް ހަދަން ރަށް ދެނީ\nމުސްލިމް އާއިލާއެއް ޗުއްޓީ ހޭދަ ކުރަނީ: މުސްލިމް ފްރެންޑްލީ ރިސޯޓެއް ހަދަން ސަރުކާރުން ދަނީ ތައްޔާރު ވަމުން -- ފޮޓޯ: ހޮލިޑޭމީ\nރާއްޖެއަށް މުސްލިމް ފްރެންޑްލީ ނުވަތަ ހަލާލު ޓޫރިޒަމް ތައާރަފު ކުރަން ރަށް ތަކެއް ދޫކުރަން ސަރުކާރުން ނިންމައިފި އެވެ.\nރައީސް އިބްރާހިމް މުހައްމަދު ސޯލިހުގެ ފަސް އަހަރުގެ ދައުރުގައި ރިޔާސީ ވައުދުތައް ފުއްދަވާނެ ގޮތުގެ ތަފްސީލުތައް ހިމެނޭ ސްޓްރެޓެޖިކް އެކްޝަން ޕްލޭން (އެސްއޭޕީ) ގައިވާ ގޮތުން، ދުނިޔޭގެ ޓޫރިޒަމްގެ ބޮޑު މާކެޓެއް ހިއްސާ ކުރާ ހަލާލް ޓޫރިޒަމް ނުވަތަ މުސްލިމް ފްރެންޑްލީ ޓޫރިޒަމް ރާއްޖެއަށް ތައާރަފު ކުރުމުގެ ގޮތުން، އެކަމާ ގުޅުން ހުރި ގަވާއިދުތަކާއި ގާނޫނުތައް އަންނަ އަހަރު ނިންމާނެ އެވެ. މި މަސައްކަތް ކުރަން ލާޒިމް ކޮށްފައިވަނީ އެޓާނީ ޖެނެރަލް އޮފީހާއި މިނިސްޓްރީ އޮފް އިސްލާމިކް އެފެއާޒް އަދި މިނިސްޓްރީ އޮފް ޓޫރިޒަމްގެ މައްޗަށެވެ.\nހަލާލް ޓޫރިޒަމް ރާއްޖެއަށް ތައާރަފު ކުރުމުގެ ގޮތުން ޓޫރިޒަމް މިނިސްޓްރީ އާއި އިކޮނޮމިކް މިނިސްޓްރީ ގުޅިގެން އަންނަ އަހަރު އެ ފަދަ އިންވެސްޓަރުންނަށް ހާއްސަ ހަރަކާތް ތަކެއް ވެސް ހިންގާނެ އެވެ. މީގެ އިތުރުން އަންނަ އަހަރު ހަލާލް ޓޫރިޒަމް ތައާރަފު ކުރަން ރަށް ދޫކުރަން ހުޅުވާލާނެ އެވެ.\nސަރުކާރުން ބުނެފައިވާ ގޮތުގައި ހަލާލް ޓޫރިޒަމް ތައާރަފު ކުރުމުގެ ގޮތުން ޝަރިއާ ހުއްދަ ކުރާ ފައިނޭންސިން ސްކީމް ތަކެއް ބޭންކްއާ ގުޅިގެން 2021 ގައި ތައާރަފު ކުރާނެ އެވެ.\nރާއްޖޭގެ ޓޫރިޒަމަށް 47 އަހަރުވެފައިވާއިރު، ރާއްޖޭގައި މި ހާތަނަށް މުސްލިމް ފްރެންޑްލީ ރިސޯޓެއް ހަދާފައެއް ނުވެ އެވެ. ނަމަވެސް ރާއްޖޭގައި އިސްލާމިކް ކޮންސެޕްޓަށް ރިސޯޓެއް ހަދަން ށ. ގާކޮށިބީގައި އޭޑީކޭ ކުންފުނިން މަަސައްކަތް ކުރި އެވެ. ނަމަވެސް ފަހުން އެ މަޝްރޫއު ވަނީ ހުއްޓިފަ އެވެ.\nހަލާލް ޓޫރިޒަމަކީ ދުނިޔޭގައި މިހާރު އެންމެ ކުރިއަރަމުން ދާ އެއް މާކެޓެވެ. ތޮމްސަން ރޮއިޓާސް އިން އެންމެ ފަހުން އާއްމުކުރި ރިޕޯޓުގައިވާ 2017 ވަނަ އަހަރު ދުނިޔޭގެ ޓޫރިޒަމްގެ 11.8 ޕަސެންޓް ހިއްސާކުރީ މުސްލިމް ޓްރެވަލާސް އެވެ. އަދި މި ބާވަތުގެ ޓޫރިޒަމަށް ދަތުރުކުރި މީހުން ވަނީ މި މުއްދަތުގައި 169 ބިލިއަން ޑޮލަރު ހޭދަކޮށްފަ އެވެ.\nމިނިސްޓްރީ އޮފް ޓޫރިޒަމް އެސްއޭޕީ ރިސޯޓް


Dr. Nazla home quarantine ah, Press gai baiverivelahvaanee geygai...\nއެޗްއީއޯސީގެ ތަރުޖަމާނު ޑރ ނަޒްލާ\nޑރ ނަޒްލާއަކީ އޭނާގެ ކޮންޓެކްޓެއް\nއާއިލާ މެމްބަރެއް ކޮވިޑް-19 އަށް ޕޮޒިޓިވްވެފައިވޭ\nތަރުޖަމާނަކަށް ހަމަޖައްސާފައިވާކަމަށް ހާމަކޮށްފައިވަނީ މިދިޔަ ޖުލައި މަހުގެ5ވަނަ ދުވަހު\nކ. މާލެ | 14 އޯގަސްޓް 2020 | ހުކުރު 21:40 | 10,518\nއެޗްއީއޯސީގެ ތަރުޖަމާނު ޑޮކްޓަރ ނަޒްލާ ރަފީޤް- ޑރ ވިދާޅުވީ ޙާލު ރަނގަޅުކަމަށް - ހެލްތު ޕްރޮޓެކްޝަން އެޖެންސީ\nއާއިލާ މެމްބަރެއް ކޮވިޑް-19 އަށް ޕޮޒިޓިވްވުމާ ގުޅިގެން ހެލްތް އިމަރޖެންސީ އޮޕަރޭޝަންސް ސެންޓަރ (އެޗްއީއޯސީ) ގެ ތަރުޖަމާނު ޑޮކްޓަރ ނަޒްލާ ރަފީޤް ހޯމް ކަރަންޓީން ކޮށްފިއެވެ.\nހުކުރު ދުވަހުގެރޭ ޑރ ނަޒްލާ ކުރެއްވި ޓްވީޓެއްގައި ވަނީ އެކަން ކަށަވަރު ކޮށްދެއްވާފައެވެ. އެގޮތުން ޑރ ނަޒްލާ ވިދާޅުވީ، އާއިލާ މެމްބަރެއް ކޮވިޑް-19 އަށް ޕޮޒިޓިވްވެފައިވާއިރު، ޑރ ނަޒްލާ އަކީ އޭނާގެ ކޮންޓެކްޓެއް ކަމަށެވެ.\nއެއާއެކު، އުސޫލުތަކާ އެއްގޮތްވާ ގޮތުގެ މަތިން ހޯމް ކަރަންޓީންގައި ހުންނެވި ކަމަށް ޑރ ނަޒްލާ ވިދާޅުވިއެވެ. އަދި ޙާލު މިވަގުތު ރަނގަޅު ކަމަށާއި، އެޗްއީއޯސީގެ ނޫސްވެރިންގެ ބައްދަލުވުންތަކުގައި ގޭގައި ހުންނަވައިގެން ބައިވެރިވެލައްވާނެ ކަމަށް ޑރ ވިދާޅުވިއެވެ.\nޑރ. ނަޒްލާ އެޗްއީއޯސީގެ ތަރުޖަމާނަކަށް ހަމަޖައްސާފައިވާ ކަމަށް ހާމަކޮށްފައިވަނީ މިދިޔަ ޖުލައި މަހުގެ5ވަނަ ދުވަހުއެވެ. އެއަށްފަހު ކޮވިޑް-19 ގެ ފަހުގެ މައުލޫމާތުތައް ރައްޔިތުންނަށް ފޯރުކޮށްދެއްވުމުގައި އިސްކޮށް އުޅުއްވަނީ ޑރ ނަޒްލާއެވެ.\nޑރ. ނަޒްލާއަކީ ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ ސީނިއަރ މެޑިކަލް އޮފިސަރުގެ މަގާމު ފުރުއްވަމުން ގެންދަވާ ބޭފުޅެކެވެ. އަދި ކޮވިޑް-19އާ ގުޅިގެން ރައްޔިތުން ހޭލުންތެރި ކުރުވާ ސަމާލުކަން ދޭންވީ ކަންތައްތަކާއި ގުޅޭގޮތުން ޑރ. ނަޒްލާ ވަނީ ނޫސްވެރިންގެ ބައްދަލުވުންތަކުގައި ރައްޔިތުންނަށް މައުލޫމާތު ދެއްވާފައެވެ.


Nasheed Emanikufaanah Hukum Ihvi Fandiyaaru Ge Kibain Badhalhifanee? - Vaguthu\nކޮވިޑް-19: ބަލި ފެތުރުން ހުއްޓުމަކަށް ނާދޭ، ފައްސިވާ މީހުންގެ އަދަދު އިތުރުވަނީ -3ގަޑިއިރު ކުރިން\nފަނޑިޔާރު އަބްދުﷲ ދީދީ – ވަގުތު އިމޭޖްސް: އިބްރާހިމް ޝާބިލް\nސުޕްރީމް ކޯޓުގެ ފަނޑިޔާރު އަބްދުﷲ ދީދީ ސަސްޕެންޑް ކުރަން މިއަދު ޖުޑީޝަލް ސާވިސް ކޮމިޝަން (ޖޭއެސްސީ) އިން ނިންމި ނިންމުންމަކީ ކުރީގެ ރައީސް މުހައްމަދު ނަޝީދު 13 އަހަރަށް ޖަލަށް ލާން 2015 ވަނަ އަހަރު ކްރިމިނަލް ކޯޓުން ޙުކުމް އިއްވުމުގައި އަބްދުﷲ ދީދީ ބައިވެރިވެ ވަޑައިގެންފައިވާތީ ދިން "ބަދަލު ހިފުމުގެ ހަމަލާއެއް" ގެ ގޮތުގައި ބައެއް ފަރާތްތަކުން ތުހުމަތު ކުރަން ފަށައިފިއެވެ.\nވެރިކަމުގައި ހުންނަވައިގެން އަބްދުﷲ ގާޒީ ރަހީނު ކުރި މައްސަލައިގައި ނަޝީދު ޖަލަށް ލާން ކްރިމިނަލް ކޯޓުން ޙުކުއްވި އިއްވިއިރު އެމައްސަލަ ބެއްލެވި ބެންޗްގައި އަބްދުﷲ ދީދީ އިންނެވިއެވެ. އެބެންޗްގައި ދެން ތިއްބެވީ ގާޒީ އަބްދުލްބާރީ ޔޫސުފާއި ގާޒީ ޝުޖާއު އުސްމާނެވެ. ޝުޖާއު އުސްމާންގެ މައްސަލައެއް ވެސް މިއަދު ޖޭއެސްސީ އަށް ވަނީ ހުށަހަޅާފައެވެ. އެހެންކަމުން ބެލެވޭ ގޮތުގައި އޭނާގެ މައްޗަށް ވެސް ވަރަށް އަވަހަށް ފިޔަވަޅު އަޅާނެއެވެ.\nނަޝީދު ޖަލަށް ލުމަށް ޙުކުމް އިއްވި ފަނޑިޔާރާއި ދެކޮޅަށް ނަޝީދާއި، ނަޝީދުގެ ޤާނޫނީ ވަކީލް އިންނަވައިގެން ފިޔަވަޅު އެޅުއްވުމުން ވެސް ބައެއް ފަރާތްތަކުން ވަނީ ސުވާލު އުފައްދާފައެވެ.\nމިއަދު އަބްދުﷲ ދީދީ އަށް ފިޔަވަޅު އަޅަން ޖޭއެސްސީ އިން ބޭއްވި ޖަލްސާގައި ނަޝީދުގެ އިތުރުން އެމަނިކުފާނުގެ ޤާނޫނީ ވަކީލް އަދި ތުޅާދޫ ދާއިރާގެ މެންބަރު ހިސާން ހުސައިން ވެސް ބައިވެރިވެ ވަޑައިގެންނެވިއެވެ. މީގެ އިތުރުން ހިސާންގެ ލޯފާމްގައި މަސައްކަތް ކުރެއްވި މިހާރުގެ ބަންޑާރަނައިބު އިބްރާހިމް ރިއްފަތު ވެސް ޖޭއެސްސީގައި ފަނޑިޔާރު ސަސްޕެންޑް ކުރަން ވޯޓް ދެއްވިއެވެ.\nއަމިއްލަ މަސްލަހަތެއް އޮތް މައްސަލައެއް ބެލުމުގައި ބައިވެރިވުމަކީ ހަމަޖެހޭ އުސޫލެއް ނޫންކަމަށް އެމްޑީޕީ އިން މީގެ ކުރިން ބުނަމުން ދިޔަ ނަމަވެސް މިއަދު އަބްދުﷲ ދީދީ ސަަސްޕެންޑް ކުރަން ނަޝީދާއި، ހިސާން އަދި ރިއްފަތު ވޯޓް ދެއްވުމުން ކުރިން ދެއްކި ވާހަކައާއި އަމަލު ދިމާނުވިކަން ގިނަ ބަޔަކު ފާހަގަ ކޮށްފައިވެއެވެ.\nފަނޑިޔާރު އަބްދުﷲ ދީދީ ސަސްޕެންޑް ކުރަން ނިންމި ނިންމުމަކީ ނަޝީދަށް ޙުކުމް އިއްވުމުން ބަދަލު ހިފުމުގެ ގޮތުން ކުރި ކަމެއްތޯ ކުރީގެ ނައިބު ރައީސް ޑރ.މުހައްމަދު ޖަމީލް އަހްމަދު ވެސް ވަނީ ސުވާލު ކުރައްވާފައެވެ.\nނަޝީދު، ހާއްސަ އިސްކަމެއް ދެއްވައިގެން އަބްދުﷲ ދީދީގެ މައްސަލަ ބެއްލެވުމަށް މަސައްކަތް ކުރެއްވުމަކީ އެމަނިކުފާނު ޒާތީ ހަސަދައެއް އޮތުމުން ކުރައްވާ ކަމެއް ކަމަށް ގިނަ ބަޔަކު މިއަދު މީސް މީޑިއާގައި ބުނެފައި ވެއެވެ.\nޝަރުޢީ ދާއިރާ އިސްލާހް ކުރުމަކީ މިސަރުކާރުގެ އެންމެ މުހިއްމު ވައުދެވެ. އެމްޑީޕީގެ އިސް ބައެއް ބޭފުޅުން ވިދާޅުވާ ގޮތުގައި ކުރިއަށް އޮތް މަދު ދުވަސްކޮޅެއްގެ ތެރޭގައި މިހާރު ޝަރުޢީ ދާއިރާގައި އިސްކޮށް ހަރަކާތްތެރިވާ ގިނަ ފަނޑިޔާރުންތަކެއް މަގާމުން ދުރުކޮށް އެމަގާމުތަކަށް އާބޭފުޅުން އައްޔަން ކުރާނެއެވެ.\nރައީސް ނަޝީދު އިދިކޮޅަށް: ސިޔާސީ ހަރަކާތެއް ވިއްޔާ ދެތިން ކުޅި ކުރިއަށް ވިސްނަވާފަ ނޫނީ ނުނިކުންނަވާ\nޤާނޫނު އަސާސީ އިސްލާހު ކުރީ ރަނުން ރަނަށް - ރައީސް ނަޝީދު\nޖޫން 12, 2019 22:31\nއެހެން ވީމާ ކޮންމެ ޕާރޓީއަކުން ވެސް ވެރިކަން ލިބުނީމާ ކެބިނެޓް އެކުލަވާލާ އުސޫލުން ފަޑިޔާރުންގެ ބެންޗްތައްވެސް އެކުލަވާލާ އަދި ސަރުކާރުގެ ކުންފުނިތަކާއި ސިވިލް ސަރވިސް މުވައްޒަފުންތައްވެސް ބަދަލުކޮށްލުމަކީ ދުރުގާ އޮތްކަމެއްނޫން. ތިޔައީ ނުބައެއްގެ ފެށުން. ތިޔަކަން ހުއްޓާލުމަށް ނަޝީދަށް ގޮވާލަން. ޙަސަދަ ވެރިކަމާއެކު ފަޑިޔާރުގެޔާ ކުޅެން ނަހަދާ!!!!\nޖޫން 13, 2019 09:38\nފަޑިޔާރުގެޔާ ކުޅެވޭނީ ކުރީގެ ރައީސް ޔާމީނަށް އެކަނިތޯ. ސުޕުރީން ކޯޓުން ޓިނުނަގާގެން ފަޑިޔާރުން ހައްޔަރުކުރެވޭނީ ކުރީގެ ރައީސް ޔާމީނަށް އެކަނިތޯ. އެހެންހީވާމީހަކަށް ބުނެލަންއޮތީ ތިއުޅެވެނީ ހަމަބިމަށްވުރެ މަތީގައޭ އަވަހަށް ހަމަބިމަށްފާބާށޭ.\nޖޫން 12, 2019 22:32\nކުރިއަށްއޮތް މަދު ދުވަސްކޮޅެއްގެ ތެރޭގައި ރައޯސް ނަޝީދު ރާއްޖޭގެ ވެރިކަމަށް އައުމަށްވެސް ގަދައަޅާ މަސައްކަތް ކުރާނެކަމަށް ބެލެވޭ..\nޖޫން 12, 2019 22:34\nނަޝީދު ޒާތީ ހަސަދަ ފިލުވާނަމަ އެންމެ ފުރަތަމަ ހަސަދަ ފިލުވާނީ މައުމޫނަށް\nޖޫން 12, 2019 22:58\nޒާތީ ހަސަދައަކީ ކޯޗެއްކަން ކަލެއަށް ނޭނގެންޏާ އަނގަ ނުބާނާ ހުރޭ.\nޖޫން 12, 2019 23:00\nނަޝީދު މައުމޫނަށް ފިލުވާނެ ޙަސަދައެއް މިހާރަކު ނެތް. މައުމޫނު ޖަލަށް ލާނަމޭ ނަޝީދު ބުނި. އެކަމު މިހާރު އެކަންވެސް ޔާމީންގެ ވެރިކަމުގަ ކޮށްފި. ދެން ހުރީ ފާރިޝް މައުމޫނު. އޭނައަކީ މިހާރު ސިޔާސީ މައިދާނުގައި އެއްވެސް ބުރަދަނެއް ހުރި މީހެއްނޫން. މައުމޫނުގެ އާރާއި ބާރު ވެއްޓުނުފަހުން އެސޮރު ހަރުން ބޭރަށްވެސް ނުނިކުމެ. އެހެންވީމަ ޒާތީ ހަސަދަ މައުމޫނަށްވުރެ ބޮޑަށް ނަޝީދު ބޭލުން އެއްމެ ގާތީ ރަޢީސް ޔާމީނަށް.\nޖޫން 12, 2019 23:52\nކަލޯ ސީލާ ދެފައިދަނޑިއަށް އޭނާއަކަށް ލާހިކެއް ނޫން މައުމޫނާ ކުޅޭކަށެއް.. ހަމަ ނިމުނީ... އޭނާއަށް ވީގޮތަކީ ވެރިކަމަށް ފެން ބޮވައިގަނެފަ ހުރިލެއް ބޮޑުކަމުން ނުކެރުނީ ތާއީދުގެއްލިދާނެތީވެ... ނޯގަޓްސް\nޖޫން 12, 2019 22:38\nބަދަލު ހިފަނީ އެއްނޫ ! ދީދީ ކޮންތާކުންތޯ އެއްމިލިޔަން ޑޮލަރު ހޯދީ އެއަށް ޖަވާބު ދީބަލަ !\nސޮރީ! ނުދައްކާ ވާހަކައެއް\nޖޫން 13, 2019 00:06\nނަޝީދު މާލީ ބަޔާނުގަ ހިމަނާލި "އެތިކޮޅު" ހޯދީ ކޮންތާކުން؟ މިވެސް ސުވާލެއް. ޖަވާބު ދޭންވީ ހަމަ. ބަޔަކު ދައްކާ ތޯތޯ ވާހަކައެއް ނޫނެއްނު މީ. ތި އެއް މިލިއަނަކީ ބައެއްގެ ޚިޔާލުގަ އެނބުރޭ ޝައިޠާނީ ވަސްވާހެއްނު. ފަނޑިޔާރު އެއަށް ޖަވާބުވެސް ވަނީ ދެއްވާފައެއްނު. ފަންސާސް ފަހަރު ޖަވާބު ދިނަސް ބޮލުރޮއްޖަކަށް ނޭނގޭނެނު.\nޖޫން 12, 2019 22:45\nޖޭ އެއްސީއައް މައްސަލަ ހުށައެޅީ - ނަސީދު\nޖޭ އެއްސީގަ މައްސަލަ ބަލަންއިނީ - ނަސީދު\nމައްސަލަ ބަލާފަ ފަނޑިޔާރުން ސަސްޕެންޑްކޮށް އަނެއްބައި ފަނޑިޔާރުން ވަކިކުރަން މަޖްލީހަށް ފޮނުވީ - ނަސީދު\nމަޖްލީހުގަ މައްސަލަ ބަލަން އިނީ - ނަސީދު\nމި ކަމައް ހުރިހާ ރައްޔިތުން ސުކުރުވެރިވާންޖެހޭ.\nޖޫން 13, 2019 07:31\nޖޫން 13, 2019 08:31\nއަނެއްބޮނޑި ބޮއެގެން ޖަލަށްދާނީވެސް ނަސީދު. ވ.ވ\nޖޫން 12, 2019 22:46\nތިމަންނައަށްވުރެ މަތީ ފަރާތެއް ވޮޑިގެންވާކަން ހަނދުމަ ކުރައްޗޭ.\nޖޫން 12, 2019 23:07\nއަންނި ކަލޭ ތިޔަކުރަނީ މޮޔަކަމެއް ބަދަލުހިފުމުގެ ރޫހު ވަރަށް ހިތިވާނެ ތިވައްތަރަށް އުޅެގެން ބޮޑުވަޒީރު ކަމެއް ނުކުރެވޭނެ މިހާރުވެސް ބޫތުކައިފަ ތިހުރީ ބޮޑުވަޒީރުކަން ކުރާހިތުން.\nޖޫން 12, 2019 23:10\nޢިއްޒަތްތެރި ބަޣާވާތްފަޅު ގެނައި ސައީދާއި ހަމީދު މިކަންކަމުގެ ޒިންމާ ނަގަން ޖެހޭނެ. ގައުމުގަ ގާނޫނީ ދާއިރާގަ އުޅޭ މީހުން ހަމަހިމޭނުން ތިބުމަކީ ލަދުވެތި ކަމެއް. ތިޔައިން ކޮންމެ ބޭފުޅަކާވެސް މިކަންކަމާ ކުރިމަތިލާން ޖެހިދާނެ. ހަމައެއްލަމައެއް ނެތް ބަޔަކު ކަންކަމާ ހަވާލުވެ ހެދޭނެހެދޭ ނޭނގިގެން އުޅޭއިރު އެމީހުން ހަމަ މަގަށް އަޅުވަން މަސައްކަތް ނުކޮށް މިއަދު ހިމޭނުން ތިބެއްޖެނަމަ މާދަމާ ހީވެސް ނުކުރާފަދަ ނުރައްކަލާ ކުރިމަތިލާން ޖެހިދާނެ.\nޖޫން 12, 2019 23:13\nއެމްޑީޕީ ބައިގަނޑު ދެން ކިޔާނީ ކީކޭތަ. ލަދެއް ހަޔާތެއް ނެތޭ ދޯ\nޖޫން 12, 2019 23:20\nމަމީއަންނިޔަށްސަޕޯރޓްކުރާމީހެއްނޫން ނަމަވެސްބަދަލުހިފަންނަމަވެސް ކަނޑައެޅިގެން އުސޫލުތަކާއި ޚިލާފަށް ހުކުމްތައްކުރާމީހުންނަށް އެބަޖެހޭ ހެޔޮރަނގަޅުފިލާވަޅެއްދޭން، ބޮޑުމުސާރަޔަކާއި އިނާޔަތްތަކެއް ފަނޑިޔާރުން ނަށްދެނީ އެންމެންނަށްކަމުނުދިޔަސް ގިނަބަޔަކަށްގޯސްކަމަށް ނުފެންނަ- ހެން ހުކުމްކުރުމަށް އެންމެންނަކަށް އެއްވެސްކަމެއް ކަމަކުނުދާނެ! ފަނޑިޔާރުންގެ"ރަނގަޅުކަމަކީ" އެންމެންދަންނަބޮޑުސިއްރެއްތާދޯ ؟! އިހަކަށްދުވަހުވެސްދުށިން ނޫސްތަކުގައިލިޔެފައިއޮއްވައި މީހަކު މަގުމަތިން އަންހެނަކާފޮށިގެން ޝަރީޢަތްނިމެންދެން ބަންދުގައި ބަހައްޓަން ހުކުމްކުރިވާހަކަ، ތަންކޮޅެއްކުރިން ކިޔުނު ގެސްޓްހައުސް އެއްގެތެރެއިން އަންހެންކުއްޖަކު ހަޅޭއްލަވާއަޑަށް ފުލުހުން އެތަނަށްވަންއިރު އަންހެން ކުއްޖަކު ރޭޕްކުަރަން ބަޔަކު އުޅެނީކަމަށް ރާވެސް ކޮޓަރީގައި ހުރިކަމަށް! ނަމަވެސް ކޯޓުންޖެހީ ބަންދަށް5ދުވަސް! ވިސްނާލަންވީ އަންހެނަކަށް ބޮޑަށްބެހެވެނީ ނުވަތަ އަނިޔާލިބެނީ އަނގަބަހުން ފޮށުމުންތޯ ނުަވަތަ ގަދަކަމުން ގަޔަށް އެރުމުންތޯ؟!\nޖޫން 13, 2019 00:20\nޖަމާއަތެއްގަ ކަންކަމަށް "ޙުކުމް ކަނޑައަޅާ" ބަޔަކީ ކަލެއާއި މަށާ ދެމީހުން ކަހަލަ ޖާހިލުންނަށް ވެއްޖެއްޔާ އެބަކަށް ވާނެ ގޮތް މިވަނީ. ބޮޑެތި ޓެރަރިސްޓުންވެސް ކުށުން ބަރީއަވެ އެ ޓެރަރިސްޓް މީހާއަކީ އޭނަގެ މައްސަލަ ބެލި ގާޒީއަށް ފިޔަވަޅު އަޅާ މީހާ ކަމުގަވެސް ވެގެން ދާނެ އޭރުން. ފަހުޒަމާނުގެ އަލާމާތްތަކުގެ ތެރެއިން ފާޅުވާ ޒާތު ކަންކަން ފެންނަމުން މިދަނީ.\nޖޫން 12, 2019 23:40\nލަނޑަޔާވާނީ ލަނޑަޔާ... މުނާފިގުންގެ ޕާޓީ\nޖޫން 12, 2019 23:46\nމިޖައްބާރު އަންނީ ކުރިންވެސް ޢަބުދުﷲ ގާޒީ އަށް ޒާތީ ޙަސަދަ ފިލުވިއެވެ އާޚިރު ނަތީޖާ ވަރަށް ހިތި މިފަހަރުވެސް މިކަލޭގެ މާޒީން ޢިބުރަތެއް ނުހޯދާ ބާރު ލިބުމުން ދިވެހި ރައްޔިތުންނަށް އަނިޔާވެރިވާން ފެށީ ކަލޯ ބާރަކީ ﷲ ގެ ބާރު !! ދެރަ ނިކަމތި ގޮތެއް ވުމުގެ ކުރިން ބުއްދި އިސްކުރޭ ނޫންނަމަ ކުރިއަށް ވުރެ ހިތި ރަހަ ކަރުބުޑަށް ޖެހިދާނެ މިއީ ދުނިޔެ އިއްޔެ ބާރު އޮތް މީހުން މިއަދު ކޮންހާލެއްގައި !! މާދަމާ ވެރިކަމާއި ބާރު އޮންނާނެ ފަރާތެއް ދެނދވޮޑިގެން ވަނީ ޚާލިޤު ވަންތަ ﷲ ޔާﷲ !! ޔާ ޤައްހާރު! ޔާރަޙީމް ! ޔާ ޙަލީމް! މިނުލަފާ މަލްޢޫން އަންނިގެ ކިބައިންނާއި ނަޖިސް އިންޑިޔާގެ ކިބައިން އަޅަމެން އެންމެހައި ދިހި މުސްލިމް ރައްޔިތުން ސަލާމަތް ކުރައްވާދޭވެ!!!\nޖޫން 12, 2019 23:57\nމިސަރުކާރު ވަރަށް އަވަހަށް ވެއްޓޭ ތަން ފެންނާނެ. 1 އަހަރުވެސް ނުވާނެ.\nޖޫން 13, 2019 00:00\nޔަގީންތާ ރިޝްވަތުނަގާގެން ވަލުޖަނަވާރުން ކަންތައް ކުރާއުސޫލުން ނަޝީދަށް ހުކުމް ކުރަން ބައިވެރިވި އެންމެހާ ވަކަރުގެ ފަންޑިޔާރުން އިންސާފުގެ ކުރިމައްޗަށް ގެނެސް ހައްގުއަދަބުދިނުމަކީ ކޮންމެހެންކުރަންޖެހޭކަމެއްކަން ޔަގީނެވެ.\nޖޫން 13, 2019 00:43\n7 ފެބްރުއަރީ 2012ގެ ބަޤާވާތުގައި ބައިވެރިވި މީހުންވެސް ޖަލަށްލާނެ.. ސުޕްރީމްކޯޓް ފަނޑިޔާރުން ބަދަލްކުރުމަށްފަހު އޮންނާނީ އެކަންތައް..\nޖޫން 13, 2019 00:48\nތީ ވަރައްރަނގަޅުކަމެއް. އެއްވެސް ޕާޓީއަކައް ނިސްބައް ނުވާމީހެއްގެ ހައިސިއްޔަތުން ބުނެލަންއޮތީ ތިގާޒީންނަކީ އަބަދުމެ ފައިސާނަގައިގެން މީހުންމނައް ނުހައްގުން ހުކުން ކުރާބައެއް. ހަރުކަށި އަދބަުދިނުމައް ގޮވާލަން.\nޖޫން 13, 2019 01:06\nޖޫން 13, 2019 02:09\nހަމަ އެއްވެސ ް ހައެއްލަމައެއްނެތި ނިންމުމެއް\nޖޫން 13, 2019 03:26\nޙުކުމެއް ވަކި ގޮތަކަށް އިއްވުމަށް 1 މިލިއަން ޑޮލަރު ނެގިޔަސް ތިބުނަނީ ހަމަ އަޅާވެސް ލާނެ ކަމެއް ނެތޭދޯ؟ ނުހައްގުން އަނިޔާ ލިބުނުމީހާ ހަމަ އެ އަނިޔާ ގަބޫލުކޮށްގެން ހުންނާށޭތަ؟\nޖޫން 13, 2019 04:59\nބޮޑު ވަޒީރު ހައިޖާނު\nޖޫން 13, 2019 05:20\nނަޝީދަކީ އަނިޔާވެރިއެއް. މައުމޫނުގެ ޤަދަރު ނެތިކޮށްފި. ޔާމީނުގެ ސިޔާސީހަޔާތް ފުނޑުފުނޑުކޮށްލައިފި. ނަމަވެސް ހިތާމައަކީ ނަޝީދަށް މިފުރުސަތު ތަނަވަސްކޮށްދިނީ ވެސް ދިވެހިންގެ ތެރެއިން ބަޔަކު ކަމަށްވީކަން. ނަޝީދު މިނިވަންވުމަކީ ދިވެހިގައުމުގައި ހަމަޖެހުން ގާއިމުވެގެންދާނެ ކަމެއްކަމަށް ގޮވި މީހުންތައް ކޮބާ؟\nޖޫން 13, 2019 06:00\nމިހާރު ތިދަނީ ރަނގަޅަށް. ސިޔާސީ މައިދާނުގައި ކުރިން އައްނި ހެދި ގޮތަށް މަޢާފް ދިނުމާއި ހިތް ތިރި ކުރާ ނަމަ ޖެހޭނީ ކަރަށް މަޅި ކަމަށް ޑޮނަލްޑް ޓްރަންޕް ބުނެފައިވޭ. އެއީ އުމުރުން ދުވަސް ވެފައިވާ ތަޖްރިބާ ކާރެއް.\nޖޫން 13, 2019 06:32\nރިޝްވަތު ކައިގެން ނިޔާކަޑައެޅުން ފަދަ ބޮޑެތި ޖަރީމާ ހިންގީމާ އެކަމުގެ ބަދަލު މިދުނިޔޭގައި އަދި އާޚިރަތުގއިވެސް އެމީހަކާ ކުރިމަތިވާނެ ކަމީ ޔަޤީން ކަމެއް !\nޖޫން 13, 2019 06:39\nމައްސަލަ ޖެއްސީމަ ގޯސްވީ މައްސަލަ ޖެއްސި މީހާ ! މިލިއަން ޑޮލަރު އެކައުންޓަށް ޖަމާކުރީމާ އެކަމެއް ގޯހެއްނުވި ! ސަރުކާރުގެ މަތީ މަޤާމުތަކުގަ ތިބޭ ކޮންމެ މީހަކަށް އެއްމިއަން ޑޮލަރު ލިބޭނެ މަގުފަހިވަންޏާ އެހެންކަމެއް ކުރާނެކަމެއް ނެތް ! އަނެއްކާވެސް ސަރުކާރުން ބޭރުކުރީމާ މިޖެހެނީ ރައްޔިތުންގެ ފައިސާއިން މިމީހުނަށް އިނާޔަތް ދޭން ! މިއީ ހަމަ ވަރުގަދަ މުސީބާތެއް !\nޖޫން 13, 2019 07:14\nއެއްމެ އަވަހައް ކުރަންޖެޖޭ ކަންތަށް މިހާރު އެފެށީ.ސުކުރިއްޔާ\nޖޫން 13, 2019 07:27\nމިޤައުމު އިންސާފްގެ މަގަށް ބަޔަކަށް ގެންދެވޭނީ މިވަރަށް ، ތިމާ ހުށަހެޅި މައްސަލަ ބެލުންވެސް ތިމާއަށް، މިމީހުންނާ ދެކޮޅަށް މައްސަލައެއް ނިމިއްޖެނަމަ އެ ޤާޟީ މަޤާމުން ވަކިވާގޮތަށް އިސްލާހެއް ގެންނަން ފެނޭ\nޖޫން 13, 2019 07:49\nނަސީދު ކުރި ކުށަށް އަދަބު ކަނޑައެޅި ކޮނމެމީހަކު ހިފާހައްޔަރުކޮށް އެމީހެއްގެ ދިރިއުޅުން ފުޑާލުމަކީ މިސަރުކާރުގެ އެންމެއިސް\nކަންދޭނެ ކަންތަކެވެ ގާނޫނީބާރު ނުފޯރާ ގޮތުގައި ވަކިމީހަކު ނުވަތަޔަކު ތިބޭކަމަށްވާނަމަ އެތަނެއްގައި އަދުލުއިންސާފު އޮތްކަމަކަށް ނުބެލެ\nޖޫން 13, 2019 07:53\nމި ނަޝީދު ބަދަލު ހިފާ ގޮތްގޮތް ހަދަން ބޭނުންވާ މީހުންނަށް ބަދަލު ހިފާ ގޮތްގޮތް ހަދަން ބޭނުންވާ މީހުންނަށް ގޮތްގޮތް ހަދާ " އަލާ ކެޑުނު" އިރަކުންނޫނީ ސަރުކާރަކަށް މާބޮޑަކަށް ކުރިޔަކަށް ނުދެވޭނެ. އެކަމަކު ނަޝީދު ގެ މި ކުޅިގަޑާ ހެދި ޢާންމުން ފޫހިވާނީ ސަރުކާރު ދެކި. އެމް.ޑީ.ޕީ ގެ ހަލާކަކަށް ވާނީ މިކަލޭގެ.\nޖޫން 13, 2019 07:54\nނަޝީދު ކަލޭ ކައިރިންވެސް ބަދަލު ހިފާނެ ވިސްނައިގެން ހުންނައްޗޭ އެއްވެސް ކަމެއް ދިގުދެމިގެން ދާނެ ނަމަ މިދުނިޔެވެސް އޮތް ގޮތަށް އޮތީސް. ކަލެއަށް ތި ގޮނޑިއަށް އެރުނީމަ ހީކުރަނީތަ ތިވަރުގެ ކަމެކޭ ކަލޯ ކޮންމެ ކަމަކީވެސް ﷲ ކުރިމަތި ކުރައްވާ އިމްތިޙާނެއް އިންސާނުންނަށް އެވަރުނޭގި ބޮނޑާކަންމަތީގައި ދިރިއުޅެވެނީ... ނަޝީދު ވިސްނާ ފިކުރުކުރޭ މީހަކަށް އަނިޔާއެއްދީގެން މޮޅެއްނުވާނެ ކަން ދަންނާތި..\nޖޫން 13, 2019 07:57\nމިހާ ނާއިންސާފުކޮށް ބަދަލު ހިފުމުގެ ކަންކަން ކުރަމުން ދިޔަ ޒަމާނެއް ދުވަހަކުވެސް ނުދެކެން.\nޖޫން 13, 2019 08:04\nބަލަ ދެން އެކައުންޓަށް ވަތް 1 މިލިއިންޑޮލަރޯ. މިބޭފުޅާ އުޅުއްވަނީ މުސާރައަކުން މީހަކު އުޅޭވަރަށް ވުރެ މަތިވެރިކޮށް. މިއިންވެސް ޝައްކު އުފެދޭ.\nޖޫން 13, 2019 09:35\nމިހާރު ހުންނާނީ ރަގަޅަ ރާކަނިމަސް ކެވިފަ !\nޖޫން 13, 2019 10:34\nމި އީ މިސަރުކާރުގެ ނިމުމުގެ ފެށުން ކަމަށް ޤަބޫލް ކުރެވޭ، ނަޝީދުއަކީ އަމިއްލަ އަށް ހިހި ހަދާ މީހެއް. ތިމާ ކުރަން ބޭނުން ކޮންމެ ކަމެއް ބޭނުން ގޮތަކަށް ކުރާ ކަމެއް، ފަހުން ނުކުންނަށް ނަތީޖާއަކަށް ވިސް ނާމީހެއް ނޫން، ހަމަހޭ އަރާއިރު ކަންވެ ނިފައި އޮންނަނީ.ހެހެ\nޖޫން 13, 2019 10:45\nނަޝީދުއަށް ހުކުމް އިއްވީ އެމަނިކުފާނު ކުށެއްނުކުރައްވާ ގާނޫނާގަވާއިދާ އިސްލާމްދީނުގެ ރީތި\nހަމަތަކުގެމަތީގައި ރީތިކޮށްހުންނަވަނިކޮށްނޫން ފަނޑިޔާރު ޢަބްދުﷲ ގާޒީރަހީނުރިމައްސަލާގައި\nބާރުލިބުނީމައި ކޮންމެކަމެއްވެސް ކުރެވިދާނެ ކުރިން ޢަބްދުﷲ ގާޒީ ރަހީނު ކުރެއްވީވެސް ބާރުލިބައިފައިއޮތީމަ ނަމަވެސްުކުރިން ލިބުނުބާރު ނެތިދިޔަގޮތަށްބަލާއެކަމުންއިބްރަތްހާސިލްކުރުން\nރަގަޅު ކަންކަން މިންވަރުކުރައްވަނީ ވަކިފަރާތަކުން ވީމާ،މިހާރު ތިލިބިފައިވާބާރުވެސް ހެޔޮގޮތުގައިބޭނުންކުރައްވާ ކުށެއްނެތި އިންސާނަކަށް އަނިޔާވެރިވުމަކީ ދީނާ، ގާނޫނާ،ގަވާއިދު\nހުއްދަކުރައްވާނެ ކަމެއްނޫން ކުށެއްގެމައްސަލައައިސްއެކަންބައްލަވާއެކުށަށްއަދަބުކަނޑައަޅުއްވަން\nތިއްބަވާބޭފުޅުން އަދަބުކަނޑައެޅުއްވުމަކީ އެކަމުގެ ބަދަލުހިފަންޖެހޭކަމެއްނޫން ބެލެވެނީ ކުރިން\nކޮށްްފައިވާކުށެއް އަދިވެސް ހަޖަމްނުކުރެވިގެން އުޅުއްވާކަމަށް\nޖޫން 13, 2019 11:27\nތިހެންވިއްޔާ ތިޔަ ފަނޑިޔާރުންގެ މައްސަލަ ބެލޭނެ މެމްބަރެއް އެމްޑީޕީގަ ނުހުންނާނެ. އެބޭފުޅުން ކޯޓުތަކުގަ ތިއްބަވައިގެން އެމްޑީޕީގެ މުޒާހިރާ ތަކާދެކޮޅަށްވެސް ކިތައްމައްސަލަ ނިންމިތޯ! ވީމާ އެމްޑީޕީގެ މެމްބަރެއްވިއްްޔާ މަސްލަހަތު އޮންނާނީ ފުށުއަރާފަ.\nޖޫން 13, 2019 12:47\nޙަޤީޤީ ޑިމޮކްރެސީ އަކީ މީ ދަންޑިވަޅުބަލާ ބަދަލު ހިފުން!\nޖޫން 13, 2019 13:16\nފަނޑިޔާރުން އެކަނި ނަޒާހަތްތެރިވާން ޖެހެނީ. މި ނުބެލެވޭތަ މަޤާމުގެ ނުފޫޒު ބޭނުންކޮށްގެން ކުރާކަމަކަަށް.\nމިވެސް ބެލެވޭނީ ކޮރަޕްޝަންކަމަށް.\nއަދި އަމިއްލައަށް މައްސަލަ ހުށަހަޅާ އަމިއްލައަށް މައްސަލަ ބަލާ އަމިއްލައަށް މައްސަލާގއި ޙުކުމްކުރުން މީ. ދެން އެބޭފުޅުންނަށް އިޞްލާޙުކުރެވޭނެ ޖުޑިޝަރީއެއް އެބައޮތްތޯ. ަަަަަަަަަަަަަަަަަ\nޖޫން 13, 2019 13:33\nމިމީހުންނަށް އެނގޭ މިމީހުން ސުޕްރިމް ކޯޓްގެ ފަނޑިޔާރުންނަށް ރިޝްވަތު ދީގެން ކަން ފެބްރުއަރީ ޙުކުމްނެރެންވެސް އެންގީ . އެހެން ވެގެން މިމީހުންވެސް މީގެ ރަހަ ބަލާފަ ތިބީމަ މިހާ ފަނޑިޔާރުންނާ ކުޅެން މިއުޅެނީ.\nޖޫން 13, 2019 14:31\nމީހަކައް މިލިއަން ލިބުނު ގޮތެއް ސާފް ކުރުމުގެ ކުރިން ތިމާ އައް ފައިސާއާއި ސިރިއުޅުމުގަ ބޮޑު އަގުގަ ލިބޭ މުދާ ހޯދާ ގޮތް އއހއން މީހުނައް ސާފް ކޮއްދޢން ޖއހޭ ރ ނަޝީދު 5.8 މިލިއަން ރުފިޔާ ހޮވީ ކޮންތާކުން ކޮން ވަޒީފާ އަކުން މިސާލަކައް ރޔާމީން އުމުރުން 26 އަހަރުން ފެށިގެން ވަޒީފާ އަދާކުރި އެކަން އެންމެނައް އިނގޭނެ ރައްޔިތުންގެ މަޖިލީހުގެ3ދައުެުރު އަދާ ކުެިކަން އިނގޭނެ ލާރި ރައްކާކުެިޔަސް ކުރެވޢނެ މާލެ ގެދޮރު ހުރި ދެން ކޮބާ މައްސަލައަކީ\nޖޫން 13, 2019 14:58\nބަލަ ދީދީގެ މައްސަލަ ތަކެއް އުޅޭނަމަ ވޯޓުދިނުންއެއީ މައްސަލައެއްނޫން. އޭނަކުރި 13 އަހަރުގެ ޖަލުހުކުމް އޭނަ އިންފަނޑިޔާރުގެއަކުން ބާތިލުކުރީމަވެސް ހަމަ ރަގަޅުދޯ. އަބުދުﷲ ދީދީގެ ސަލާމަތަކަށް ވެސް އޭނައެތަނުންނެރެފަ ޖަލަށް ލާންޖެހޭ.\nޖޫން 13, 2019 17:13\nޕޕއމ. ސުޕްރީމް ކޯޓުގައި ތަޅުއަޅުވައި، ފަނޑިޔާރަކު ވަގަށް ނަގައި ގިރިފުށީގައި ބެހެއްޓީވެސް ޔާމީނުދޯ؟\nޖޫން 14, 2019 11:58\nމައްސަލަ އަކީ ހުކުމްކުރުމެއް ނޫން ރިޝްވަތުގެ ތުހުމަތު އޮވެ ޖިނާއީ ތުހުމަތުގަ ތިބޭ ބަޔަކު ލައްވާ ހުކުމް ކުރަން ބަލަިގެން ތިބޭއިރު އިސްލާމް ދީނާމެދު ވިސްނާލީ ކިތައްމީހުންތޯ


United in Ronaldo iulaan kuri insta post ah record adhadhehgge likes - One Online\nރޮނާލްޑޯ ޔުނައިޓެޑަށް ކުރިން ކުޅުނުއިރު --- ފޮޓޯ/ ގެޓީ\nޔުނައިޓެޑުން ރޮނާލްޑޯ އިއުލާނު ކުރި އިންސްޓާ ޕޯސްޓަށް ރެކޯޑް އަދަދެއްގެ ލައިކްސް\nޕޯޗުގަލްގެ ކެޕްޓަން ކްރިސްޓިއާނޯ ރޮނާލްޑޯ މެންޗެސްޓާ ޔުނައިޓެޑާ ގުޅެން އެއްބަސް ވި ކަމަށް އިއުލާނު ކޮށް، ޔުނައިޓެޑުން އިންސްޓާގްރާމްގައި ކުރި ޕޯސްޓަށް ރެކޯޑު އަދަދަކަށް ލައިކް ލިބިއްޖެއެވެ.\nމިހާތަނަށް 12.9 މިލިއަން ލައިކް އެ ޕޯސްޓަށް ލިބިފައިވާއިރު، އެއީ މިހާތަނަށް ކުޅިވަރުގެ ޓީމަކުން ކޮށްފައިވާ ޕޯސްޓަކަށް އިންސްޓާގައި ލިބުނު އެންމެ ގިނަ ލައިކެވެ. ޕީއެސްޖީން މެސީ އިއުލާނު ކުރި ވީޑިއޯ ޕޯސްޓަށް އިންސްޓާގައި 7.8 މިލިއަން ލައިކް ލިބިފައިވާއިރު، ރޮނާލްޑޯގެ ޕޯސްޓަށް ގިނަ ލައިކުތަކެއް ލިބިފައިވަނީ ޔުނައިޓެޑުގެ ފޭންބޭސް އަކީ ދުނިޔޭގެ އެންމެ ބޮޑު އެއް ފޭން ބޭސްއަށް ވެސް ވާތީއެވެ. އޭގެ އިތުރުން ރޮނާލްޑޯއަކީ ވެސް އިންޓަނެޓުގައި އެންމެ ނުފޫޒުގަދަ އެއް އެތުލީޓެވެ.\nއުމުރުން 36 އަހަރުގެ ރޮނާލްޑޯ އެނބުރި އޭނާގެ ކުރީގެ ކްލަބު ޔުނައިޓެޑަށް ދާން އެއްބަސްވެފައިވަނީ މިދިޔަ ހަފުތާ ތެރޭގައެވެ. ރޮނާލްޑޯގެ ކެރިއަރުގައި ޕްރައިމް އަށް އަރައިގެން ދިޔަ ކްލަބު، ޔުނައިޓެޑަކީ އަބަދުވެސް ރޮނާލްޑޯ އަށް ހާއްސަ ކުލަބެކެވެ. މި ޓްރާންސްފާ ސީޒަނުގައި ރޮނާލްޑޯ ޔުވެންޓަސް ދޫކޮށްލަން ނިންމި ހިސާބުން އޭނާ ގެންދަން އެންމެ ގާތުން މަސައްކަތް ކުރީ މެންޗެސްޓާ ސިޓީން ނަމަވެސް، ހުރިހާ ކަމެއް ނިމިފައިވާ ކަހަލަ ގޮތަކަށް އޮއްވައި ޔުނައިޓެޑުން ވަނީ ޓްރާންސްފާގެ ތެރެއަށް ވަދެފައެވެ.\nޔުނައިޓެޑުން ރޮނާލްޑޯ ހޯދަން އެޖެންޓާ ކޮންޓެކްޓް ކުރި ހިސާބުން ސިޓީން އެ ޓްރާންސްފާއިން ބޭރުވެފައިވާ އިރު، ރޮނާލްޑޯ ޔުނައިޓެޑަށް ދާން ނިންމީ ކުރިން ގިނަ މެޗުތަކެއް ކުޅެ، ސަޕޯޓަރުންގެ ލޯބި ލިބިފައިވާ ކުލަބަކަށް ދިއުމުގެ ބޭނުމުގައެވެ. ހަބަރުތައް ބުނެފައިވާ ގޮތުގައި މެންޑޭޒްއާ ހަމައަށް ޔުނައިޓެޑުން ދިއުމާ އެކު ރޮނާލްޑޯ ވަނީ "ޔުނައިޓެޑަށް ދާން ބޭނުންވާ،" ކަމަށް ބުނެފައެވެ.\nރޮނާލްޑޯ ވަނީ އޭނާ ކެރިއަރުގައި މުހިންމު ދުވަސްތަކެއް ޔުނައިޓެޑް ޖާޒީގައި ކުޅެފައެވެ. 2003 ވަނަ އަހަރުން ފެށިގެން 2009 ވަނަ އަހަރާ ހަމައަށް ސާ އެލެކްސް ފާގަސަންގެ ކޯޗުކަމުގެ ދަށުގައި ރޮނާލްޑޯ ޔުނައިޓެޑަށް ކުޅެފައިވާ އިރު، އެ ދުވަސްތަކުގައި އޭނާ ވަނީ އެ ކުލަބާ އެކު ތިން ފަހަރު ލީގު ހޯދައި އެފްއޭ ކަޕާއި ޗެމްޕިއަންސް ލީގުވެސް ހޯދައިފައެވެ. ޔުނައިޓެޑަށް ކުޅެމުން ރޮނާލްޑޯ ފުރަތަމަ ބެލޮންޑިއޯވެސް ހޯދި އިރު، އޭނާއަކީ އެ ކުލަބާއެކު ކްލަބު ވޯލްޑް ކަޕުވެސް ހޯދި ކުޅަދާނަ ފޯވަޑެކެވެ.\nދުނިޔޭގެ މޮޅު ކުޅުންތެރިޔާގެ މަގާމު ފަސް ފަހަރު ހޯދާފައިވާ ރޮނާލްޑޯއަކީ ފުޓުބޯޅަ ތާރީހުގައިވެސް އެންމެ ގިނަ ގޯލް ޖަހާފައިވާ ކުޅުންތެރިޔާއެވެ. ކެރިއަރުގައި މިހާތަނަށް 780 އަށްވުރެ ގިނަ ގޯލު ޖަހާފައިވާ ރޮނާލްޑޯއަކީ ފުޓުބޯޅައިގެ މުޅި ތާރީހުގައިވެސް ފެނުނު އެންމެ މޮޅު އެއް ކުޅުންތެރިޔާއެވެ.\nގުޅޭ ޓެގު އިނގިރޭސި ޕްރިމިއާ ލީގު މެންޗެސްޓާ ޔުނައިޓެޑް އިންސްޓަގްރާމް ކްރިސްޓިއާނޯ ރޮނާލްޑޯ


އަލްފާޟިލާ ނަފީސާ ޢަލީ - ދިވެހި ދައުލަތަށް ޚިދުމަތް ކުރުމުގެ އިނާމު އެއްވަނަ ބައި - 2021 - The President's Office\nއެންރޯލްޑް ނަރސް، ރ. އުނގޫފާރު ރީޖަނަލް ހޮސްޕިޓަލް\nއަލްފާޟިލާ ނަފީސާ ޢަލީ\nނިއުލައިޓް ރ. އުނގޫފާރު\nނަފީސާ ޢަލީ، ޞިއްޙީ ދާއިރާގައި ޚިދުމަތް ކުރައްވަން ފެށްޓެވީ، 15 އެޕްރީލް 1984 ގައެވެ. ވޭތުވެދިޔަ 36 އަހަރު ދުވަހުގެ ދިގު މުއްދަތުގައި، ނަފީސާ ޢަލީ ޚިދުމަތް ކުރައްވައިފައިވަނީ، އުނގޫފާރު ޞިއްޙީ މަރުކަޒުގައްޔާއި، އުނގޫފާރު ރީޖަނަލް ހޮސްޕިޓަލްގައެވެ. ފުރުއްވައިފައިވާ މަގާމުތަކުގެ ތެރޭގައި2ނަންބަރު ނަރސްކަމާއި، 1 ނަންބަރު ނަރުސްކަމާއި، ޖޫނިއަރ އެސިސްޓެންޓް ނަރސްކަމާއި، އެސިސްޓެންޓް ނަރސްކަމާއި، ސީނިއަރ އެސިސްޓެންޓް ނަރސްކަމާއި، ޕްރެކްޓިކަލް ނަރސްކަން ހިމެނެއެވެ. 1 ފެބުރުވަރީ 2009 ން ފެށިގެން އަދާކުރައްވަމުން ގެންދަވަނީ، އުނގޫފާރު ރީޖަނަލް ހޮސްޕިޓަލްގެ އެންރޯލްޑް ނަރސްއެއްގެ ވަޒީފާއެވެ.\nރ. އުނގޫފާރު ރީޖަނަލް ހޮސްޕިޓަލް ހުޅުވައިގެން ޚިދުމަތް ދޭން ފެށި ދުވަސްވަރަކީ، ރާއްޖޭގައި ޞިއްޙީ ޚިދުމަތްތެރިން މަދު ދުވަސްވަރަކަށްވީނަމަވެސް، ނަފީސާ ޢަލީއަކީ، އިންސާނީ ޚިދުމަތް ދިނުމުގެ މުހިންމުކަން ދެނެވަޑައިގެން، އެ ޚިދުމަތް ފޯރުކޮށްދެއްވުމަށް ނަރުހެއްގެ ހައިސިއްޔަތުން ނުކުމެވަޑައިގެން، އިޚްލާޞްތެރި ޚިދުމަތްތަކެއް ކުރައްވައިފައިވާ ބޭފުޅެކެވެ. އަދި މި ޚިދުމަތް ފޯރުކޮށްދެއްވުމަށް ނ.އަތޮޅުގައްޔާއި، ރ.އަތޮޅުގައްޔާއި، ބ.އަތޮޅުގައްޔާއި، ޅ.އަތޮޅުގައި އެކި ދުވަސްވަރު ހިންގުނު އެކި ހަރަކާތްތަކުގައި ޢަމަލީގޮތުން ބައިވެރިވެވަޑައިގެންފައިވާ ބޭފުޅެކެވެ.\nނަފީސާ ޢަލީ އަދާކުރައްވައިފައިވާ މުހިންމު މަސްއޫލިއްޔަތުތަކުގެ ތެރޭގައި، ބަލިމީހުންނަށް ފަރުވާ ދެއްވުމާއި، ބަލިމީހުންނަށް ދިމާވާ އާދަޔާޚިލާފު ކަންތައްތައް، ޑޮކްޓަރުންގެ ސަމާލުކަމަށް ގެންނަވައި، އަދި އެވަގުތަކު އެމީހަކަށް ދޭންޖެހޭ ފަރުވާއެއް އަވަހަށް ދެއްވުމާއި، ޑޮކްޓަރުގެ ލަފާގެ މަތިން ބަލިމީހުންނަށް ދެވޭ ފަރުވާގެ ރީހެބިލިޓޭޝަނާ ބެހޭގޮތުން އެމީހުންނަށް މަޢުލޫމާތު ދެއްވުން ހިމެނެއެވެ. އަދި އާދަޔާޚިލާފު ނުރައްކަލަކާ ނުލައި ވިހާ މީހުން ވިއްސުމާއި، ވިހެއުމުގެ ތެރޭގައި ދިމާވެދާނެ ނުރައްކާތެރި ކަންކަމަށް މާބަނޑު މީހުން ހޭލުންތެރިކުރުވުމާ ބެހޭގޮތުން މަޢުލޫމާތު ދެއްވުންވެސް ހިމެނެއެވެ.\nދިވެހިރާއްޖޭގައި ނަރުހުންގެ ޚިދުމަތް ފެށުނު ދުވަސްވަރު ޚިދުމަތަށް ނުކުންނެވުމަށްފަހު، މިއަދާ ހަމަޔަށްވެސް ހުންނެވީ، ނަރުހެއްގެ ހައިސިއްޔަތުން ޚިދުމަތް ފޯރުކޮށްދެއްވުމުގައެވެ. ޞިއްޙީ ދާއިރާއިން ރާއްޖެ ހޯދާފައިވާ ކާމިޔާބީތަކުގައި ނަރުހެއްގެ ހައިސިއްޔަތުން ނަފީސާ ފޯރުކޮށްދެއްވަމުން ގެންދެވި ޚިދުމަތް ވަނީ ހިމެނިފައެވެ. އަދި ރ.އުނގޫފާރު ރީޖަނަލް ހޮސްޕިޓަލަށް ނަފީސާ ޢަލީގެ ޚިދުމަތް، ވަރަށް ފުރިހަމައަށްދަނީ ލިބެމުންނެވެ.


Vazeefa Ah Nikuna Anhenun Buruga Elhun Manaa Kurevidhaane Kamah EU Ge Ehme Mathee Court In Hukum Koffi - Vaguthu\nކޮވިޑް މަތިން ހަނދާން ނައްތާލެވޭކަށް ނެތް -6ގަޑިއިރު ކުރިން\nވަޒީފާއަށް ނިކުންނައިރު ބުރުގާ އެޅުން މަނާކުރެވިދާނެ ކަމަށް އީޔޫގެ އެންމެ މަތީ ކޯޓުން ހުކުމްކޮށްފި\n2 މަސް ކުރިން ( ޖުލައި 16, 2021 )\nމުސްލިމް އަންހެނުން ވަޒީފާ އަށް ނިކުންނައިރު ބުރުގާ އެޅުން އެމީހަކަށް ވަޒީފާ ދިން ފަރާތައް މަނާކުރެވިދާނެ ކަމަށް ޔޫރަޕްގެ އިއްތިހާދުގެ އެންމެ މަތީ ކޯޓުން ހުކުމް ކޮށްފިއެވެ.\nލަގްޒަމްބާގްގައި ހުންނަ ކޯޓުން ބުރާސްފަތި ދުވަހު ނިންމި ނިންމުގައި ބުނެފައި ވަނީ ބުރުގާ އެޅުން ނުވަތަ ދީނީ ގަބޫލު ކުރުމެއްގެ ދަށުން ބޮލުގައި ސްކާފެއް އެޅުން މަނާ ކުރަން ވާނީ އެއީ ކޮންމެހެން ކުރަން ޖެހޭ ކަމެއް ކަމަށް ވަޒީފާ ދޭފަރާތައް ގަބޫލުކުރެވޭ ކަމަށް ވާނަމަ ކަމަށެވެ. އަދި އެނިންމުން ނިންމާއިރު އެގައުމެއްގައި ދީނީ މިނިވަންކަން އޮތް މިންވަރަށް ރިއާޔަތް ކުރަން ވާނެ ކަމަށް ވެސް ބުނެފައި އެބައޮތެވެ.\nއީޔޫގެ އެންމެ މަތީ ކޯޓުން ބުރުގާގެ މައްސަލަ ބެލީ ޖަރުމަންވިލާތުގެ ދެއަންހެނަކު ހުށަހެޅި މައްސަލައަކާއި ގުޅިގެންނެވެ. އެމީހުން މައްސަލަ ހުށަހެޅީ ބުރުގާ އަޅައިގެން ވަޒީފާއަށް ނިކުންނާތީ އެމީހުން ވަޒީފާ އިން ސަސްޕެންޑް ކުރުމުންނެވެ.\nޖަރުމަންވިލާތަކީ ޔޫރަޕްގެ މުސްލިމުން އެންމެ ގިނަ އެއްގައުމެވެ. އެގައުމުގައި ފަސް މިލިއަން މުސްލިމުން ދިރިއުޅެއެވެ.\nއީޔޫގެ އެންމެ މަތީ ކޯޓުން މިނިންމި ނިންމުމުގެ ސަބަބުން އީޔޫގެ މެންބަރު ގައުމުތަކުގެ ގޮތުގައި އޮންނަ 27 ގައުމުގައި މުސްލިމް އަންހެނުންނަށް ބުރުގާ ނަގައިގެން ވަޒީފާއަށް ނިކުތުން މަޖުބޫރު ކުރާނެ އެތައް ކަމެއް ކުރިމަތިވުން އެކަށީގެންވާ ކަމަށް މިހާރު ވެސް އިންސާނީ ހައްގުތަކަށް މަސައްކަތް ކުރާ ފަރާތްތަކުން އަންނަނީ ބުނަމުންނެވެ.\nއިންސާނީ ހައްގުތަކަށް މަސައްކަތް ކުރާ ފަރާތްތަކުން އަންނަނީ އީޔޫގެ އެންމެ މަތީ ކޯޓުގެ ނިންމުމަށް ވަރަށް ބޮޑަށް ފާޑުކިޔަމުންނެވެ. އެފަރާތްތަކުން ބުނާ ގޮތުގައި މިއީ ދީނީ މިނިވަންކަމާއި، ދީނީ ގޮތުން މީހުން ގަބޫލުކުރާ ގަބޫލުކުރުންތައް ދިފާއު ކުރަން ކުރިމަތިވި ވަރަށް ބޮޑު ހުރަހެކެވެ.\nއީޔޫއިން ބޭނުން ވަނީ ހުރިހާ ފޯނަކަށް އެއްކަހަލަ ޗާޖަރު ބޭނުން ކުރަން\nޖަޕާނާއި އީޔޫގެ ލީޑަރުން ގޮވާލަނީ ތައިވާނުގައި އަމާންކަން ގާއިމުވުމަށް\nޖުލައި 16, 2021 18:09\nޔޫ ރަޕަށް ދެން ނުދާނަން\nޖުލައި 16, 2021 18:57\nރާއްޖެ އަންން ހުރިހާ ޓޫރިސްޓުން ދެން އަރުވާނީ ނިގާބު އަޅައިގެން އައީމަ. ސުވިމިން ޕޫލުގަވެސް ޖެހޭނީ ނިގާބު އަޅައިގެން ތިބެން. ދެން ކާން ޖެހޭނީވެސް ހަމަ ހުސް ހަލާލު ތަކެތި. ސެލްފީ ނެގޭނީވެސް ނިގާބުގަ ހުރެ.\nޖުލައި 16, 2021 21:20\nމުސްލިމުން އުޅޭތަ ޝިރުކުކުރާ ތަންތަނުގަ؟\nޖުލައި 16, 2021 23:52\nދެން ކޮން ހައްގެކޭތަ މި ބީތާއިން ގޮވާ މި ހަޅޭ މިލައްވަނީ.\nޖުލައި 17, 2021 08:52\nމީ ސުންނަތުގެ އަހުލު ވެރިޔއެ އް ދޯ\nޖުލައި 18, 2021 08:47\nރަނގަޅު. ޔޫރަޕަށް މުސްލި މުންނެއް ބޭނު މެއް ނުވޭ. ސައުދީ އަށް ދޭބަލަ


ޖަލަށް ލުމަކީ ކުށެއް ސާބިތުވުމުން މިހާރު ދޭ އެންމެ ބޮޑު އަދަބެވެ. އެ އަދަބު، އަހްމަދު ނާފިއު އަށް ބަދަލުވީ، މުޅި އުމުރު ހިތުން ނުފިލާވަރުގެ އަނިޔާއަކަށެވެ. ހަތް މަހުގެ ޖަލު ހުކުމުން...\nއޭޑީކޭގެ ބޭސް ފިހާރައެއް މާފަންނުގައި ހުޅުވައިފި\nމާލޭގެ އެކި ހިސާބުތަކުން ފަސޭހަކަމާ އެކު ބޭސް ގަންނަން ލިބޭނެ އިންތިޒާމް ހަމަޖައްސަން އޭޑީކޭގެ ހަ ވަނަ ފާމަސީ މާފަންނުގައި އިއްޔެ ހުޅުވައިފި އެވެ.\nއުރަމަތީ ކެންސަރަށް އޭޑީކޭއިން ހިލޭ ސްކްރީން ކޮށްދެނީ\nއުރަމަތީގެ ކެންސަރަށް ހޭލުންތެރިކުރުވައި ހިލޭ ސްކްރީން ކޮށްދޭން އޭޑީކޭ ހޮސްޕިޓަލުން ނިންމައިފި އެވެ.\nއޭޑީކޭ ހެލްތް ސްކޫލުން 12ދަރިވަރަކު ދަސްވެނިވެއްޖެ\nއޭޑީކޭ ހެލްތު ސްކޫލުން ހިންގި ފުރަތަމަ ކޯހުގެ ދަރިވަރުން މިއަދު ދަސްވެނިވެއްޖެ އެވެ.\nAugust 31, 2018 36\nތަދުނުވާ ގޮތަށް އޭޑީކޭގައި ވިއްސަން ފަށައިފި\nތަދު ނުވާ ގޮތަށް ވިއްސުން ނުވަތަ ޕެއިންލެސް ލޭބާގެ ހިދުމަތް އޭޑީކޭގައި ރަސްމީކޮށް ދޭން ފަށައިފި އެވެ.\nއޭޑީކޭހޮސްޕިޓަލްގެ ސްކޮލަޝިޕަށް ކުރިމަތިލާން ހުޅުވާލައިފި\nއޭޑީކޭ ހޮސްޕިޓަލުން ޑޮކްޓަރުންނަށް ހާއްސަކޮށްގެން ދެމުން އަންނަ ސްކޮލަޝިޕަށް ކުރިމަތިލާން އިއްޔެ ހުޅުވާލައިފި އެވެ.\nއޭޑީކޭގައި އޯޕީޑީގެ ހިދުމަތް ފުޅާކޮށްފި\nއޭޑީކޭ ހޮސްޕިޓަލްގެ އޯޕީޑީ ހިދުމަތް ފުޅާކޮށް ހިދުމަތް ދޭން މިއަދު ފަށައިފި އެވެ.


ސްޓޫޑެންޓް ލޯނަށް އެދި ހުށަހެޅުމުގައި ބޮޑެތި މައްސަލަ ތަކެއް!\nJune 10, 2019 12:46:26\nރާއްޖެ އިން ބޭރުގައި ކިޔަވަން ބޭނުންވާ ދަރިވަރުންނަށް ހާއްސަކޮށްގެން ހުޅުވާލި ލޯނުގެ ފުރުސަތަށް އެދި ހުށަހެޅި ގިނަ ފަރާތްތައް ލޯނަށް ނުހޮވުމުން ސޯޝަލް މީޑިއާގައި ގިނަބަޔަކު އަންނަނީ ހަޔަރ އެޑިޔުކޭޝަން މިނިސްޓްރީއަށާއި ސަރުކާރަށް ފާޑުކިޔަމުންނެވެ.\nރާއްޖޭން ބޭރުގައި ކިޔެވުމަށް މަތީ ތައުލީމްގެ ލޯން ހަޔަ އެޑިޔުކޭޝަން މިނިސްޓްރީން ހުޅުވާލީ މިދިޔަ މާރިޗް މަހުގެ 21 ވަނަ ދުވަހުއެވެ.\nއެގޮތުން ލޯނަށް ކުރިމަތިލުމަަށް ފުރުސަތު ހުޅުވާލިއިރު ރާއްޖޭން ބޭރުގައި މިހާރު ކިޔަވަމުން އަންނަ ދަރިވަރުންގެ ތެރެއިން ކޯހުގެ ފަންސާްސް އިންސައްތަ ފުރިހަމަ ނުކޮށްވެސް ލޯނަށް އެދެވޭނެ ކަމަށް ހަޔަރ އެޑިޔުކޭޝަން މިނިސްޓްރީން ވަނީ ހާމަކޮށްފައެވެ.\nހަމައެހެންމެ އެ މިނިސްޓްރީގެ ޕޯޓަލުން އޮންލައިންކޮށްވެސް ލޯނަށްއެދި ހުށަހެޅޭނެ ކަމަށްވެސް މިނިސްޓްރީން ހާމަކުރިއެވެ.\nލޯނަށް އެދި ހުށަހެޅުމުގެ ފުރުސަތު ފުރަތަމަ ހުޅުވާލީ ނިމިދިޔަ އެޕްރީލް މަހުގެ 30 ވަނަ ދުވަހާ ހަމައަށްވިޔަސް ފަހުންވަނީ އެ މުއްދަތު މެއި4ވަނަ ދުވަހާއި ހަމައަށް އިތުރުުކޮށްފައެވެ.\nއެ މުއްދަތު ހަމަވެ މެއި5ވަނަ ދުވަހު ސަރުކާރުން ލޯނު ލިބުނު ފަރާތްތަކުގެ ނަންތައް އާންމުު ކުރި އިރު ލޯނަށް ކުރިމަތިލި 242 މީހުންގެ ތެރެއިން ލޯނު ހަމަޖެހިފައިވަނީ 79 މީހަކަށެވެ.\nމިކަމާ ބެހޭ ގޮތުން އާންމުންގެ ތެރޭގައާއި ލޯނަށް އެދި ހުށަހެޅި ފަރާތްތަކުގެ ތެރޭގައި ބަހުސް ކުރިއަށްދާންފެށީ މިހިސާބުންނެވެ. އަދި އާންމުންނާއި ލޯނަށް އެދި ހުށަހެޅި ފަރާތްތަކުގެ ފާޑުކިއުންތައް މިނިސްޓްރީއަށް ރައްދުވާންފެށިއެވެ.\nއޭގެ ދިފާއުގައި ވާހަކަދައްކަވަމުން ހަޔަ އެޑިއުކޭޝަން މިނިސްޓަރ ޑރ. އިބްރާހިމް ހަސަން ވިދާޅުވެފައިވަނީ ގިނަ ބަޔަކަށް އެ ފުރުސަތު ގެއްލިފައިވަނީ އެމިނިސްޓްރީން އާންމުކޮށްފައިވާ އުސޫލުތަކާއި ޚިލާފަށް ލޯނަށް އެދި ހުށަހަޅާފައިވާތީ ކަމަށެވެ. އެހެންނަމަވެސް ފާހަގަކޮށްލަންޖެހޭ ކަމަކީ ޑިސްކޮލިފައިވެފައިވާ ފަރާތްތައް ޑިސްކޮލިފައިވެފައިވަނީ ކީއްވެކަން އަދި މިހާތަނަށްވެސް އެ މިނިސްޓްރީން ހާމަކޮށްފައި ނުވާކަމެެވެ.\nރައީސް އިބްރާހިމް މުހައްމަދު ޞާލިހްގެ ސަރުކާރުގައި އެފަދައިން ލޯނުދިން އަދި މީ ފުރަތަމަ ފަހަރެވެ. އަދި އޮންލައިންކޮށް ސްޓޫޑެންޓް ޕޯޓަލް މެދުވެރިކޮށް ލޯނަށް އެދިި ހުށަހެޅުމުގެ ފުރުސަތު ހުޅުވާލާފައެވެ. އޭގެ ސަބަބުންވެސް އެހާ ގިނަ ފޯމު ނުބައިކޮށް ހުރުމަކީ އިދާރީ މައްސަލައަކަށްވުން އެކަށީގެންވާ ކަމަށް ބައެއް މީހުން އަންނަނީ ބުނަމުންނެވެ.\nމީގެ އިތުރުން ފާހަގަކޮށްލަންޖެހޭ ގޮތުގައި މިނިސްޓްރީން އާންމުކޮށްފައިވާ އުސޫލުގައި ބުނެފައިވާ ގޮތުންނަަމަ އޮންލައިންކޮށް ލޯނަށް އެދި ހުށަހަޅާއިރުގައިވެސް ކޮންމެ ވެސް ދެ ކެޓެގަރީއަކަށް އެޕްލައި ކުރެވޭނެއެވެ. އެެހެންނަމަވެސް އެ އުސޫލުގައި ބުނެފައިވާހެން ދެ ކެޓެގަރީއަކަށް އޮންލައިން ކޮށް ޕޯޓަލް މެދުވެރިކޮށް ލޯނަށް އެޕްލައިއެއް ނުކުރެވެއެވެ.\nމީގެ ކުރިން އިންނަ ގޮތުންނަމަ އެއް ކެޓަގަރީން ޑިސްކޮލިފައިވެއްޖެ ހާލަތެއްގައި ދެން އިންނަ ކެޓަގަރީގައި ކަނޑައަޅާފައިވާ ބައިތަކަށް ލޯނަށް އެދި ހުށަހަޅާ ފަރާތް ޝަރުތު ހަމަވާނަމަ ލޯނު ލިބެއެވެ. އެހެންނަމަވެސް މިހާރު މި އިންނަ ގޮތުންނަމަ އެހެން ދެ ކެޓަގަރީއަށް ހުށަހެޅުމުގެ ފުރުސަތު ނުލިބުމުގެ ސަބަބުން ގިނަ ދަރިވަރުންނަށް މިވަނީ ލޯނު ލިބުމުގެ ފުރުސަތު ގެއްލިގެން ގޮއްސައެވެ.\nމިކަމާ ގުޅިގެން ގިނަ ބައެއްގެ އެންމެ ބޮޑު ޝަކުވާއަކަށް ވެފައިވަނީ އުސޫލުތަކާ ހިލާފަށް ފޯމު ހުށަހެޅުމުން ފޯމުތައް އަނބުރާ ފޮނުވާލުމުގެ ބަދަލުގައި ޑިސްކޮލިފައި ކުރުމެވެ. އަދި ނުބައިކޮށް ފޯމު ހުށަހަޅައިފި ނަމަ، އެކަން ދަރިވަރުންނަށް އަންގައި އެ ރަނގަޅު ކުރުމުގެ ފުރުސަތު ދަރިވަރުންނަށް ދޭން ޖެހޭނެ ކަމަށް ވެސް ބައެއް މީހުން ބުނެ އެވެ.\nބައެއް ފަރާތްތައް ބުނަމުން އަންނަ ގޮތުގައި ފޯމުގައި މައްސަލައެއް އުޅޭ ނަމަ އެކަން ދަރިވަރުންނަށް އެނގޭނެ ގޮތެއް އޮންނަން ޖެހޭނެ އެވެ. އަދި ބާތިލްކުރަން ޖެހޭނީ އެކަަންކަން ފުރިހަމަނުކުރުމުން ކަމަށް ވެސް އެ މީހުން ދެކެ އެވެ.\nމީގެ އިތުރުން ލޯނަށް އެދި ހުށަހެޅި ގިނަ ފަރާތްތަކަަށް ލޯނު ނުލިބުމުގެ ސަބަބުން ހަޔާރ އެޑިއުކޭޝަން މިނިސްޓްރީއަށް ފާޑުކިޔަމުން އަންނަނީ ހަމަ އެކަނި އާންމުން ނޫންކަން ފާހަގަކޮށްލަންޖެހެއެވެ.\nރައްޔިތުންގެ މަޖިލީހުގެ މާފަންނު އުތުރު ދާއިރާގެ އެމްޑީޕީ މެމްބަރު އިމްތިޔާޒް ފަހުމީ ކުރެއްވި ޓުވީޓުގައި ވިދާޅުވީ އެޕްލިކޭޝަން ފުރިހަމަ ނުވެގެން، ލޯނަށް ހައްގުވާ ދަރިވަރުންގެ ފުރުސަތު ގެއްލިގެން ހިނގައިދާނެތީ، ފުރިހަމަ ނުވެ އޮތް ކަމެއް މުއްދަތު ހަމަވުމުގެ ކުރިން ރަނގަޅުކުރަން އެންގުން މުހިއްމު ކަމަށް ދެކެވަޑައިގެން އެތައް ފަހަރަކު އޭނާ ވެސް މިނިސްޓްރީއަށް ގުޅުއްވި ކަމަށެވެ.\nލޯނުގެ ބާކީ ޖާގަތަކަށް ހުށަހެޅުމުގެ ފުރުސަތު މި މަހުގެ 20 ގައި ހުޅުވައިލާނެ ކަމަށް މިނިސްޓްރީން ވަނީ ބުނެފަ އެވެ. އެކަމަކު ބައެއް މީހުން ބުނާ ގޮތުގައި ގިނަ އަދަދެއްގެ ދަރިވަރުން އުސޫލުތަކާ ހިލާފުވެފައިވާތީ އެންމެންނަށް ފަސޭހަވާނެ ގޮތަކަށް އެ އުސޫލުތައް ބަދަލުކުރުން މުހިއްމެވެ.\nއަލުން ފޯމުލުން ހުޅުވާލި ނަމަވެސް އެހާތަނަށް ބޭރުގެ ގިނަ ޔުނިވަސިޓީތަކުގައި ކިޔެވުން ފަށާނެތީ ގިނަ ދަރިވަރުންތަކަކަށް މި ބުރުގައި ކިޔެވުމުގެ ފުރުސަތު ގެއްލިފައިވާ ކަމަށް ގިނަ ފަރާތްތަކެއް އަންނަނީ ދެކެމުންނެވެ.\nމިނިސްޓްރީ އޮފް ހަޔަރ އެޑިޔުކޭޝަން ިދަރިވަރުންގެ ލޯނު


BREAKING: Malaysia In Raajje Ai Dhivesseh gain Covid-19 Ge Alaamaaithakeh Fenijje - Vaguthu\nމެލޭޝިއާ އިން ރާއްޖެ އައި ދިވެއްސެއް ގައިން ކޮވިޑް-19 ގެ އަލާމާތްތަކެއް ފެނިއްޖެ\nމެލޭޝިއާ އިން ރާއްޖެ އައި ދިވެއްސެއް ގައިން ކޮވިޑް-19 ގެ އަލާމާތްތަކެއް ފެނިއްޖެ އެވެ.\nއެކަން ހާމަކޮށްފައި ވަނީ ހެލްތް ޕްރޮޓެކްޝަން އެޖެންސީ (އެޗްޕީއޭ) އިންނެވެ.\nއެޗްޕީއޭ އިން ވިދާޅުވީ، އެ މިހާއަކީ ކޮވިޑް-19 އަށް ފައްސި (ޕޮޒިޓިވް) ވެފައިވާ މީހަކާއެކު މެލޭޝިއާގައި އެއްް އިމާރާތެއްގައި އުޅުނު މީހެއް ކަމަށެވެ.\nއޭނާ މެލޭޝިއާއިން ރާއްޖެ އައިއިރު، ކޮވިޑް-19ގެ އަލާމާތްތަކެއް ފެނުމުން އޭނާ އިތުރަށް ބެލުމަށާއި، ޓެސްޓުތައް ހެދުމަށް ފަރުކޮޅުފުށީގެ އައިސޮލޭޝަން ފެސިލީއަށް ގެންދިއުމުގެ މަސައްކަތް ދަނީ ކުރަމުންނެވެ.\nރާއްޖެއިން މިހާތަނަށް ކޮވިޑް-19 އަށް ފައްސިވި މީހުންގެ އަދަދު ވަނީ އަށަކަށް އަރާފައެވެ. އޭގެ ތެރޭގައި ހިމެނެނީ ކުރެއްދޫ އައިލެންޑް ރިސޯޓުން ކޮވިޑް-19 އަށް ފައްސިވެފައިވާ ހަތަރު މީހަކާއި، ސޭންޑީސް ބަތަލާއިން މި ވައިރަސްއަށް ފައްސިވެފައިވާ ދެ މީހެއްގެ އިތުރުން ކުރަމަތި އައިއެލެންޑް ރިސޯޓުން ކޮވިޑް-19 އަށް ފައްސިވި ދެ މީހެކެވެ.\nމެލޭޝިއާ އިން ކޮވިޑް-19 ޖެހުނު މީހުންގެ އަދަދު މިހާރު ވަނީ 129 އަށް އަރާފައެވެ. އަދި 5000 ވަރަކަށް މީހުން ބައިވެރިވި އެއްވުމެއްގައި ތިބި ބައެއް މީހުން ކޮވިޑް-19 އަށް ފައްސި (ޕޮޒިޓިވް) ވެފައިވާ ކަމުގެ މައުލޫމާތެއް ވަނީ ލިބިފައެވެ. އެބައްދަލުވުމުގައި އިޓަލީވިލާތް، ދެކުނު ކޮރެއާ ފަދަ ކޮވިޑް-19 ހަލުވިކަމާއި އެކު ފެތުރެމުންދާ ގައުމުތަކުގެ މީހުން ވެސް ބައިވެރިވިއެވެ.\nމާޗް 12, 2020 02:14\nފަތުރުވެރިކަން އެކަނި ހުއްޓާލިޔަސް މައްސަލަ ހައްލު ނުވާނެކަމުގެ ހެކި ތީއީ މިގައުމަކީ ތެލުން ފުރިފަވާ ކުއޭތު ފަދަ ގައުމުތައްހެން މުޅި ދުނިޔެއައް ދަތުރުކުރުން ހުޓާލައިގެން ދިރި އުވޭވަރު ގައުމެއްނޫން\nމިބައި މީހުންނަ ވެރިކަން ލިބުނީމަ ހާދަކަންތައްތަ އެގިއްޖެއޭ...މިހުރިހާ ދު ވަހު އަޑުއުފުލީ މިގައުމަށް އެއް ވެސް ފަތުރު ވެރިއެއް ނައުމަށް..ހެދުނުދޮގެހަދައިގެން ރައްޔިތުންނަ އެއް ވާހަކައެއް ކޮއްމެދު ވަހަކު އެތައްފަހަރަކު އަޑުއިއް ވަމުންދިޔައީ ތެދުކަން ރައްޔިތުން ގަބޫލުކުރަންދެން...މިހާރު ވެރިކަން ލިބުނީމަ ރުޅި ވެރިކަން އުފައްދަން ވާހަކަދައްކާ ކަމަށް ވެއްޖެ.ދޮގު ވާހަކަތައް ތެދުކަމަށް ގަބޫލުކޮއްފާނެކަން އެގިއްޖެ.ފަތުރު ވެރިން ނާއްސިއްޔާ އިގްސާދު ނޯންނާނެކަންއެގިއްޖެ...ރޔާމީން އިގްތިސޯދުގެ ވާހަކަދެއްކީމަ މަލާތްކޮށް ހަޖޫޖެހީ..ތަރައްގީގެ ވާހަކަދެއްކީމަ ކޮންކްރީޓަކީ ތަރައްގީނޫންކަމަށްބުނެ އިންސާފޯބޭނުމީ ކިޔާއުޅުނުމީހުން މިއަދު ހުރިހާކަމެމެވެސް ބަދަލު ވެއްޖެ..އެހެން ވީމަ ދެން ވެސް ހިތަންއައިހާއެއްޗެ ނުކިޔާނީ ހައްގުންއެއްފަރާތް ވެ މީހެއްގެ އަބުރުނަގާ ނުލާނީ.. ފާޑުކިޔަންއެގުނަސް ވެރިކަމެނުކުރެ ވޭނެ ކޮއްމެ ކޮއްމެ މީހަކަށް ގަބޫލުކުރަން ވީ.. ވެރިކަމަކީ ވެސް އިލްމާ ހުނަރާ ހިކުމަތާއެކު ކުރެ ވޭނެ ޒިންމާއެއްކަން ގަބޫލުކުރަން ވީ..ސެޓްފިކެޓެއޮތަސް ހިލްމުނެތިއްޔާ އިލްމުގެ ބޭނުމެނުކުރެ ވޭކަން ގަބޫލުކުރަން ވީ...ގާބިލްމީހަކަށް ވުމަށް ފުރިހަމަ ވާންޖެހޭ ޝަރުތުތަކެއެބަހުރި އިލްމު ހިލްމު ހިކުމަތް އަޙްލާގު ހިއް ވަރު ކެރުންތެރިކަން ތަޖުރިބާ...މިޝަރުތު ފުރިހަމަ ވެފަހުރި ވަރުގަދަ ޝަހުސިއްޔަތެ ނެތިކޮއްލަން މިސަރުކާރުން ކުރާމަސައްކަތް ހުއްޓާލަން ސަރުކާރަށް ދަންނަ ވާބަލަ..އެމީހަކީ ރައީސް އަބުދުﷲއަބުދުލް ގައްޔޫމު...މިއީ ފިސާރި ވަރުގަދަ ލީޑަރެ..ސިޔާސީމައިދާނަކުނެތް މިހުރިހާ ޝަރުތެ އެއްކޮށް ފުރިހަމަ ވާ އެހެން ލީޑަރެ ރ ޔާމީނު ނޫނީ....\nމާޗް 12, 2020 06:33\nއަދި އޭނާ މެލޭޝިއާއިން ރާއްޖެ އައިއިރު، ކޮވިޑް-19ގެ އަލާމާތްތަކެއް ފެނުމުން އޭނާ އިތުރަށް ބެލުމަށާއި، ޓެސްޓުތައް ހެދުމަށް ފަރުކޮޅުފުށީގެ އައިސޮލޭޝަން ފެސިލީއަށް ގެންދިއުމުގެ މަސައްކަތް ދަނީ ކުރަމުންނެވެ...2 ދުވަސް3ދުވަސް ނަގާ ގެންދަން ..އެހާ ބޮޑު ގައުމެއް ވީމަ ދޯ..\nމާޗް 12, 2020 07:50\nއަލާމާތް ފެނުނު އެއް ވެސް ދި ވެއްސެގެގައިން ބައްޔެ ނުއެއްފެނޭ..ޓެސްޓްނުކޮށް އަލާމާތްފެންނަނީ ޓެސްޓްކުރީމަ އަލާމާތެ ނުފެނޭ ..ނެގެޓި ވް ވަނީމުޅިން ވެސް..މިކަމުގެ ހިކުމަތެނޭގޭ އިގޭމީހެއް ވެސް ހުރިހެން ހީނު ވޭ.\nމާޗް 12, 2020 10:01\nބަލިފެތުރޭ ތަންތަނުން ދިވެހިނަށް ވެސް ރާއްޖެނާދެވޭ ގޮތެއް ނީންނާނެތަ؟\nދެވަނަ ކޮމެންޓުގައި އޮތްފަދައިން އެމީހަކީ ރައީސް ޔާމީން އެމަނިކުފާނަކީ ޢިލްމާ ހިލްމްހުރި ޤާބިލް ޝަޚުސިއްޔަތުގެ ވެރިއެއް


Uhmeedhu Kuranee Yameen Ge Massalaigai Insaafuveri Hukumakah: Ghassan – adduLIVE\nއުއްމީދު ކުރަނީ ޔާމީންގެ މައްސަލާގައި އިންސާފުވެރި ހުކުމަކަށް\nJan 12, 2021, 19:38 ހަސަން ރަޝީދު\nކުރީގެ ރައީސް އަބްދުﷲ ޔާމީން، މަނީ ލޯންޑަރިންގެ ކުށް ސާބިތުވެ ފަސް އަހަރު ދުވަހަށް ޖަލަށް ލުމަށް ކްރިމިނަލް ކޯޓުން ކުރި ހުކުމުގެ އިސްތިއުނާފް މައްސަލައިގެ ހުކުމް އިއްވުން ފަސްކުރެއްވި ނަމަވެސް އެ މައްސަލައިގައި އިންސާފުވެރި ހުކުމަކަށް އުއްމީދު ކުރައްވާ ކަމަށް ގުރައިދޫ ދާއިރާގެ މެމްބަރު މުހައްމަދު ގައްސާން މައުމޫން ވިދާޅުވެއްޖެއެވެ.\nމި މައްސަލައިގެ ހުކުމް އިއްވުން ހައިކޯޓުގައި ތާވަލުކޮށްފައި އޮތީ މި މަހުގެ 14 ވަނަ ދުވަހަށެވެ. ނަމަވެސް ހައިކޯޓުގެ މީޑިއާ އޮފިޝަލް މިއަދު ވިދާޅުވީ އެ މައްސަލައިގެ ހުކުމް އިއްވުން މި މަހުގެ 21 ވަނަ ދުވަހަށް މިހާރު ފަސްކޮށްފައިވާ ކަމަށެވެ.\nޕީޕީއެމްގެ ނައިބު ރައީސްކަން ވެސް ކުރައްވަމުން ގެންދަވާ ގައްސާން ކުރެއްވި ޓްވީޓެއްގައި ވިދާޅުވީ ހައިކޯޓުން ކަފާލާތު ދެއްވަން ނުފެންނަ ކަމަށް ނިންމެވުމުގެ އެއް ރައުޔަކީ މައްސަލަ ލަސްނުވެ ނިމެނޭ ކަން ކަމަށެވެ.\nދިގު ދެމިގެންދިއަޔަސް، ކްރިމިނަލް ކޯޓު ކޭސްހެން މާދަން ކުރަން އޮތް ހުކުމް ލަސް ކުރެއްވިޔަސް، ނުފޫޒުން އެއްްކިބާ އިންސާފުވެރި ހުކުމަކަށް އުއްމީދު ކުރަން" ގައްސާން ވިދާޅުވިއެވެ.


Inthihaabee Dhaairaa Thakuge Nan Kanda Alhan Committee In Faaheh Nukuri އިންތިހާބީ ދާއިރާތަކުގެ ނަން ކަނޑައަޅަން ކޮމިޓީން ފާހެއް ނުކުރި – Huvadhoo News Inthihaabee Dhaairaa Thakuge Nan Kanda Alhan Committee In Faaheh Nukuri Huvadhoo News\nއިންތިހާބީ ދާއިރާތަކުގެ ނަން ކަނޑައަޅަން ކޮމިޓީން ފާހެއް ނުކުރި\nރައްޔިތުންގެ މަޖިލީހުގެ އިންތިހާބީ ދާއިރާތައް ގާނޫނުން ކަނޑައަޅާފައިވާ ދާއިރާއެއްގައި ހިމެނޭ ހުރިހާ ރަށެއް ލިސްޓް ކުރެވޭ ގޮތަށް އިންތިހާބީ ދާއިރާތަކުގެ ނަން ކަނޑައެޅުމަށް ހޯރަފުށީ ދާއިރާގެ މެންބަރު އަހުމަދު ސަލީމް ރައްޔިތުންގެ މަޖިލީހުގެ އިންތިހާބީ ދާއިރާތައް ކަނޑައެޅުމާބެހޭ ގާނޫނަށް ހުށަހެޅި އިސްލާހު ފާސް ކުރަން ނުފެންނަ ކަމަށް ކަނޑައަޅައި ރައްޔިތުންގެ މަޖިލީހުގެ މިނިވަން މުއައްސަސާތަކުގެ ކޮމިޓީން ވަނީ އެބިލު މަޖިލިސް ތަޅުމަށް ފޮނުވައިފިއެވެ.\nމި އިސްލާހަކީ 2019 ވަނަ އަހަރު ރައްޔިތުންގެ މަޖިލީހަށް ހުށަހެޅި ބިލެކެވެ. މިބިލު ދިރާސާ ކުރުމަށް މަޖިލީހުން މިނިވަން މުއައްސަސާތަކުގެ ކޮމިޓީއަށް ފޮނުވުމުން އެ ފަހަރުވެސް ބިލު ފާސްކުރަން ނުފެންނަ ކަމަށް ކޮމިޓީން ފާސްކޮށް މަޖިލިސް ތަޅުމަށް ފޮނުވިއެވެ.\nމިބިލު ހުށަހެޅުއްވި ސަބަބަބު ހާމަ ކުރައްވަމުން މެމްބަރު ސަލީމް މަޖްލިހުގައި ވިދާޅުވީ, މީހުން އުޅޭ ކޮންމެ ރަށަކީ ސިޔާސީ ގޮތުން ސަމާލުކަން ދޭން ޖެހޭނެ ރަށެއް ކަމަށާއި ސަރުކާރުގެ ދަފުތަރުގައި ހިމެނޭ ކޮންމެ ރަށަކީ ސަމާލުކަން ލިބެން ޖެހޭ ރަށަކަށް ވީނަމަވެސް ރައްޔިތުންގެ މަޖިލީހުގެ އިންތިހާބީ ދާއިރާތައް ކަނޑައެޅުމާބެހޭ ގާނޫނު މިހާރު އޮންނަ ގޮތުން އިދާރީ ދާއިރާތަކުގެ ނަން ބޭނުން ކުރެވެނީ, އެ ދާއިރާއެއްގައި އޮންނަ އެންމެ ބޮޑު އާބާދީއެއް, ނުވަތަ ސިޓީއެއްގެ އަވަށްތަކުގެ ނަން ޝާމިލުވާ ގޮތަށް އެކަނި ކަމަށެވެ.\nބިލުގެ މަސައްކަތް މިދިޔަ ހަފުތާގައި ކޮމިޓީން ނިންމައި އަނެއްކާވެސް ބިލު މަޖިލިސް ތަޅުމަށް ފޮނުވާފައި ވަނީ މިއީ ފާސްކުރަން ފެންނަ ބިލެއް ނޫން ކަމަށް ކޮމިޓީން ފާސްކުރުމަށްފަހުގައެވެ.


Bandhu kuri Male jalu ge bai adhives beynun kurey: HRCM\nބަންދުކުރި މާލެ ޖަލުގެ ބައި އަދިވެސް ބޭނުންކުރޭ: އެޗްއާރުސީއެމް\nބަންދުކުރި ކަމަށް ބުނި މާލެ ޖަލުގެ އެނެކްސް 1 ބައި -- ފޮޓޯ: ކަރެކްޝަންސް\nއިންސާނުން ބައިތިއްބާ ވަރަށްވުރެ ހާލަތު ދަށް ކަމަށް ބުނެ މިދިޔަ އޭޕްރީލް މަހު ބަންދު ކުރި މާލެ ޖަލުގެ އެނެކްސް 1 ގެ ބައިގައި ހުރި ގޮޅިތަކުގައި އަދިވެސް މީހުން ބަންދު ކުރަން ބޭނުން ކުރަމުންދާ ކަމަށް އެޗްއާރުސީއެމުން މިއަދު ބުނެފި އެވެ.\nއެނެކްސް 1 ބޭނުންކުރަނީ މުސްކުޅިންނާއި ދިގު މުއްދަތަކަށް ފަރުވާ ބޭނުންވާ ގައިދީންނާއި ބެލެހެއްޓުމުގައި ހާއްސަ އެހީތެރިކަން ބޭނުންވާ މީހުން ބައިތިއްބާ ޖަލެއްގެ ގޮތުގަ އެވެ. މާލެ ޖަލުގެ އެ ބައި މިދިޔަ އޭޕްރީލް މަހު ބަންދު ކުރީ އެޗްއާރުސީއެމުން އަންގައިގެން އެއީ އިންސާނުން ބައިތިއްބަން އެކަށީގެން ނުވާ ޖަލެއް ކަމަށް ބުނެ އެވެ.\nއެޗްއާރުސީއެމްގެ ނޭޝަނަލް ޕްރެވެންޓިވް މެކޭނިޒަމް އިން މިދިޔަ އޭޕްރީލް މަހުގެ 24 އަދި 25 ގައި ކުރި ޒިޔާރަތްތަކުގައި ފާހަގަކުރެވުނު ކަންތައްތައް ހިމެނޭ ގޮތަށް އަވަސް ކަރުދާހެއް މި މަހުގެ ތިން ވަނަ ދުވަހު ވަނީ މާލެ ޖަލާއި މޯލްޑިވްސް ކަރެކްޝަނަލް ސާވިސްއަށް ހިއްސާކޮށްފަ އެވެ.\nކަރެކްޝަނަށް ހިއްސާކުރި މައުލޫމާތާ ގުޅޭ ގޮތުން އެޗްއާރުސީއެމްއިން މިއަދު އާންމުކުރި ބަޔާނެއްގައި ވަނީ ރިމާންޑް ޖަލެއްގެ ގޮތުގައި ބޭނުން ކުރަމުން ދިޔަ މާލެ އެނެކްސް އެކެއް ޖަލުގައި އެއްވެސް ގައިދީއަކު އަދި ބަންދުގައި ބަހައްޓަން ޖެހޭ މީހަކު ބަންދު ނުކުރުމަށާއި އެ ތަނުގއި ތިބި ގައިދީންނާއި މީހުން އެއަށްވުރެ ރައްކާތެރި އެހެން މާހައުލަކަށް ބަދަލު ކުރަން ވަނީ އަންގާފައިވީ ނަމަވެސް އެ ތަނުގައި މީހުން ބަންދު ކުރަމުންދާ ކަމަށެވެ. އަދި އެ ތަނުގައި ހުރި ގޮޅިތަކުގައި އެއްވެސް މާރާމާތެއް ކޮށްފައި ނުވާ ކަން ވެސް އެޗްއާރުސީއެމުން ވަނީ ފާހަގަކޮށްފަ އެވެ.\n"އެ ތަނުގައި ތިބި ގައިދިންނާއި ބަންދު މީހުން އެއަށްވުރެ ރައްކާތެރި އެހެން މާޙައުލަކަށް ބަދަލު ކުރުމަށް އަންގާފައިވާތީ ރަސްމީކޮށް އެނެކްސް ބަންދުކޮށް އެވަގުތު އެތަނުގައިތިބި ގައިދީންނާއި ބަންދު މީހުން ޖަލުގެ އެހެނިހެން ޔުނިޓްތަކަށް ބަދަލުކޮށްފައިވީ ނަމަވެސް، އެނެކްސް ބައިގައި ހުރި ގޮޅިތައް އެއްވެސް މަރާމާތުކުރުމެއްނެތި އެހެނިހެން ކަންކަމުގައި މީހުން ބަންދު ކުރުމަށް ބޭނުން ކުރަމުންދޭ." އެޗްއާރުސީއެމްގެ ބަޔާނުގައިވެ އެވެ.\nމީގެ އިތުރުން ޖަލުގެ ޖާގައަށްވުރެ ގިނައިން ޖަލުގައި މީހުން ބަންދުކޮށްފައި ތިބި ކަމާއި، ހާއްސަ ބަލިތަކުގެ ޑޮކްޓަރުންނަށް ގައިދީން ދެއްކުމުގައި ގިނަ ދުވަސްވުމާއި ޖަލުގައި ސިއްހީ މައްސަލަތައް ހުރި މީހުން ގިނަ ކަމާއި، ޝަރީއަތް ނިމެންދެން ބަންދުގައި ތިބި ގިނަ އަދަދެއްގެ މީހުން ޝަރީއަތް ކުރިއަށް ނުގޮސް ގިނަ އަހަރުތަކެއްވެފައިވާ މައްސަލަ ވެސް އެޗްއާރުސީއެމް އިން ފާހަގަކުރި އެވެ. އަދި އެޗްއާރުސީއެމްގެ ހުށަހެޅުންތަކާ އެއްގޮތަށް އަމަލު ކުރަމުން ނުދާ ކަމަށް ވެސް އެޗްއާރުސީއެމުން ބުންޏެވެ.\nމޯލްޑިވްސް ކަރެކްޝަނަލް ސާވިސް އެޗްއާރްސީއެމް މިނިސްޓްރީ އޮފް ހޯމް އެފެއާޒް


Dheebaja ge massala court in beyrugai hallu kurumuge furusathu eba oiy: AG | Mihaaru\nސިވިލް ކޯޓު ހުންނަ ޖަސްޓިސް ބިލްޑިން: ދީބާޖާ މައްސަލަ ވެސް ކޯޓުން ބޭރުގައި ހައްލު ކުރުމުގެ ފުރުސަތު އެބައޮތް ކަމަށް އޭޖީ ވިދާޅުވި. --މިހާރު ފޮޓޯ/ނިޝާން އަލީ\nދީބާޖާގެ މައްސަލަ ކޯޓުން ބޭރުގައި ހައްލު ކުރުމުގެ ފުރުސަތު އެބައޮތް: އޭޖީ\n26 މެއި 2019 - 12:33 19 comments\nފެރީގެ ޚިދުމަތް ދޭން ދީބާޖާ އިންވެސްޓްމެންޓާ އެކު ހެދި އެއްބަސްވުން ބާތިލްކުރި މައްސަލަ ކޯޓުން ބޭރުގައި ހައްލު ކުރުމުގެ ފުރުސަތު އަދިވެސް އެބައޮތް ކަމަށް އެޓާނީ ޖެނެރަލް (އޭޖީ) އިބްރާހިމް ރިފްއަތު މިދިޔަ ހަފުތާގައި ވިދާޅުވެއްޖެ އެވެ.\nއެ ހުކުމް ތަންފީޒުކުރުމުގެ މަރުހަލާ ސިވިލް ކޯޓުގައި ވަނީ ފަށައިފަ އެވެ.\nއޭޖީ ރިފްއަތު، މިދިޔަ އާދީއްތަދުވަހު "މިހާރު" އަށް ދެއްވި އިންޓަވިއުއެއްގައި ވިދާޅުވީ ކޯޓުން ބޭރުގައި މައްސަލަ ހައްލު ކުރުމަކީ ކޮންމެ މަރުހަލާއެއްގައި ވެސް އޮންނަން ޖެހޭނެ ކަމެއް ކަމަށެވެ. ވަކިން ޚާއްސަކޮށް، މާލީ ބޮޑު ބުރައެއް ދައުލަތުން އުފުލަން ޖެހޭ ހާލަތުގައި ކޯޓުން ބޭރުގައި މައްސަލަ ހައްލުކުރުމުގެ ފުރުސަތު އޮތްތޯ ބަލައި ވާހަކަ ދެކެވެން ޖެހޭ ކަމަށް ރިފްއަތު ދެކެވަޑައިގަންނަވަ އެވެ.\n"މި މައްސަލައިގައި (ދީބާޖާ އަށް ބަދަލު ދިނުމުގައި) ވެސް އަޅުގަނޑު ނުދަންނަވާނަން ވާހަކަ ދެއްކުމުގެ ފުރުސަތު ނެތެކޭ. މިހާރު އަޅުގަނޑުމެން މިއެދޭ އެދުމަކީ މައްސަލައިގައި ލިބުނު ގެއްލުމުގެ ބަދަލު، ހިނގާށޭ ހަމަ ހަގީގަތުގައި ވެސް ވީ ގެއްލުންތޯ ބަލަން،" ރިފްއަތު ވިދާޅުވި އެވެ.\n"އެއީ މިނިވަން އޮޑިޓަރުން ހިމަނައިގެން ކަމަށް ވިޔައަސް، ހިސާބު ޖަހަމާ ހިނގާށޭ ކިހާ ގެއްލުމެއްތޯ ވީ. އެ ވީ ގެއްލުމެއް އެނގުނީމަ އޮންނާނެ ދެއްތޯ އަޅުގަނޑުމެން އެއަށް އެއްބަސްވުމަކަށް އަންނަން. އެ ފުރުސަތު އެބައޮތް އަދިވެސް އަޅުގަނޑު ގަބޫލުކުރާ ގޮތުގައި."\nއެޓާނީ ޖެނެރަލް ރިފްއަތު: ކޯޓުން ބޭރުގައި މައްސަލަ ހައްލު ކުރުމަކީ ކޮންމެ މަރުހަލާއެއްގައި ވެސް އޮންނަން ޖެހޭނެ ކަމެއް ކަމަށް ދެކެވަޑައިގަންނަވާ. --ފޮޓޯ/މިހާރު\nއޭޖީ ވިދާޅުވި ގޮތުގައި، ޝަރީއަތުގައި މައްސަލައެއް ކުރިއަށްދާ އިރު، ޝަރުއީ ހުރިހާ މަރުހަލާއެއް ކަޑައްޑަތު ކުރާނެ އެވެ. އެއާއެކު ވެސް ކޯޓުން ބޭރުން ހައްލުކުރެވޭތޯ ބެލުމުގެ ފުރުސަތު ވެސް ބަންދުނުވާނެ ކަމަށް ވިދާޅުވި އެވެ.\nދީބާޖާ އިން މައްސަލަ ސުޕްރީމް ކޯޓަށް ހުށަހަޅާފައި ވަނިކޮށް، ވާހަކަ ދައްކައިގެން ކޯޓުން ބޭރުގައި ހައްލު ހޯދޭނެ ފުރުސަތެއް އޮތްތޯ އޭޖީ އޮފީހުން ބެލި އެވެ. އެކަމަކު އެ ފަހަރު ދީބާޖާ އިން އެއްބަހެއް ނުވި އެވެ.\nދައުލަތުން 348 މިލިއަން ދައުލަތަށް ދައްކަން ޖެހޭ ކަމަށް އެޓާނީ ޖެނެރަލްގެ އޮފީހުން ގަބޫލުނުކުރާތީ، ސުޕްރީމް ކޯޓުގެ ހުކުމް، މުރާޖައާ ކުރަން އެ ކޯޓަށް ހުށަހަޅަން ވަނީ ނިންމައިފަ އެވެ. އެކަން ލަސްވަނީ، އޭޖީ ވިދާޅުވި ގޮތުގައި، ދީބާޖާ މައްސަލައާ ގުޅިގެން ފަނޑިޔާރުގެއާ މެދު ފެންމަތިވެފައިވާ ރިޝްވަތުގެ ތުހުމަތުތައް ކަމާބެހޭ މުއައްސަސާތަކުން ބަލަން ޑިޕާޓްމެންޓް އޮފް ޖުޑީޝަލް އެޑްމިނިސްޓްރޭޝަނުން ގޮވާލާފައިވާތީ އެވެ.\nއޭޖީ އޮފީހުގެ ބަޔާނުގައި ހުރީ ދޮގު ވާހަކަ: ދީބާޖާ


SunOnline: MDN thahugeegaa gulhey mauloomaathu, CP Ilmuverinnaa hissaa kuravvaifi\nއެމްޑީއެންގެ ތަހުގީގާ ގުޅޭ މައުލޫމާތު ސީޕީ އިލްމުވެރިންނާ ހިއްސާ ކުރައްވައިފި\nދީނީ އިލްމުވެރިންގެ ގުޅުމާއި ކޮމިޝަނާ އޮފް ޕޮލިސް މުހައްމަދު ހަމީދު ބައްދަލު ކުރެއްވުން --- ފޮޓޯ: ޕޮލިސް\nދީނީ އިލްމުވެރިންގެ ގުޅުމާއި ކޮމިޝަނާ އޮފް ޕޮލިސް މުހައްމަދު ހަމީދު ބައްދަލުކުރައްވައި މޯލްޑިވިއަން ޑިމޮކްރެޓިކް ނެޓްވޯކް (އެމްޑީއެން)އާ ގުޅޭގޮތުން ފުލުހުން ކުރަމުންދާ ތަހުގީގުގެ މައުލޫމާތު ހިއްސާ ކުރައްވައިފިއެވެ.\nފުލުހުން ބުނީ އިލްމުވެރިންގެ ގުޅުމުން ފާހަގަކުރެއްވި ކަންކަން ސިޕީ ހަމީދު އަޑުއެއްސެވި ކަމަށާއި އެމްޑީއެން އާ ގުޅޭ ގޮތުން ފުލުހުން ކުރިއަށް ގެންދާ ތަހުގީގުގެ އެންމެ ފަހުގެ މައުލޫމާތުތައް އިލްމުވެރިންނާ ހިއްސާ ކޮށްދެއްވާފައިވާ ކަމަށެވެ.\nމީގެ އިތުރުން ކޮވިޑް19ގެ ތެރޭގައި ހުރިހާ ދީނީ އިލްމުވެރިން ގައުމީ އެއްބައިވަންތަކަން އިސްކުރައްވައި، ކަންކަމުގައި ކޮށްދެއްވި މަސައްކަތްތަކަށް ސީޕީ ޝުކުރު އަދާކުރެއްވި ކަމަށްވެސް ފުލުހުން ބުންޏެވެ.\nއަދި ރާއްޖޭގައި އިސްލާމްދީން ހިމާޔަތްކުރުމުގައި ފުލުހުންގެ ދައުރު އަދާކުރުމުގެ ތެރެއިން ކުރަންޖެހޭ ކަންކަން އެއްވެސް ފަސްޖެހުމެއް ނެތި ކުރަމުންދާނެ ކަމުގެ ޔަގީންކަން ސީޕީ، އިލްމުވެރިންނަށް އެރުވިކަމަށްވެސް ފުލުހުން ބުންޏެވެ.\nމީގެ އިތުރުން މި ބައްދަލުވުމުގައި ފުލުހުންގެ ދައުރު އަދާކުރުމުގެ ތެރެއިން އިލްމުވެރިންނާއި ގުޅިގެން ކުރެވޭކަންކަމާ ގުޅޭގޮތުން މަޝްވަރާކުރައްވާފައިވާ ކަމަށް ވެސް ފުލުހުހުން ބުންޏެވެ\nމި ބައްދަލުވުމުގައި ބައިވެރިވެލެއްވި އިލްމުވެރިންވަނީ އެބޭފުޅުން ސާފުކުރަން އެދުނު މައުލޫމާތުތައް ސާފުކޮށްދެއްވިކަމަށްޓަކައި ޝުކުރު އަދާކުރައްވާފައެވެ.


Faisaa nulibigen FAM govaigen kunfunyakun court ah | Mihaaru\nފައިސާ ނުލިބިގެން އެފްއޭއެމް ގޮވައިގެން ކުންފުންޏަކުން ކޯޓަށް\n29 ޑިސެމްބަރ 2019 - 11:24 18 comments\nގައުމީ ފުޓްބޯޅަ ޓީމުގެ ދަތުރުތަކަކަށް އޭސް ޓްރެވަލް މެދުވެރިކޮށް އެފްއޭއެމުން ގަތް އެއާ ޓިކެޓްތަކަށް ލިބެން ޖެހޭ އަށް ލައްކައެއްހާ ރުފިޔާ ނުދީގެން އެ ކުންފުނިން އެފްއޭއެމް ގޮވައިގެން ކޯޓަށް ހިނގައްޖެ އެވެ.\nއެ މައްސަލައިގައި ސިވިލް ކޯޓުން މިމަހުގެ 22 ވަނަ ދުވަހު ނެރުނު ކޯޓަށް ހާޒިރުވުމުގެ އަމުރުގައި ވަނީ ފުޓްބޯލް އެސޯސިއޭޝަން އޮފް މޯލްޑިވްސްގެ މައްޗަށް އޭސް ޓްރެވަލްސް ޕްރައިވެޓް ލިމިޓެޑް އިން ދައުވާކުރާ ޗެކުން ލިބެން ޖެހޭ ފައިސާ ހޯދުމަށް އެދި ހުށަހަޅާފައިވާ މައްސަލައިގައިގެ ބޭނުމަށް އަންނަ މަހުގެ 8 ވަނަ ދުވަހު ކޯޓަށް ހާޒިރުވާން އަންގައިފަ އެވެ. މި މައްސަލަ އޮތީ އެ ކޯޓުގެ ޑިސްޕިއުޓް ރިޒޮލޫޝަން ޑިވިޝަނުގަ އެވެ. އެހެންވެ އޮންނާނީ ދެ ފަރާތް ވާހަކަދައްކައިގެން ހައްލެއް ލިބޭތޯ ބެލުމެވެ.\nއޭސް ޓްރެވަލްސްގެ ސީނިއާ އޮފިޝަލަކު ނަން ނުޖަހާ ގޮތަށް ވިދާޅުވީ މައްސަލަ ކޯޓަށް ހުށަހެޅީ އިތުރު ގޮތެއް ނެތުމުން ކަމަށާއި ލިބެން ޖެހޭ ފައިސާއެއް ހޯދަން މަސައްކަތް ނުކުރާ ނަމަ އޯޑިޓް ރިޕޯޓުގައި އެކަން ފާހަގަކޮށް ކުންފުނީގެ ނަން ހަޑިވެ އިތުބާރުކުޑަވާނެ ކަމަށެވެ.\nއޭނާ ވިދާޅުވީ ޕްރޮފެޝަނަލް އުސޫލުން މިކަމަށް ހައްލެއް ހޯދުމަށް އެ އޮންނަ އޮނިގަނޑުގެ ތެރެއިން ކުރާ މަސައްކަތުގައި، އުއްމީދުކުރަނީ ޑިސްޕިއުޓް ރިޒޮލިއުޝަން އިން ހައްލެއް ލިބޭނެ ކަމަށް ކަމަށެވެ.\n"މިއީ އެއްވެސް ހާލެއްގައި ޒާތީވެގެން ނުވަތަ އެފްއޭއެމްގެ ވެރިންނާ އޮތް މައްސަލައަކުން ހުށަހެޅި ހުށަހެޅުމެއް ނޫން. އެގޮތަށް ވެސް ބައެއް ފަރާތްތަކުން ވާހަކަދައްކާ. އެކަމަކު ހައްލުނުވެ ދިގުލައިގެންޏާ އަޅުގަނޑުމެން މިކަން އެފްއޭއެމްގެ ބެލެނެވެރިޔާ، އޭއެފްސީ އާއި ފީފާ އަށް ވެސް ލިޔާނަން،" އޭނާ ވިދާޅުވި އެވެ.\nރާއްޖޭގެ އެންމެ ބޮޑު އެއް އަމިއްލަ މީޑިއާ ކަމަށްވާ ވީޓީވީން ވަނީ އެފްއޭއެމުން އެއްބަސްވުމާ އެއްގޮތަށް ފައިސާ ނުދައްކާތީ ދިރާގު ދިވެހި ޕްރިމިއާ ލީގުގެ މެޗުތައް ދެއްކުން ހުއްޓާލައިފަ އެވެ.\nއެ ކުންފުނީގެ ސީއީއޯ މުހައްމަދު އާސިފް (މޮންދު) ވިދާޅުވީ ފުޓްބޯޅަ ދައްކަމުން އައީ ވެސް ވަރަށް ކުޑަކުޑަ އަގަކަށް ކަމަށާއި މިހާތަނަށް ވެސް މެދުކަނޑާލާނުލާ ކުރިއަށްގެންދިޔައީ ހުއްޓާލައިފި ނަމަ ފުޓްބޯޅަ އަށް ދެރައެއް ލިބިދާނެތީ ކަމަށާއި އެކަމަކު ދެން އިތުރު ގޮތެއް ނެތް ކަމަށެވެ.\n"އަޅުގަނޑުމެންނަށް ދެން އަލުން ފެށޭނީ ފައިސާ ލިބިގެން،" މޮންދު ވިދާޅުވި އެވެ. "ބައްސާމް ވިދާޅުވީ މިނިސްޓްރީން ލިބެން ޖެހޭ ޕޭމަންޓެއް ނުލިބިގެން ކަމަށް ލަސްވަނީ. ފަހުން ދިން މުއްދަތު ވެސް ފަހަނައަޅައި ގޮސްފި. އެންމެ ބޮޑު މައްސަލައަކީ މުއާމަލާތް ނުކުރެވުން."


SunOnline: Sun Rashah - Addu ah vure Mashhooru ''SUVADIVE''\nއައްޑޫއަށް ވުރެ މަޝްހޫރު "ސުވާދީވް"\nއަހުމަދު ނާއިފު 11 Aug 2019, 08:43\nއައްޑޫ ސިޓީ ހިތަދޫގައި ހުންނަ މަސްހޫރް ސުވާދީވް ރެސްޓޯރަންޓް -- ސަން ފޮޓޯ/ ފަޔާޒު މޫސާ\n"އެތަނުގައި ހުންނަ ސުވާދީވްއިން ކޮފީއެއް ބޮއްޗޭ،" ރާއްޖޭގެ އެންމެ ދެކުނުން އޮންނަ، މި ސިޓީއަށް ދާން އުޅޭ ވާހަކަ ބުނުމާ އެކުހެން ރަހުމަތްތެރިއަކު ބުނެލީ މިހެންނެވެ. ދުވަހަކުވެސް މި ސިޓީއަށް ނާންނަ އެ ރަހުމަތްތެރިޔާ އެހެން ބުނުމުން ސަމާސާ ރާގަކަށް އަހާލެވުނީ؛ "ތިތަނެއްގެ މޮޅުކަން ކަލެޔަށް އެނގެނީ ކިހިނެއް ހެއްޔެވެ؟ އެތަނަށް ދުވަހަކު އައިމީހެއް ނޫން ވިއްޔާ!"އެވެ. އޭނާގެ ޖަވާބު ވަރަށް ކުރުވެފައި ސާދާ އެވެ. "ހަހަ! އައްޑުއަށް ދިޔަ މަގޭ ދަންނަ އެތައް ބަޔަކު ކިޔާ އަޑުއަހަން އެތަން ސަޅިއޭ،"\nރަހުމްތެރިޔާ އެ ބުނި ގޮތަށް މި ކެފޭގެ މަޝްހޫރުކަން އޮތީ ވަރަށް ވެސް މަތީގަ އެވެ. އެކަން ޔަގީންވީ، އެކުގައި އައި ރަހުމަތްތެރިން ވެސް މި ސިޓީގައި ފައިޖެހުނު ފަހުން އެއްކަމަކަށް ސައްލާކުރަނީ، މި ސުވާދީވް އަކަށް ކޮފީއަކަށް އެރުމާ މެދު އެވެ. ފުރަތަމަ ދުވަހުގެ މަސައްކަތް ނިންމާލާފައި، ނިދަން ޖައްސާލުމުގެ ކުރިން ކަރުތެރެ ތެންމާލައި ހިތްހަމަ ޖެހިލުމުގެ ނޭވާއެއް ލާން އަހަރުމެން ޖަމާވީ، މި ސިޓީގެ ހިތަދޫގައި މިހިރަ، އެންމެން މަޝްހޫރު މި ކުރާ ސުވާދީވް ކެފޭއަށެވެ. ގަޑިއެއްހާ އިރު ތެރޭ ކޮފީއެއް ބޮއިގެން ނިކުންނަން ނިންމައިގެން އެ ކެފޭއަށް ވަން ނަމަވެސް، އެތަން ބަންދުކުރާ ވާހަކަ އަންގަންދެން އޮލަ ވާހަކައިގައި ތިބެވުނީ ތަނުގެ ހިތްފަސޭހަ މާހައުލުން، ވެފައި ހުރި ވަރުބަލިކަން މުޅިން ހަނދާން ނެތުނީމައެވެ. ރޭގަނޑު ނުކާން ޑަޔަޓްގައި ތިބި މީހުންވެސް މި ކެފޭގެ ރަހަމީރު ކާތަކެތިން ރަނގަޅަށް ބަނޑުފުރާލީ އެވެ.\n"ސުވާދީވް" އައްޑޫގެ ހިތާ ގުޅިފައި\nއައްޑޫ ސިޓީ ހިތަދޫގައި ހުންނަ މަސްހޫރް ސުވާދީވް ރެސްޓޯރަންޓްގެ ކައުންތަކަށް ދެ މީހަކު އިންސާފު ކުރަނީ -- ސަން ފޮޓޯ/ ފަޔާޒު މޫސާ\nއައްޑޫގެ ވިޔަފާރިވެރިއެއް ކަމަށްވާ، އަހުމަދު ޒާހިރު "ސުވާދީވް"ގެ ނަމުގައި 2014 ވަނަ އަހަރު މި ކެފޭ ހިދުމަތަށް ނެރުމާއެކު އެތައް ބައެއްގެ ހިތް މި ކެފޭއަށް ދަމައިގަތީ، "ސުވާދީވް"ގެ ނަމާ އައްޑޫގެ ރައްޔިތުންނާ އޮތް ގާތްގުޅުމަކުންނެވެ.\nއެ ކެފޭގެ އޮފިޝަލަކު ބުނީ، ކެފޭއަށް ނަން ދިނުމުގައި ޒާހިރު ބެއްލެވީ ސަރަހައްދުގެ ރައްޔިތުންގެ ހިތާ ގުޅިފައިވާ ނަމެއް ކިޔުމަށް ކަމަށެވެ. އަދި މީހުންގެ ސަމާލުކަން ލިބޭނެ ނަމަކަށް ޒާހިރު އިސްކަން ދެއްވި އެވެ. އެންމެ ފަހުން ފައިނަލް ވެގެން އައީ، މި ސިޓީގެ ރައްޔިތުންގެ ހިތުލޯބި ދެވިފައިވާ، އަދި އެ ނަމަކަށް އެއް ބަޔަކު ރުޅި އަންނަ ނަމެކެވެ. އެކަމަކު ފަހުން މިނަމަށް އެންމެންގެ ވެސް ހިތްދެވުނީ އެވެ.\n"މި ކެފޭގެ ނަން ސަޅިވެގެން ވަރަށް ގިނަ މީހުން މިތަނަށް އަންނަނީވެސް. މި ނަމުގެ ވާހަކަ ނުދައްކާ އާ ކަސްޓަމަރެއް މިތަނަކަށް ނާދޭ. ޒާހިރު ބެއްލެވީ ނަންވެސް، އެންމެން ގަޔާވާ ނަމެއް ކިޔަން. އެ ވިސްނުމުގައި ސުވާދީވްކީ،" އޮފިޝަލް ބުންޏެވެ.\nއައްޑޫގެ ހިތަދޫގައި ހުންނަ "ސުވާދީވް" ކެފޭ: މި ކެފޭވެފައި ވަނީ ވަރަށް ގިނަ ބައެއްގެ ފޭވަރިޓަކަށް -- ފޮޓޯ/ ދުވާދީވް ކެފޭ ފޭސްބުކް\n"ސުވާދީވް" އަކީ މީގެ 57 އަހަރުކުރިން، 1962 ގައި އައްޑޫގައި އިއުލާނު ކުރި މިނިވަން ދައުލަތް ޔުނައިޓެޑް ސުވާދީވް ރިޕަބްލިކް ނޫނީ އެކުވެރި ސުވާދީބު ޖުމްހޫރިއްޔާ އެވެ. މިއީ، ވަކިވުމުގެ ހަރަކާތެއް ނަމަވެސް، މިއީ އައްޑޫގެ ރައްޔިތުންގެ ލޯބި އަދިވެސް އޮތް ނަމެކެވެ. މި ސިޓީގެ ގިނަ ބަޔަކަށް އެއީ ފަހުރެކެވެ. "ސުވާދީވް ކެފޭ"ގެ ނަން އެ މީހުންގެ ހިތުގައި ވަރުގަދަޔަށް ހަރުލާފައި އޮތީ މިހެންވެ އެވެ. ކެފޭގެ އެއް ކަނެއްގައި ސުވާދީވް ސަރުކާރުގެ ދުވަސްވަރާއި އައްޑޫގެ ތާރީހާ ގުޅޭ އެތައް ފޮޓޯއެއް އެއްކޮށް ކޮލާޖެއްގެ ގޮތުގައި ވަނީ ބަހައްޓައިފަ އެވެ. މިތަނުގެ އިންޓީރިއާޔާއި ތާރީހީ މިނަމާ ގުޅެނީ ކެފޭއަށް ވަންނަ އިރު، މޫނު ޖެހޭތާ ހިއްޕާލާފައި ހުރި މި ކޮލާޖުން އެވެ. އަހަރުމެން ވެސް އެ ފޮޓޯތައް ރީތިވެގެން އިންސްޓަގްރާމްކޮށް ވަރަށް ސެލްފީވެސް ނަގާ ހެދީމެވެ.\nޖަޒީރާ މާހައުލާއި މީރު ކެއުންގަނޑު\nސުވާދީވް ކެފޭއިން ސާވްކުރާ ބައެއް ބުޔުންތައް -- ފޮޓޯ/ ސުވާދީވް ފޭސްބުކް ޕޭޖް\n"ނަމުގެ އިތުރަށް މިތަނުގެ ކާތަކެތި ވަކި ކޮލިޓީއެއްގައި ބަހައްޓަން ވަރަށް ބޮޑު އިސްކަމެއް ދެން. މިތަނުގައި ވަރަށް ރިޕީޓެޑް ކަސްޓަމަރުން ގިނަވާނެ،" ސުވާދީވް ކެފޭގެ ހާއްސަކަމަކީ ކޮބައިތޯ ސުވާލުކޮށްލުމުން އެތަނުގެ އޮފިޝަލް ބުނީ މިހެންނެވެ.\nއޭނާ މިބުނީ ހަގީގަތުގައި ވެސް ރަނގަޅު ވާހަކައެއްކަން ޔަގީން ކުރެވުނީ، އަހަންނާއެކު ދަތުރުގައި ދިޔަ ރަށްޓެހިން ވެސް މި ސިޓީގެ ކޮންމެ ހިސާބެއްގައި ތިއްބަސް، ކާން އަންނަނީ ސީދާ މިތަނަށް ކަމަށް ވާތީ އެވެ. އެހެން ރެސްޓޯރަންޓެއް ނޫނީ ކެފޭއަކުން ކާއެއްޗެއް ދިރޭ ކަމަކަށް ނުވެ އެވެ. މުޅި މި ސިޓީއިން އަހަންނަށް ވެސް އެންމެ ކަމުދިޔައީ މި ކެފޭގެ ކެއުންތަކެވެ.\nމިތަނުގައި މެނޫގައި އިންޑިއަން، ތައި އަދި ވެސްޓާން ކެއުންތައް ވެސް ވަނީ ނަން ހުސްކޮށް ހިމަނައިފަ އެވެ. އަދި ޒުވާނުން ގަޔާވާނެ ކޮފީގެ އެކި ބާވަތްތަކާއި އެހެން ވެސް ބުއިންތަކުން މެނޫ ވަނީ މުއްސަނދިވެފަ އެވެ.\n"ސުވާދީވް" ކެފޭގެ ސިޒްލިން ޗިކަން: މިކެފޭގެ ހާއްސަކަންތައްތަކުގެ ތެރޭގައި މީރު ކާނާ ހިމެނޭ -- ފޮޓޯ/ މިލްޒީރޯ\n"ޒުވާނުން ރަހަތަކާއި މިފަހުގެ ފުޑް ޓްރެންޑާ އެއްގޮތަށް މިތަނުގެ ކާތަކެއްޗަށް ބަދަލުގެންނަން އަޅުގަނޑުމެން. އަދި މޮޅެތި ތަމްރީން ލިބިފައިވާ ރަނގަޅު ޝެފުން އަޅުގަނޑުމެންގެ ކެފޭގައި ކާތަކެތި މި ތައްޔާރު ކުރަނީ،" އޮފިޝަލް ބުންޏެވެ.\nމިކެފޭގެ ކާތަކެތީގެ އިތުރުން ވަށައިގެންވާ މާހައުލުގެ ހިތްފަސޭހަކަން އަދި މާ ބޮޑެވެ. ތަނުގެ ކާތަކެތީގެ އަގު މާ ހެޔޮ ނުވިޔަސް، އެކަމާ ޝަކުވާއެއް ކުރެވޭނެ ޖާގައެއް ނެތީ މި ހިތްފަސޭހަ މާހައުލުގެ ސަބަބުންނެވެ. ރެސްޓޯރަންޓްގެ މެދުގައި، އޮންނަ ބޮޑުފެންގަނޑާއި އެ ފެންގަނޑަށް ފެން އޮހޭ އަޑު، ކަންފަތުގައި އައިސް ޖެހުމުން ހިތާއި ރޫހަށް އަންނަނީ ތާޒާކަމެކެވެ. ރެސްޓޯރަންޓްގެ އެތެރެ ޑިޒައިންކޮށްފައި ވަނީ ލަކުޑިން ކަމުން، އިހުސާސްވަނީ އިހުޒަމާނުގެ ގެއެއްގެ ބޮޑު ފެންޑާގައި ޖައްސާލައިގެން އިނދެލެވޭހެންނެވެ. މިތަން ޑިޒައިން ކޮށްފައި މި ހުރީވެސް ދެ ފެންޑާއަކަށްވާ ގޮތަށެވެ. މި ކެފޭގެ މީރު ކެއުންތަކާ އެއްވަރަށް، ޖަޒީރާވަންތަ ދިރިއުޅުމެއްގެ އުފާ މިތަނުން ކިތަންމެހާ ރަނގަޅަކަށް ވެސް ލިއްބައިދެ އެވެ.\nސުވާދީވް ކެފޭގެ އިންޓީރިއާ: މިއީ މިހާރު އައްޑޫގެ އެއް ނަމްބަރު ބްރޭންޑް -- ފޮޓޯ/ ސުވާދީވް ފޭސްބުކް ޕޭޖް\n"އިންޓީރިއާވެސް ހަދާފައި މި ހުރީ އެކަމަށް ހާއްސަ މީހަކު ގެނެސްގެން، ވަރަށް ވެސް ބޮޑަށް ހިތްފަސޭހަވާނެ ގޮތަށް ބަލައިގެން. މިތަނުގެ އިންޓީރިއާ ދުވަސް ދުވަސްކޮޅުން ބަދަލުވެސް ކުރަން،" އޮފިޝަލް ބުންޏެވެ. "ކެފޭ ހެދުމުގައިވެސް އިންޓީރިއާއަށް އިސްކަން ދިނީމާ މިތަން ހުޅުވުން ވެސް ވަރަށް ބޮޑަށް ލަސްވެގެން ދިޔަ،"\nފަސޭހަ މަސައްކަތެއް ނޫން، ޗެލެންޖު ބޮޑު\n"ސުވާދީވް ކެފޭ" މަޝްހޫރުވެ ކިތަންމެ ބޮޑު ބްރޭންޑަކަށް މިއަދު ވެފައި އޮތަސް، މިއީ ފަސޭހަ މަސައްކަތެއް ނޫނެވެ. ހާއްސަކޮށް ވެރިރަށް މާލެއާ ދުރުގައި ރަނގަޅު ފެންވަރުގެ ރެސްޓޯރަންޓް ހިންގުމުގެ ޗެލެންޖް އޯނަރު ޒާހިރުއަށާއި އޭނާގެ ޓީމަށް އެބަ އޮތެވެ.\nއޮފިޝަލް ބުނި ގޮތުގައި ކާތަކެތި ތައްޔާރުކުރަން ބޭނުންވާ ކާނާ، އައްޑޫއިން ހޯދުމަކީ އުނދަގޫ ކަމެކެވެ. ކޮލަމްބޯ އާއި އައްޑޫއާ ދެމެދު ފްލައިޓް ބޭއްވިޔަސް، ކާބޯތަކެތި ގެންނަން އޮންނަނީ ވަރަށް ވެސް ހަނި ޖާގައެކެވެ. އެ ހުރިހާ ޗެލެންޖްތަކެއް ފޫއަޅުވާލާފައި ވެސް ޒާހިރު ހުންނެވީ "ސުވާދީވް ކެފޭ"ގެ ދޮރު ހުޅުވާފައި ބެހެއްޓުމުގެ އަޒުމުގަ އެވެ.\nސުވާދީން ކެފޭގައި ބަޔަކު ކެއުމަކަށް އިންސާފު ކުރަނީ: މިކެފޭގެ އިންޓީރިއާ ވެސް ތަފާތު -- ފޮޓޯ/ ސުވާދީވް ފޭސްބުކް ޕޭޖް\n"ގާތްގަނޑަކަށް ދެ އަހަރު ވަރު މި ދިޔައީ، ގެއްލުމުގައި. އެކަމަކު ޒާހިރުގެ ވަރަށް ބޮޑު ޑްރީމްއެއް މި ކެފޭއަކީ. އެހެންވެ މިތަން ރަން ކުރީ. މިހާރު ދެން އަދި ފައިދާވަނީ ވެސް،" އޮފިޝަލު ބުންޏެވެ.\nސުވާދީވް އަކީ، ވަކިވެގަތުމުގެ ހަރަކާތެއް ނަމަވެސް، ޒާހިރުގެ އުފެއްދެވި "ސުވާދީވް" މިވަނީ ކޮންމެ ދުވަހަކު އެތައް ސަތޭކަ ބައެއްގެ ގުޅުން ބަދަހި ކޮށްދޭ ހިތްފަސޭހަ ތަނަކަށެވެ. މި ސިޓީގައި ދުވަހަކު ފައި ނުޖައްސާލާ މީހަކަށް ވެސް، "ސުވާދީވް ކެފޭ" އެނގޭހާ ބޮޑު ބްރޭންޑަކަށް، ނަން މި ވަނީ ބަދަލުވެފަ އެވެ.\nމިއީ އައްޑޫއަށް ވުރެ މަޝްހޫރު، މި ސިޓީގެ އެއް ނަމްބަރު ބްރޭންޑެވެ.\nފުޑް އެންޑް ހޮސްޕިޓަލިޓީ


Kulhudhuffushi Hospital Ge Hidhumaiy Mathi Kurumah Haassa Samaalukan Dheynan - Raees - Vaguthu\nކުޅުދުއްފުށި ހޮސްޕިޓަލުގެ ހިދުމަތް މަތިކުރުމަށް ހާއްސަ ސަމާލުކަމެއް ދޭނަން - ރައީސް\nކުޅުދުއްފުށި ހޮސްޕިޓަލުގެ ހިދުމަތް މަތިކުރުމަށް ހާއްސަ ސަމާލުކަމެއް ދޭނެ ކަމަށް ރައީސް ވިދާޅުވީ - ފޮޓޯ: ރައީސް އޮފީސް\nކުޅުދުއްފުށި ސިޓީއަކީ މުޅި ރީޖަންގައި މުހިންމު ދައުރެއް އަދާކުރާ ސިޓީއެއް ކަމަށާއި، ހާއްސަކޮށް ރީޖަނަލް ހޮސްޕިޓަލުގެ ހިދުމަތް މަތިކުރުމަށް ހާއްސަ ސަމާލުކަމެއް ސަރުކާރުން ދެއްވާނެކަމުގައި ރައީސުލްޖުމްހޫރިއްޔާ އިބްރާހީމް މުހައްމަދު ސާލިހް ވިދާޅުވެއްޖެއެވެ.\nރައީސް މިހެން ވިދާޅުވީ، މިއަދު ކުޅުދުއްފުށީ ރީޖަނަލް ހޮސްޕިޓަލްގެ އިސްވެރިންނާ ބައްދަލުކުރައްވާ ވާހަކަފުޅު ދައްކަވަމުންނެވެ.\nއެ ހޮސްޕިިޓަލްގައި ބޭއްވި ބައްދަލުވުމުގައި ރައީސް ވިދާޅުވީ، އެ ސިޓީއަކީ އެ ސަރަޙައްދުގައި ފުޅާދާއިރާއެއްގައި ޚިދުމަތް ފޯރުކޮށްދޭ މުހިންމު ތަނެއް ކަމަށެވެ. އަދި ހާއްސަކޮށް ރީޖަނަލް ހޮސްޕިޓަލަށް ސަރުކާރުން ހާއްސަ ސަމާލުކަން ދެއްވާކަން ފާހަގަކުރައްވައި ރާއްޖޭގެ ފަސް ސަރަޙައްދުގައި ފަސް ޓާޝަރީ ހޮސްޕިޓަލް ގާއިމުކުރުމުގެ ބޭނުމުގެ މައްޗަށް އަލިއަޅުވާލެއްވިއެވެ.\nއެގޮތުން މިކަމުގެ ސަބަބުން ސިއްހީ ހިދުމަތްތައް ހޯދުމަށް މާލެއަށް ބަރޯސާވާންޖެހޭ މިންވަރު ކުޑަވެގެންދިއުމާއެކު އިތުރު އެތައް ފައިދާތަކެއް ވާނެކަމަށާއި އޭގެ ހެޔޮބަދަލުތައް މިހާރުވެސް ފެންނަން ފަށާފައިވާކަމުގައި އެމަނިކުފާނު ވިދާޅުވިއެވެ.\nއަދި މިހާރުގެ ކުޅުދުއްފުށީގެ އައު ޓާޝަރީ ހޮސްޕިޓަލުގެ ޚިދުމަތް ފެށުމުގެ ކުރިންވެސް ރީޖަނަލް ހޮސްޕިޓަލުގެ ޚިދުމަތްތައް ފުޅާކޮށް ފެންވަރު މަތިކުރުމަށް ސަރުކާރުން އިސްކަން ދެއްވާނެކަމުގައި އެމަނިކުފާނު ވިދާޅުވިއެވެ.\nކުޅުދުއްފުށީ ރީޖަނަލް ހޮސްޕިޓަލުގެ ޚިދުމަތްތައް ޓާޝަރީ ފެންވަރަށް މަތިކުރުމަށް ކުރިޔަށްގެންދާ މަސައްކަތްތަކުގެ ދަށުން އެ ހޮސްޕިޓަލުގައި މިހާރު އަންނަނީ 30 އެނދުގެ ވޯޑެއް ހެދުމާއި6އެނދުގެ އައިސީޔޫއެއް ހެދުމުގެ މަސައްކަތް ކުރިޔަށް ގެންދަމުންނެވެ. މި މަޝްރޫއާއެކު ރީޖަނަލް ހޮސްޕިޓަލުގެ ޖާގައިގެ ދަތިކަމަށް ޙައްލު ލިބިގެންދާނެއެވެ. މީގެ އިތުރުން ގިނަ އައު ހިދުމަތްތަކެއް އެ ހޮސްޕިޓަލުގައި ވަނީ ތަޢާރަފުކޮށްފައެވެ. އޭގެ ތެރޭގައި އެމްއާރުއައިގެ ޚިދުމަތާއި ސީޓީ ސްކޭން، ސްޕީޗް ތެރެޕީގެ ޚިދުމަތްފަދަ ގިނަ އައު ހިދުމަތްތައް ހިމެނެއެވެ.\nއަދި ކުޅުދުއްފުށީގެ އައު ޓާޝަރީ ހޮސްޕިޓަލެއް އެޅުމުގެ ޕްރޮޖެކްޓް މިހާރު އޮތީ ޓެންޑަރ ކުރުމަށް ހުޅުވާލުމުގެ މަރުޙަލާގައެވެ.\nޖުލައި 16, 2021 19:52\nކުޅުދުފުށީހޮސްޕިޓަލުގެ ޙިދުމަތްތަށް މަތިކުރާއިރު\nފުވައްމުލަކުގެ ޙިދުމަތް ތިރިރުރާނަން އަޅުގަޑުމެން\nވޯޓުދިނީ ތަފާތުނުކުރަން ހާސްވައުދުވުމުން ސޯލިހަށް. ސާބަސް އަދިވެސްސާބަސް\nޖުލައި 16, 2021 20:28\nއިންޑިޔާ ޕަޕެޓް އިސްތިއުފާ!\nޖުލައި 16, 2021 20:29\nމުސްލިމުންގެ އަދުއްވު މޯދީގެ ޕަޕެޓް އިސްތިއުފާ..\nޖުލައި 17, 2021 04:40\nހޮސްޕިޓަލުގެޚިދުމަތްފުޅާކުރާނަން އަންނަމަހުބުރިޖުއަޅާނަން އަންނަމަހު2000ހައުސިންޔުނިޓްއަޅާނަން އަންނަމަހުގޯތިދޭން ފަށާނަން އަންނަމަހު ވެންޓިލޭޓަރުހޯދާނަން އަންނަމަހު މަރުތަކުގެތަހުގީގުނިންމާޝަރީއަތަށްފޮނުވާނަން އަންނަމަހު އެމްއެމްޕީއާރުސީގެރިޕޯޓު( އުނިކުރިބައިނުލާ) ޝަރީއަތަށް ފޮނުވާނަން އަންނަމަހު އުންސުރާފަސުރުދިމާނުވާތީ ރިޕޯޓު އިތުރަށްއުނިކުރަންފޮނުވާނަން މިއީ ކޮންމަހެއްތޯ؟😆😆😆😆😆😆😆😆😆\nޖުލައި 17, 2021 05:42\nދިވެހިންނާއި ދިވެހި ފަސގަޑު ގެ އަދުއްވު ކަލެާމިވަނިީ ދިވހިރަާއްޖޭގެ މިނިވަންކަން ނަގާލާފަ މިހާރުން މިހާރައް ކަލެޭ އިސްތިއުފާދިީ


Migey Badhigeyaas Online Kohliyaa! މިގޭ ބަދިގެޔާސް މިހިދެ އޮންލައިންކޮށްލިޔާ! – Huvadhoo News Migey Badhigeyaas Online Kohliyaa! Huvadhoo News\nމިގޭ ބަދިގެޔާސް މިހިދެ އޮންލައިންކޮށްލިޔާ!\nހުކުރުން އެރީގެން ގޭރަން އާވޭލޭ ކަންމަންތެން ފައްޓައިގެން މީރެ ވަހާޑާ ދޮވައިގަތެ. ދޮވީ ވަހުން އެކަނިއަސް ބަޑާ ހުރީފައި ގެޔައު. ޔަގީނެ މުޖައްރިބު އާދައިގެ އެއްތެކެ ނުން. ދޮރޮއްޓާއި ގާތެވެނެ ވަރަކަން ވަހާޑާ ގަދެ ބަވެއިކުން. ފާތުމާ ސަހަލި އެއްތެކެ ނުން އަދެ މިވޮންނާ ކައްކައިގެން.\nގޭތެރަން ވަނެވޭލޭ ނެތި ސަލާމަތެކެ. ކަނެ މޭޒާ މަންތާ ހުއްޓޫ ކަނެއްތެއް ހުރުވާހައި. މަނިކާ ކަނެތި ހުއްޓީ އުއްމައްޗޭ އުއްޅޭ ލިޔެނެ ވަރަން. ތަރުކާރީ އޮޑީ ބަތާއި، ހުކުޑާއި، ފާޑެއްގެ ސޯސްއަކަސް ހުއްޓި. ޕާޕަރެސް ހުއްޓި. ފާޑެއްގެ ހުދެ ކުލެޔާ މަންތޭ ހުއްޓީ ކޭކެ ވައްތަރެ އެއްތަކަސް ހުއްޓީ. މަގެ ކުދަން އިންނާ ދިޔެ ގާތުން އޭ ކޭންތެކެހޭ އެހީމައި ބޮނޫ، މަން ނުއެސް އެގެއި އިނގިރޭސި ނަމެކެ ކޫ. “ޓްރެސް ލެޗެސް” އެކަހަލަ އެއްތެކެ ކޫ. ރަނާޑާ ބޮނަން ހުކުޑޭ އަސް އެންމެ ކުދެމިނުން ކާޓުވިއްދެކަސް ނެތިއެ. މަ އެންމެ އަޖާބެވޫ އެހެންވެގެހޯ. ހައްގަން މިބޮނޫ ލައްކަ މީރެ.\nފާތުމާ ގާތުން މީކޮންކަލަ މަހަބަތެކެ ހޭ އަ އެހީމައި ބޮނޫ ފާޑަކަން ރޫޑިއަރާހައި މީ މަހަބަތެކެ ނުން އަ. އަލެ ނަމެކެ ކޫ އަސް. މަ ދޮހާކު އަޑެސް ނުއަހަނެ ނަމެކެ ކޫ. ތީ ޕެރިޕެރި ޗިކަން ރައިސް އަ. ކައިކައި އިދުވައި މަކިރިޔާ ނޯޓަން ނުއެރޫ. މައިހިންނާއިގެން ދަޅޭގެ. ކޭކެޔާ އަދި އެއްކަލަން ކިޔެހެން. ފާތުމާސް ކޫދު ބޮޑެވީ ފަހުން މިހެދެ ހުންނާ ވަރަން އިނގިރޭސި ވެގޮހޯ. ހުކުޑެ އޮޑީ ބަތާޑެކެ އަ ބޮނީ އެއްތެނާ މަން އެގީގެ ކުން. ފާތުމާ މޫނާ ހަދައިގެން ހުޓެ، ބޮނީ މިތަންނެން ސޯސް ވިއްދެކެ އޮޑައިގެން ކަހެންނާޔަ. މީ އަ މިއްތޭ އެއްތައްކޫ. ފާތުމާ ބޮނިޔަސް ދޮގެކެ ނުންކުން މިސޯސް ލައިގެން ކަނެވޭލެ، އެކެކަނަހަތެ ކަޑައިލިޔަސް ނުއެގެންނެއި. އެހައި އަސް މީރެ. މީ ކޮން ނަމެކެ ކިޔަނެ އެއްތެކެ؟ އަހަންނަގެ ދިޔާއި ވެނެ ކަލޯ ބޮނޫ، ޕެރި ޕެރި ސޯސް. މަން ނުކެރުނު އެއްތެކެ ކިޔަންނަން. އާ އިހިނި އަޑާސް އައި ބަޑަން ދިރުވައިލިން.\nކައި ނިންމައިލައި އަތާދޯގެން އަހަ އިންތަންނެން ފޮނި އެއްތެކެ ތަށްޓަކަން އޮޑައިގެން އަހަ ކުރިމަންތޭ ފާތުމާ ބާހުއްޓި. މަން ނުކުރުނެ ނަމާ އަހަންނަން އަސް. އަހަންނަގެ ދިޔެ ބޮނޫ “ޓްރެސް ލެޗެސް” އަ. މިޒަމާނު ކުއްދުނެ އިގިރޭސި ކަމުން އަސް ވޮޅިޔެނެ ވަރާ ނުވެއި. މަވެނެ ފާތުމަން އަސް ކުއްދުނާއި ވާހަކަ ދައްކަނެ ވޭލޭ މިހިދެ ދެއްކެންނޫ އެބަހުން ވާހަކަ. ފޮނި އެއްތާ މީރެކަމުން ބޮނަންނަން އަސް ނުއެގެއި. ކޭކު ރަހަސް ލައި. އަގާން ލީމާ ހަމަ އަގާން ވިރަ ވިރައި ހުއްޓޫ. އަގާން ފެރެތަން ލީ ސަމްސެޔާއެކު. ވަރަން މީރެ މަން ބޮނީގެ. ފާތުމާ މޫނާ ހަދައިގެން ހުޓެފައި އިހީގެ. އެނިމުންނޫ. މަން އެގެއި މަ އެހެން ނޮބޮނެގެން ކަމާ މޫނާ ހަދައިގެން ހުއްޓޫ.\nމިލޮކްޑައުނެކެ އާފަހުން ފަތުމާ ނުކައްކައި މީރެ ނޫން އެއްތެކެ. ފާތުމާއި ވެގެން މިވޮންޑީ 30 އަހަރު އެތެރޭއަސް ނުކައްކަނެ ވަރަން މީރެ އެއްތެތި ރަޓާ ލޮކްޑައުން ވީ ފަހުން ކައްކައި. ކައްކަންނަން އަސް “ފާސްޓު”އޭ. މަންއަސް މިހިދެ ވާހަކަ ދައްކަނެ ވެލޭ މިކަހަލަ އިގިރޭސި ބަހަ ބަކިޔެއި. ދިޔާނެގާތުން ދަސްސެނެ އެއްތެތި. އަދި އެންމެ މުޅެ ވިއްދާއްކޫ. މަން ގިނަކަލެ އެއްތެކެ ކައްކަނެތަނާސް ނުފެނެއި. ޓެކްނޮލޮޖީ ޒަމާނެޔާ ވީމައި ފާސްޓް ވޫ. ހަވާދެސް މިހިދެ ދާން ހުޑަންނަން ނުޖެހެއި. މިކްސަރާ ޖަހުވައިލީމައި ނިމުންނޫ. ނުންފަހޭ ޕަކެޓް ހަވާދެ ގަތެމައި ނިމުންނޫ ރެހަ ކައްކަންނަން. އިއްޔޭސް ހަވީރެ ސައިބޮންނަން ހުއްޓޫ މަސްފަތަހޮޅި އަކާއި، ކޭކު ވިއްދެކާއި، ބޮމްބޭ ޓީ އަ ފާތުމާ ހަދާހައި. ލައްކަ މީރެ. މަސްފަތަހޮޅިޔެކެ ފެހީތަނަކަސް، ސައިކެއްކީ ތަނެކަސް މަން ނުއަސް ނުފެނެއި. ލޮކްޑައުން ވީ ފަހުން ވަގުތެކެ ލެބުނެފެހޭ ފާތުމާ އިންނާ “އަނޫޕަމާ” ބަލަންނަން ޓީވީން. އައި އަޅައިއަސް ނުލަން މަން ކޮންތުރާލެކެ. ފާތުމާ ނުލާހިކު ގެވެހި ވެންނެއި. އަދި އެހައި މީރެކޮން ކައްކައި މިލޮކްޑައުން އާ ފަހުން.\nއެކަމަކުއަސް ނުއަހައި ނުހުޓީގެން އައި އަހައިލިން ފާތުމަ ގާތުން. ގާމުން މަ ހުކުރަން ގިޔެވޭލޭއަސް ތަ އިންނޫ ގުރުއާން ކޭވަންނަން. ކޯހިދަކު ކެއްކޫ؟ ހާދަހައި އަވަހަން އެ ތި ކެއްކޫ. މައެހެން ބޮނީމައި. ދިޔާއި، ދިޔެ ވެނެމީހާއި، ފާތުމާއި ކައްކައް ޖަހައި އިހެގަތާ. އައްޕާ! ތިކަންކަމާއި ނުވިސްނަހެން. މިގޭ ބަދިގެޔާ މިހިދެ ހުންނާ އޮންލައިން ކޮޓެފައި. އައްޕާ ބެލީކުން ފޭސްބުކުން ހުކުޑެ ހިފައިގެން ކަފެނޭ ހުޓެފައި މީހަކުން ތެނަދުއަން އަހަ ވޯޓާޑެކުން އެއްތެކެ ކަނެ ވީޑިއޯކެ. އޭތި އަދެ ތިކެޔައު. “ވޯޓާ ޑެކު” ޕެރިޕެރި ޗިކަން ރައިސް. އިއްޔޭ ކިޔައު އެތާ ހަވީރޭ ސަޔަން ހަދާހައި ހުންނާ ޚާއްސަ ޕެކޭޖޭ އެއްތެތި. ބޮމްބޭ ޓީ އަކާއި، މަސްރޮއްޓަކާއި، ބަޓަރ ކޭކް ފޮއްތެކެ. ވަރަން އަގެސް ހޯވެންނެއި. ތި ކީ ފޮނި އެއްތާސް އޭ އެތަންނެން ހަދަނެ އެއްތެކް. “ޓްރެސް ލެޗަސް” ވަރަން މީރެ ވެންނެއި. އައްޕެ އެއްތެކެ ނުކިޔައި ނަމާދެކޮށްގެން ޤުރުއާން ކޭވައިގެން ހުންނެއިތި ރީތިކޮން. މަގެ ދިޔެ ބޮނީ.\nދެންތާ މިއެގެންނޫ މިވެނެއެއްތެކެ. ފާތުމާސް މާރިތިވެގެން ސެންޓުޖަހައިގެން އަބަދު “އަނޫޕަމާ” ބަލަންނަން މިއިންނާ މިހެން ވެގެހޯ ކަމާ. ދިޔާނެ މިތޮއު ލޮކްޑައުން ވީމެއި ބަދިގެއާސް ތަޅެ އޮޑުވައިލައި، މިގޭ ބަދިގެޔާސް އޮންލައިން ކޮޓެގެން. ކަނެ ގަޑި ޖެހުންނޫ، ދެންނޫ އޯޑަރެ. އެނެއްކަލައި ތައްޔާރެކޮށްގެން ގެނެން ލިކާސް އަވަސް އެ. ދިޔާނެ ބޮނޫ އެއްތެތި ގެނެގެން ކެއްކީ އައްޓެއި މާރަގަޅެ އަ. މަން ނުއެގެއި ދެން. އައި އެކެބަހަސް ނުކިޔަންނެއި. އެކަމަކު މަން އެގެންނޫ ފަނަރާކަން ނޮއެޑެނީ ލެބުނެ ފަސް ހާސް ރުފިއާ ދިޔާނެ ބޮނަނެ ކޮންމިކަލަކު ދީ މިހިދެ ހުއްސެގެ ކަމާ. ދިޔާނެ ކެތަން ވަރަކަން ބޮނިޔަސް މަ ބޮލާ ގޮވަންނެއިކުން. އިއްސަން ލިކާ އެއްތެނާކުން ބޮއްކޮރާން ގޮހޯ ތޮއްޅެކެ ބާއިގެން އަހަ ވިއްކާހައި ރުފިޔައިކަސް ލެބެންނާ.\nހުވަދޫ ބަހުރުވަ ބަދިގެ އޮންލައިން ބަދިގެ ވޯޓާޑެކް ރެސްޓޯރަންޓް\nތިވެސް އާޓިކަލް އެއް ދޯ ކީކެ ބުނާނީ


އެމެރިކާގެ 30 ޑިޕްލޮމެޓުން ރަޝިޔާ އިން ފޮނުވާލަނީ\nމޮސްކޯ (ޖުލައި 11) - އެމެރިކާގެ 30 ޑިޕްލޮމެޓުން ފޮނުވާލަން ރަޝިޔާ އޮތީ ތައްޔާރަށް ކަމަށް އެ ގައުމުގެ އޮފިޝަލުން ބުނެފި އެވެ.\nވޮޝިންޓަން (ޖުލައި 10) - ރަޝިޔާއާ އެކު ބިނާކުރަނިވި ގޮތެއްގައި މަސައްކަތް ކުރަން ބޭނުންވާ ކަމަށް އެމެރިކާގެ ރައީސް ޑޮނަލްޑް ޓްރަމްޕް ވިދާޅުވެއްޖެ އެވެ.\nމީގެ ފަހުން ސީރިޔާ ސަރުކާރުން އެ ގައުމުގެ އެއްވެސް ބަޔަކާ ދެކޮޅަށް ކެމިކަލް ހަތިޔާރުގެ ހަމަލާއެއް ދީފި ނަމަ، ނަތީޖާ ވަރަށް ގޯސްވާނެ ކަމަށް ބުނެ އެމެރިކާ އިން، ސީރިޔާގެ ރައީސް ބައްޝާރުލް އަސަދަށް އިންޒާރު ކޮށްފި އެވެ.\nސީރިޔާގެ ބައެއް ސަރަހައްދުތަކަށް ވެރިވެގަނެގެން އުޅޭ އިސްލާމިކް ސްޓޭޓް (އައިއެސް)ގެ ހަނގުރާމަވެރިންގެ އަމާޒުތަކަށް ރަޝިޔާގެ މަނަވަރުތަކުން މިސައިލްގެ ހަމަލާތަކެއް މިއަދު ދީފި އެވެ.\nއެމެރިކާގައި މިދިއަ އަހަރު އޮތް ރިޔާސީ އިންތިހާބުގެ ތެރޭގައި 21 ސްޓޭޓެއްގެ އިންތިހާބާ ގުޅޭ ސިސްޓަމްތައް ރަޝިޔާގެ ހެކަރުންގެ އަމާޒަކަށް ހެދި ކަމަށް، ސެނެޓް ޕެނެލްގައި، އެމެރިކާގެ އިސް ވެރިޔަކު އިއްޔެ ވިދާޅުވެއްޖެ އެވެ.\nރާއްޖޭން ގެންދިޔަ ހެކަރަށް އެމެރިކާގައި ހުކުމްއިއްވައިފި\nމޮސްކޯ (އެޕްރީލް 22) - ރާއްޖޭން ފުރަން ގޮސް ހުއްޓާ އެމެރިކާގެ އެޖެންޓުން "ގެންދިޔަ" ހެކަރެއް ކަމަށް ބުނާ ރަޝިއާގެ ރޯމަން ސެލެޒްނޯވްގެ މައްޗަށް ކުށް ސާބިތުވެފައިވާތީ އޭނާގެ މައްޗަށް 27 އަހަރުގެ ޖަލު ހުކުމެއް އިއްވުމާ ގުޅިގެން ސެލެޒްނޯވްގެ ބައްޕަ އަދި ރަޝިޔާގެ ޕާލަމެންޓް މެންބަރެއް ކަމަށްވާ ވަލެރީ ސެލެޒްނޯވް ރުޅިގަދަވެ ފާޑު...\nޔުނައިޓެޑް ނޭޝަންސް (އެޕްރީލް 13) - ސީރިއާގައި މިދިޔަ ހަފުތާގައި ދިން ކެމިކަލް ހަމަލާ ކުށްވެރިކޮށް، އެ މައްސަލަ ތަހުގީގު ކުރުމަށް ދިމިޝްގުން އެއްބާރުލުން ދިނުމަށް ސަލާމަތީ މަޖިލީހުން ފާސްކުރަން އުޅުނު ގަރާރު ރަޝިޔާ އިން ވީޓޯކޮށްފި އެވެ.\nވޮޝިންޓަން (އެޕްރީލް 12) - ކެމިކަލް ހަމަލާގެ ޒިންމާ ސީރިއާގެ ބޮލުގައި ނޭޅޭނެ ގޮތަށް ރަޝިޔާ އިން މަސައްކަތް ކުރަމުންދާ ކަމަށް އެމެރިކާ އިން ތުހުމަތުކޮށްފި އެވެ.\nއިންތިޚާބު ހެކްކުރިކަމުގެ ތުހުމަތުގައި މީހަކު ހައްޔަރުކޮށްފި\nމެޑްރިޑް (އެޕްރީލް 11) - އެމެރިކާގެ ރިޔާސީ އިންތިޚާބު ހެކްކުރިކަމުގެ ތުހުމަތުގައި ރަޝިޔާގެ ޕްރޮގްރާމަރަކު ސްޕޭނުން ހައްޔަރުކޮށްފައިވާ ކަމަށް އެ ގައުމުގެ މީޑިއާތަކުން ބުނެފި އެވެ.\nއެމެރިކާ އިން ދަނީ ޓެރަރިޒަމް ގޭމެއް ކުޅެމުން: ރަޝިޔާ\nމޮސްކޯ (އެޕްރީލް 9) - އެމެރިކާ އިން ދަނީ "ޓެރަރިޒަމް ގޭމެއް ކުޅެމުން" ކަމަށް ރަޝިޔާގެ ޚާރިޖީ ވަޒީރު ސާގީ ލަވްރޯފް ވިދާޅުވެއްޖެ އެވެ.\nApril 07, 2017 3\nސީރިއާއަށް އެމެރިކާ ހަމަލާދިނުމުން ރަޝިޔާ ރުޅިގަދަވެއްޖެ\nމޮސްކޯ (އެޕްރީލް 7) - ސީރިއާ އަށް މިސައިލް ހަމަލާ ދިނުމުން ރަޝިޔާ ރުޅިގަދަވެ ހިތްހަމަނުޖެހުން ފާޅުކޮށްފި އެވެ.\nއެމެރިކާ ނުލައި ސީރިޔާގެ ސުލްހައިގެ އެއްބަސްވުމެއް ނެތް\nޖެނީވާ - އެމެރިކާގެ ބައިވެރިވުމާ ނުލައި ސީރިޔާގެ މައްސަލަ ސިޔާސީ ގޮތުން ހައްލު ކުރުމަށް ހަރުދަނާ އެއްބަސްވުމެއް ގާއިމުކުރެވުމަކީ ދުރު ކަމެއް ކަމަށް ސީރިޔާގެ އިދިކޮޅު ފަރާތްތަކުން ބުނެފި އެވެ.\nލީބިޔާގައި މިހާރު ހިނގަމުންދާ ދާޚިލީ ހަނގުރާމައިގައި ރަޝިޔާގެ ބައިވެރިވުން އޮތް ގޮތާ މެދު އެމެރިކާ ހިތްހަމަނުޖެހި ކަންބޮޑުވުން ފާޅުކުރަން ފަށައިފި އެވެ.\nސީރިޔާގައި ހަނގުރާމަވެރިންގެ ބާރު ވަނީ ގަދަ\nސީރިޔާގެ ރައީސް ބައްޝާރުލް އަސަދުގެ ވެރިކަމާ ދެކޮޅަށް ތެދުވެފައިވާ ހަނގުރާމަވެރި ޖަމާއަތްތަކުގެ ބާރު މިހާރު ވެސް ދަނީ ގަދަ ވަމުން ކަމަށް އެ ގައުމުގައި ތިބި ބިދޭސީ ނޫސްވެރިން ބުނެފި އެވެ.\nރަޝިޔާ އަށް ލީބިޔާ މައްސަލަ ހައްލު ކުރެވޭނެތަ؟\nބައިނަލްއަގުވާމީ ބޮޑެތި މައްސަލަތަކުގައި މީގެ އަހަރުތަކެއް ކުރިން ރަޝިޔާ ގެންގުޅުނު ސިޔާސަތު މިހާރު ވަނީ ވަރަށް ބޮޑަށް ބަދަލުވެފަ އެވެ. އެމެރިކާ އާއި ނޭޓޯ ސިފައިން އިރާގަށް އަރައިގަތް އިރު، ރަޝިޔާ އޮތީ ދުރުގައި ކުޅި ބަލާށެވެ. ލީބިޔާއާ ދެކޮޅަށް އެމެރިކާ އިން ހަނގުރާމަ އިއުލާންކުރި އިރު ވެސް ރަޝިޔާގެ މާ ބޮޑު ދައުރެއް ނެތެވެ.\nMarch 02, 2017 3\nވޮޝިންޓަން (މާޗް 2) - ޓްރަމްޕުގެ އެޓާނީ ޖެނެރަލް ޖެފް ސެޝަންސް، މިދިޔަ އަހަރުގެ ރިޔާސީ އިންތިޚާބުގެ ތެރޭގައި، ރަޝިޔާ ސަފީރާ ބައްދަލުކުރި ކަމަށް ސަރުކާރުން ބުނެފި އެވެ.


LIVE: Covid Ah Madujehumeh Neh, Aamunnah Bireh Neh - Vaguthu\nއިއްޔެ އިރުއޮއްސި 6:00 އިން މިއަދު އިރުއޮއްސި 6:00 އަށް މާލެ ސަރަހައްދުން އެކަނި 178 މީހަކު ކޮވިޑް-19 އަށް ފައްސިވެއްޖެ\nBREAKING: Male In Ekani 178 Meehaku Covid Ah Fassi Vehjjehttps://t.co/3PvwhPjSf8\n— Vaguthu Online (@VaguthuOnline) February 28, 2021\nޏ. ފުވައްމުލައް ސިޓީން އިތުރު މީހަކު ކޮވިޑް-19 އަށް ފައްސިވެއްޖެ.\nBREAKING: Fuvahmulah City In Ithuru Meehaku Covid Ah Fassi Vehjjehttps://t.co/oJLsIkXUAm\nBREAKING | Addu City Meedhoo In Ithuru2Meehaku Fassi Vejjehttps://t.co/MKDRPHraRp\nމާލެ ސަރަހައްދުގައި ދިރިއުޅޭ 20 އަހަރުން މަތީގެ އެންމެންނަށް ކޮވިޑް-19 ވެކްސިން ދޭން މާދަމާ ފަށާނެ ކަމަށް ހެލްތް ޕްރޮޓެކްޝަން އޭޖެންސީ (އެޗްޕީއޭ) އިން ވިދާޅުވެއްޖެ.\n20 Aharun Matheege Meehunah Vaccine Dheyn Fashaneehttps://t.co/wlNHvT3umc\nCovid Baleega Mamma Aa Bappa Maruvumun Anhenakah Bodethi Hiydhathi Kameh https://t.co/1NjNzAJM2X\nDharavandhoo Ga Mask Alhaigen Noolheythee Naseem Ge Kanboduvun https://t.co/4QsCcWpNWN\nބ. ދަރަވަންދޫގެ ރައްޔިތުން އެއްގޮތަކަށްވެސް މާސްކް އަޅައިގެން ނޫޅޭ ކަމަށް ވިދާޅުވެ، ހެލްތު މިނިސްޓަރު އަހުމަދު ނަސީމް ކަންބޮޑުވުން ފާޅުކުރަައްވައިފި.\nއެއް ޑޯޒް ދީގެން ކޮވިޑުން ސަލާމަތް ވާނެ ޖޯންސަންގެ ވެކްސިނަށް ހުއްދަދީފި.\n01 Dose Dheegen Covid In Salaamaiyvaane Johnson & Johnson Ge Vaccine Ah Huhdhadheefi https://t.co/9sI7Cixzwp\nBREAKING NEWS: Covid Jehigen Ithuru Dhivehsaku Niyaavejje https://t.co/595i7L92Nr\nކޮވިޑް-19 އަށް ކޮންމެ ދުވަހަކު ފައްސިވާ މީހުންގެ އަދަދު ކިތައްމެ މަތީގައި ހުރި ނަމަވެސް ބަލި ޖެހިދާނެތީ ރައްކާތެރިކަމުގެ ފިޔަވަޅުތަކަށް ސަމާލުކަންދޭ މީހުންގެ އަދަދު ވަރަށް މަދެވެ. ނަތީޖާއަކަށް ވެފައިވަނީ ރާއްޖެ އިން ފައްސިވާ މީހުންގެ އަދަދު އަދިވެސް 100 އިން މަތީގައި ހުރުމެވެ.\nމިއަދު އިރުއޮއްސި 18:00 އާއި ހަމައަށް ފާއިތުވި 24 ގަޑިއިރުގެ ތެރޭގައި ރާއްޖެ އިން އިތުރު 118 މީހަކު ކޮވިޑް-19 އަށް ފައްސިވެއްޖެއެވެ.\nމިއަދު ފައްސިވި މީހުންގެ ތެރެއިން 92 މީހަކު ފައްސިވީ މާލެ އިންނެވެ. މާލެ ފިޔަވައި އަތޮޅުތެރޭގެ އެހެން ރަށްތަކުން ފަސް މީހުން މިއަދު ފައްސިވިއެވެ. މިއަދު ރިސޯޓްތަކުން 16 މީހުން އަދި ސަފާރީއަކުން ފަސް މީހަކު ފައްސިވިއެވެ.\nމިއަދު 118 މީހަކު ކޮވިޑަށް ފައްސިވެފައި ވަނީ 3952 މީހުން ކޮވިޑަށް ޓެސްޓް ކޮށްގެންނެވެ.\nމިއަދު ވަނީ ހޮސްޕިޓަލްގައި އެޑްމިޓް ކޮށްގެން ފަރުވާ ދެމުންދާ މީހުންގެ އަދަދު ތިން ދުވަސް ފަހުން އިތުރުވެފައެވެ. މިހާރު 170 މީހަކަށް ހޮސްޕިޓަލްގައި އަންނަނީ ފަރުވާ ދެމުންނެވެ. ފާއިތުވި ތިން ދުވަހު ހޮސްޕިޓަލްގައި އެޑްމިޓް ކޮށްގެން ފަރުވާ ދީފައި ވަނީ 162 މީހުންނަށެވެ.\nމިއަދު ފައްސިވި މީހުންނާއިއެކު ރާއްޖެ އިން ފައްސިވި މީހުންގެ ޖުމްލަ އަދަދު ވަނީ 19597 އަށް އަރާފައެވެ. އޭގެތެރެއިން މިހާރު ބަލިޖެހިފައި ތިބީ 2397 މީހުންނަށެވެ.\nކޮވިޑް-19 އިން ދިފާއު ވުމަށް ރާއްޖޭގައި ވެކްސިން ދިން މީހުންގެ އަދަދު 105492 އަށް މިއަދު ވަނީ އަރާފައެވެ.\nމިރޭ އެޗްޕީއޭ އިން އާއްމުކުރި ތަފާސް ހިސާބުތައް ދައްކާ ގޮތުގައި މިއަދު އިރުއޮއްސުމާއި ހަމައަށް ފާއިތުވި 24 ގަޑިއިރުގެ ތެރޭގައި އިތުރު 6073 މީހަކަށް ވަނީ ވެކްސިން ދީފައެވެ. އޭގެ ތެރެއިން 3147 މީހުންނަށް ވެކްސިން ދިނީ މާލެ އިންނެވެ. އަތޮޅުތެރެއިން 2926 މީހަކަށް ވެކްސިން ދިނެވެ.\nމިހާރު ގްރޭޓާ މާލޭ ސަރަހައްދުން ވެކްސިން ދިން މީހުންގެ އަދަދު 72872 އަރާފައެވެ. އަތޮޅުތެރެއިން 32620 މީހަކަށް މިހާތަނަށް ވެކްސިން ދީފައިވެއެވެ.\nRaajje In Vaccine Dhin Meehunge Adhadhu 105000 Ah Araifi https://t.co/NFxlH5qqIc\nBREAKING | Addu City Meedhoo In Ithuru Meehaku Fassi Vejjehttps://t.co/5EjD4OkDRN\nފެބުރުއަރީ 28, 2021 00:42\nރައްޔިތުން ހުރިހާ ކަމަކަށްވެސް ވ.ބޮޑަށް ސަމާލުކަންދޭ އެކަމަކު ވެރިންގެލެވަލްގަ އަމަލުތައް ހުންނަގޮތުން އޮޅޭގޮތްވަނީ ސޯލްޓް ކެފޭގަ ޕާޓީތައް ބޭއްވިޔަސް ކޮވިޑެއް ނާރާ ވެރިން ބޮޑެތި ހަފްލާތައް ބޭއްވިޔަސް އޯކޭ އެޗް ޕީ އޭ އިން އެކުރީ ގޯސްކޮށޭބުނާއިރަށް ފުލުހުން ބުނަނީ ރަގަޅޭ ނިކަމެތި މީހާ ބާޒާރަށް ގޮސްފަ 18:00 ގެ ކުރިން ގެއަށްނާދެވިއްޖެނަމަ 1000ރ ދޭންވީ މި ދައްކާ ވާހަކައިގެދެކޮޅު ދިމާނުވާތީ ރައްޔަތުމީހާ ހުންނަންމިޖެހެނީވާނުވާގަ އެއީ އަސްލުވެގެން މިއުޅޭގޮތަކީ ނިޔަތް ގޯހީ


SunOnline: Viyafaariverin badhunaamu nukurey, Emeehun ge hidhhumaiy bodu!\nކޮރޯނާވައިރަސް: މި ވިޔަފާރިވެެރިން ބަދުނާމު ނުކުރޭ، އެ މީހުންގެ ހިދުމަތް ބޮޑު!\nރާއްޖޭގެ ބޮޑެތި ވިޔަފާރިވެރިން ކަމަށްވާ، ޗަމްޕާ އަފީފް އާއި އުއްޗުއާ އެކު ރައީސް ސޯލިހު -- ފޮޓޯ/ ރައީސް އޮފީސް\nކޮރޯނާވައިރަހުގެ ކޭސްއެއް އެންމެ ފުރަތަމަ ރާއްޖެއިން ފެނިފައި ވަނީ ރިސޯޓް ވިޔަފާރީގައި އެންމެ ބޮޑު އާއިލާ، "ޗަމްޕާ ބްރަދާޒް"ގެ ރިސޯޓެއް ކަމަށްވާ ކުރެއްދޫ އައިލެންޑް ރިސޯޓުންނެވެ. އެކަމާ ގުޅިގެން ބައެއްގެ ނުރުހުން އަމާޒުވެފައި ވަނީ ރާއްޖޭގެ އެންމެ ބޮޑެތި ވިޔަފާރިވެރިން ކަމަށްވާ، ޗަމްޕާ މުހައްމަދު މޫސާ (އުއްޗު) އާއި އޭނާގެ، ކޮއްކޮ ޗަމްޕާ ހުސެން އަފީފް އަށެވެ. އެކަމަކު ސުވާލަކީ، ކޮރޯނާވައިރަސް ހުރި މީހަކު އެ މީހުންގެ ރިސޯޓަކަށް އައިސް ޗުއްޓީ ހޭދަކޮށް، އޭނާގެ ފުށުން ރިސޯޓުގެ އިތުރު ހަތަރު ފަސް މީހަކަށް އެ ވައިރަސް ޖެހުނީ އެއީ އެ މީހުން ކުރި ކަމަކުން ހެއްޔެވެ؟ ނުވަތަ އެއީ އެ ވިޔަފާރިވެރިންނަށް އެނގިގެން ވީކަމެއް ހެއްޔެވެ؟ އެވަރުގެ ބޮޑު ކަމެއް އެ މީހުން ގަސްތުގައި ކުރާނެ ހެއްޔެވެ؟\nޖަވާބު ވަރަށް ސާދާ އެވެ؛ ނޫނެކެވެ!\nސަބަބަކަށް ވަނީ ކޮރޯނާވައިރަސް ފަދަ ބޮޑު ބަލިމަޑުކަމެއްގެ ސަބަބުން އެކަމުގެ އަސަރު އެންމެ ބޮޑަށް ކުރަނީ އެ ބޭފުޅުން އެތައް ޒަމާންތަކެއް ވަންދެން އެތައް މަސައްކަތަކުން ފައްކާކޮށްފައި ހުރި، މަލްޓި މިލިއަން ޑޮލަރުގެ ވިޔަފާރިތަކަށެވެ. އެ ވިޔަފާރިތަކަށް އަންނަ ހީނަރުކަން އެންމެ ފުރަތަމަ ބަރުދާސްތު ކުރަން ޖެހެނީ އެބޭފުޅުންނަށެވެ. ޓޫރިޒަމް ސިނާއަތަށް ގެއްލުންވާނެ ކުޑަ ކަމެއް ވެސް އެ ވިޔަފާރިވެރިން ނުކުރައްވާނެ އެވެ. އެ ބޭފުޅުންގެ މުޅި ހަޔާތް ގުޅިފައި އޮތް ވިޔަފާރިތަކަށް ގެއްލުންވާނެ ކުޑަވެސް ކަމެއް އެ ބޭފުޅުންނަށް އެނގިގެން ވިޔަކަ ނުދޭނެކަން އެއީ ޔަގީންކަމެކެވެ. އެހެންވީމާ، ކޮރޯނާވައިރަސް ކަހަލަ ބަލިމަޑުކަމެއް ރާއްޖޭގައި ފެތުރޭ ކަހަލަ އެއްވެސް ޒާތެއްގެ ނިންމުމެއް އެބޭފުޅުންނަށް އެނގިތިބެ ނިންމަވަން ޖެހޭ އެއްވެސް ސަބަބެއް ނެތެވެ.\nނ. ހެނބަދޫގައި ޗަމްޕާ ބުރަދާޒްއިން ހިންގި މަޝްރޫއެއް ރައީސް ފައްޓަވައި ދެއްވަނީ -- ފޮޓޯ/ ރައީސް އޮފީސް\nޗަމްޕާ ބުރަދާޒްގެ ހިއްސާ އޮވެގެން ރާއްޖޭގެ އެކި ކަންކޮޅުތަކުގައި 10 ވަރަކަށް ރިސޯޓާއި މާލޭގައި ސިޓީ ހޮޓަލެއް ހިންގަމުން އަންނަ އިރު، އެތަންތަނުގެ ހިންގުމުގެ ފުރިހަމަ ބާރާ އެކު މެނޭޖަރުން ލާފައިތިބެ އެވެ. އަފީފް އާއި އުއްޗުމެން ފަދަ އެ ވިޔަފާރީގެ އޯނަރުންނަކީ ދުވަހުން ދުވަހަށް ވިޔަފާރީގެ ކަންތައްތައް މައިކުރޯ ލެވަލްގައި ބައްލަވާ ބައެއް ނޫނެވެ. ހަގީގަތުގައި ރިސޯޓެއްގައި ނުކިއްސަރު ކަމެއް ހިނގި ނަމަވެސް އެކަންކަން އެންމެ ފުރަތަމަ އެބޭފުޅުންނަށް އެނގުމަކީ ވަރަށް ވެސް ނާދިރު ކަމެކެވެ. އެހެން ވީމާ، ޓޫރިޒަމް ވިޔަފާރިތަކުގެ އޯނަރުން ދެކެ ރުޅި އަރައި، ގޮވުނު އެއްޗެއް ގޮވައި އެ ބޭފުޅުން ބަދުނާމު ކުރަން ޖެހޭ ހަމަ އެންމެ ސަބަބެއް ވެސް ނެތެވެ.\nއެ ވިޔަފާރިތަކުގެ ސަބަބުން، އެތައް ހާސް ވަޒީފާއެއް އިގްތިސާދުގައި އުފެދިފައިވާ އިރު، ނުސީދާ ގޮތުން އެތައް ވިޔަފާރިއަކަށް އެބޭފުޅުން ފައްކާކުރެއްވި ވިޔަފާރިތަކުން މަންފާ އަންނަނީ ކުރަމުންނެވެ. ރާއްޖޭގެ އިގްތިސާދުގައި ޓޫރިޒަމް ސިނާއަތް 60 ޕަސެންޓް ހިއްސާކުރާ އިރު، ރިސޯޓް އޯނަރުންނަކީ ހަގީގަތުގައި ދިވެހި އިގްތިސާދުގެ އިންޖީނެވެ. މިސާލަކަށް ބަލާ ނަމަ ޗަމްޕާ ބުރަދާޒްގެ ވޯކްފޯސްގައި އެކަނި ވެސް އެތައް ހާސް މުވައްޒަފުން ތިބޭނެ އެވެ. އެބޭފުޅުންގެ އެންމެ ރިސޯޓެއްގައި ވެސް، ދެތިން ސަތޭކަ މުވައްޒަފުން ތިބޭނެ އެވެ. އޭގެ ތެރޭގައި ގިނައީ ވެސް ދިވެހިންނެވެ. އެއްވެސް ސަބަބަކާ ހުރެ ޓޫރިޒަމް ސިނާއަތް ހަލާކުވެގެންދާ ނަމަ، އެ މުވައްޒަފުންނަށް މުސާރަ ދިނުމާއި އެހެނިހެން ކަންކަމުގެ ޒިންމާ އުފުލަން ތިބީ އެ ވިޔަފާރިވެރިންނެވެ. އެ ހުރިހާ ތަކުލީފެއް އުފުލަން، ރާއްޖޭގެ އިގްތިސާދު ފުޑިގެން ދާފަދަ ކަމެއް އެބޭފުޅުން ނުކުރައްވާނެ އެވެ. އަފީފް އާއި އުއްޗުމެންނަކީ އެ ދަރަޖައަށް ވެއްޓޭނެ ބައެއް ނޫނެވެ.\nރާއްޖޭގެ އުފެއްދުންތެރިކަމުގައި ޓޫރިޒަމް ހިއްސާވާ މިންވަރު ބަދަލުނުވާހަ ހިނދަކު އެ ހަގީގަތް ވެސް ބަދަލެއް ނުވާނެ އެވެ. ކޮރޯނާވައިރަހުގެ ބަލިމަޑުކަމުގައި ރާއްޖެ މި ދަތުރު ކުރާ މި އުނދަގޫ ދުވަސްތަކުގައި ރާއްޖޭގައި ތިބި ބޮޑެތި ވިޔަފާރިވެރިންގެ އެހީ ދައުލަތަށް ވަރަށް މުހިންމުވެ އެވެ.\nކ. ދިއްފުށީގައި އަލިފުޅު ތުއްތު ފައުންޑޭޝަނުން ހިންގި މަޝްރޫއެއް ފައްޓަވައި ދެއްވުމަށް ރައީސް އެ ރަށަށް ވަޑައިގެންނެވި އިރު، އަރިހުގައި އުއްޗު (ވ.2) -- ފޮޓޯ/ ރައީސް އޮފީސް\nޓޫރިޒަމް ދަށްވެ، ދިވެހި ދައުލަތަށް ލިބޭ އާމްދަނީގެ 6.8 ބިލިއަން ރުފިޔާ އެބަ ގެއްލެ އެވެ. އެކަމަކު ކޮރޯނާވައިރަހާ ދެކޮޅަށް ކުރާ ހަނގުރާމައިގާ ސަރުކާރަށް މިވަނީ މީގެ ކުރިން ލަފާ ނުކުރާ އެތައް ހަރަދުތަކެއް ކުރަންޖެހިފަ އެވެ. މިހާރު ވެސް 221 މިލިއަން ރުފިޔާގެ ބަޖެޓެއް އެކަމަށް ވަނީ އެއް ފަރާތް ކުރަން ޖެހިފަ އެވެ. މިދަނޑިވަޅުގައި އޮތީ އެކި ގޮތް ގޮތުން އެހީތައް ދިވެހި ސަރުކާރުން ހޯދައި ދައުލަތް ހަލާކުނުވެ، ކޮޅަށް ޖެހުމެވެ. އެކަމަށް ރާއްޖޭގެ ބޮޑެތި ވިޔަފާރިވެރިންގެ އެހީ ބޭނުންވެ އެވެ.\nއުއްޗު އަދި ޗަމްޕާ އާއިލާއަކީ ގައުމަށް ދިމާވާ ބޮޑެތި ކާރިސާތަކުގައި ދައުލަތަށް އެތައް ފަހަރަކު އެހީ ފޯރުކޮށްދީފައިވާ ފަރާތްތަކެވެ. އެ ގޮތުން މާލޭގައި ހިނގި ފެނުގެ ކާރިސާގައި ނުހަނު ބޮޑެތި ދީލަތި އެހީތައް އެ އާއިލާ އިން ދައުލަތަށް ވަނީ ވެދީފަ އެވެ. މީގެ އިތުރުން މި ކޮރޯނާވައިރަސްގެ ކާރިސާގައި ވެސް، ޗަމްޕާ އާއިލާ އިން ހިންގާ ޓްރީޓޮޕް ހޮސްޕިޓަލުގެ ފުރިހަމަ އެހީތެރިކަން ސަރުކާރަށް ފޯރުކޮށްދޭނެ ކަމުގެ ޔަގީންކަން މިހާރު ވެސް ވަނީ ދީފަ އެވެ.\nއެ ނޫނަސް ރާއްޖެއަށް ދިމާވި މިފަދަ އެތައް ދަނޑިވަޅެއްގައި އެބޭފުޅުންގެ އެހީތެރިކަން ސަރުކާރުތަކަށް ދީފައިވެ އެވެ. މީގެ އިތުރުން ވެސް، ކުދިންގެ ތައުލީމަށާއި ރަށްރަށުގެ އުމްރާނީ ތަރައްގީ އާއި މިސްކިތްތައް ބިނާ ކުރުމާއި ޒުވާނުންގެ ދުޅަހެޔޮކަމަށް ވެސް އެތައް އެހީތަކެއް ވަމުން އަންނަ ވިޔަފާރިވެރިންތަކެއް މުޅި ރާއްޖެއަށް ގެއްލުންވާނެ ކަމެއް ނުކުރައްވާނެ އެވެ. އެއީ ޝައްކު އުފައްދަން ޖެހޭ ކަމެއް ނޫނެވެ.\nއެ ވިޔަފާރިވެރިންގެ ހިއްސާ އޮތް ޕްރޮޕަޓީއެއްގައި ކިރިއާ ވެސް ނުކިއްސަރުކަމެއް ހިނގި ނަމަވެސް، ފުރަތަމަ މަރުހަލާގައި އެކަންކްކަމަށް ޖަވާބުދާރީވާން ޖެހޭނެ ފަރާތްތަކަކީ އެތަންތަން ހިންގަން ހަވާލުކޮށްފައިވާ ފަރާތްތައް ނޫން ހެއްޔެވެ؟ ވިޔަފާރީގެ އޯނަރު އެފަދަ ކަމެއް ހިންގުމުގެ މައްސަލަހަތަކީ ކޮބައިތޯ އެވެ؟ ކޮންމެ ކަމެއް ސިޔާސީ ކޮށްލައިގެން ގައުމުގެ އިގުތިސާދުގެ މައި ތަނބުތަކުގެ ގޮތުގައި ހިމެނޭ ފަރާތްތައް "އެކި ފޯރަމްތަކުގައި ކަތިލުމުން" ވާނެ ފައިދާ އަކީ ކޮބައިތޯ އެވެ. ތަންކޮޅެއް ފުންކޮށް ކަންކަމާ ދޭތެރޭ ވިސްނާކަށް ނުޖެހޭތޯ އެވެ؟\nމިވަގުތަކީ އެ ބޭފުޅުންނާ އެކު ކުރިއަށް ދިޔުމުގެ ވަގުތެވެ. އެ ބޭފުޅުންނަކީ ގައުމު އެދި ގޮވާލާ ކޮންމެ ވަގުތަކު އެހީވާ ބޭފުޅުންނެވެ. އެ ބޭފުޅުންނާ ގުޅުމެއް ނެތް ކަމެއްގައި އެ ބޭފުޅުން ބަދުނާމުކުރުމުގެ މާނައެއް ނެތެވެ. ވިޔަފާރިވެރިންގެ އަގު ވަޒަންކޮށްގެން ކުރިއަށް ދާން ދަސްކުރަން ވެއްޖެ އެވެ. އެ ވިޔަފާރިވެރިންނަކީ އަހަރުމެންގެ ދުސްމަނުންނެއް ނޫނެވެ. އެއީ ގައުމުގެ އެހީތެރިންނެވެ. މުއްސަނދި ވުމަކީ ކުށެއް ނޫނެވެ.


Kanboduva dharaja akah fathuruverikan dhashah hingajje:thafaas hisaabu\nމިމަހުގެ ތެރޭގައި އައި އެއްލައްކަވަނަ ފަތުރުވެރިޔާއަށް މަރުހަބާ ކިޔުން--\nކަންބޮޑުވާ ދަރަޖައަށް ފަތުރުވެރިކަން ދަށަށް ހިނގައްޖެ: ތަފާސް ހިސާބު\n30 މޭ 2021 - 13:34:45\nކަންބޮޑުވާ ދަަރަޖައަށް ރާއްޖޭގެ ފަތުރުވެރިކަން ދަށަށް ހިނގައްޖެއެވެ.\nޓޫރިޒަމް މިނިސްޓްރީގެ ތަފާސް ހިސާބުތަކުން ދައްކާ ގޮތުގައި މިމަހުގެ ފުރަތަމަކޮޅު ރާއްޖެއަށް ޒިޔާރަތްކުރި ފަތުރުވެރިންނާއި އަޅާ ބަލާއިރު މިމަހުގެ ފަހުކޮޅު ރާއްޖެއަށް ޒިޔާރަތްކުރާ ފަތުރުވެރިންގެ އަދަދު ވަނީ ވަރަށް ބޮޑަށް ދަށަށް ގޮސްފައެވެ.\nމިމަހުގެ ފުރަތަމަ ދުވަހު 3،815 ފަތުރުވެރިން ރާއްޖެއަށް ޒިޔާރަތް ކޮށްފައިވާއިރު، އިއްޔެ ރާއްޖެއަށް ޒިޔާރަތް ކޮށްފައިވަނީ 1،270 ފަތުރުވެރިންނެވެ. މިއީ 2،545 ގެ މަދުވުމެކެވެ. އަދި މުޅި މަހަށް ބަލާލި ނަމަވެސް ފެނިގެންދަނީ ފުރަތަމަ ދުވަހުން ފެށިގެން ފަތުރުވެރިކަން ދަށްވަމުން އަންނަ މަންޒަރެވެ.\nމިމަހުގެ ތެރޭގައި ފަތުރުވެރިން ރާއްޖެ ޒިޔާރަތް ކުރި މިންވަރު\nމިމަހަކީ އެވްރެޖްކޮށް ބަލާއިރު އެންމެ މަދުން ފަތުރުވެރިން ޒިޔާރަތްކުރާ މަހެވެ. މިމަހުގައި އެވްރެޖްކޮށް ދުވާލެއްގެ މައްޗަށް 2,131 ފަތުރުވެރިން ޒިޔާރަތް ކޮށްފައިވެ އެވެ. މިއަހަރުގެ ދެން އެންމެ މަދުން ފަތުރުވެރިން ޒިޔާރަތް ކޮށްފައިވނީ ޖެނުއަރީ މަހު އެވެ. އެމަހު ރާއްޖެއަށް ޒިޔާރަތް ކޮށްފައިވަނީ 2971 ފަތުރުވެރީންނެވެ.\nމިއަހަރުގެ މިހާތަނަށް ރާއްޖެ ޒިޔާރަތް ކޮށްފައިވަނީ 449,424 ފަތުރުވެރިންނެވެ.\nމީގެތެރެއިން 23.1 އިންސައްތައިގެ ހިއްސާއަކާ އެކު އެންމެ ގިނަ ފަތުރުވެރިން ރާއްޖެ ޒިޔާރަތް ކޮށްފައިވަނީ ރަޝިޔާއިންނެވެ. ރަޝިޔާއިން މިއަހަރު ރާއްޖެއަށް 103,817 މީހުން ޒިޔާރަތް ކޮށްފަ އެވެ. އަދި 20 އިންސައްތައިގެ ހިއްސާއަކާ އެކު ދެވަނައަށް އެންމެ ގިނަ ފަތުރުވެރިން ޒިޔާރަތް ކޮށްފައިވަނީ އިންޑިއާއިންނެވެ. އިންޑިއާއިން މިއަހަރު ރާއްޖެ ޒިޔާރަތް ކޮށްފައިވަނީ 89,885 ފަތުރުވެރިންނެވެ.


Nasheed ah libivadaigannavaa inaayathun dhebaikulha ebbai uni kuran edhefi | Mihaaru\nކުރީގެ ރައީސް މުހައްމަދު ނަޝީދު. --- ފޮޓޯ: މަޖިލިސް\nނަޝީދުގެ އިނާޔަތުން 85،000ރ. އުނިކުރަން އެދިވަޑައިގެންފި\n13 ޖޫން 2019 - 20:12 45 comments\nރައީސްކަން ކުރައްވާފައިވާ ބޭފުޅުންގެ ރައްކާތެރިކަމާއި އިނާޔަތް ދިނުމުގެ ގާނޫނުގައިވާ ގޮތުން، ކުރީގެ ރައީސަކަށް މާލީ އިނާޔަތުގެ ގޮތުގައި މަހަކު 172،000ރ. ލިބިވަޑައިގަންނަވަ އެވެ. އަދި މަޖިލިހުގެ ރައީސްގެ މަގާމުން މުސާރަ އާއި އިނާޔަތުގެ ގޮތުގައި 73،000ރ. ލިބިވަޑައިގަންނަވާނެ އެވެ. އެހެންކަމުން، ނަޝީދަށް މަހަކު 245،000ރ. ލިބިވަޑައިގަންނަވާނެ އެވެ.\nމަޖިލީހުގެ އަމީން އާންމު ފާތިމަތު ނިއުޝާ "މިހާރު" އަށް މިރޭ ވިދާޅުވީ ނަޝީދަށް ލިބިވަޑައިގަންނަވާ އިނާޔަތްތަކުގެ ތެރެއިން އެމަނިކުފާނު ހަމައެކަނި ބޭނުންފުޅު ވަނީ އޮފީސް ހިންގުމުގެ ހަރަދާއި ސެކިއުރިޓީގެ ގޮތުގައި ދައުލަތުން ދޭ އިނާޔަތް ކަމަށެވެ.\nއޮފީސް ހިންގުމުގެ ހަރަދަށް ދައުލަތުން ދެނީ 87،000ރ. އެވެ.\nއަމީން އާންމު ވިދާޅުވި ގޮތުގައި މާލީ އިނާޔަތުގެ ގޮތުގައި ލިބިވަޑައިގަންނަވާ 75،000ރ. އާއި ދިރިއުޅުއްވާ ތަނުގެ ޚަރަދު ހަމަޖެއްސުމަށް 10،000ރ ގެ އިނާޔަތް އުނިކުރަން ނަޝީދު ފިނޭންސްގައި ވަނީ އެދިވަޑައިގެންފަ އެވެ.\n"އެހެންވެ، އެ އިނާޔަތްތައް ކަނޑާލުމަށް އެދި ފިނޭންސް މިނިސްޓްރީގައި ވަނީ އެދިފައި،" އޭނާ ވިދާޅުވި އެވެ.\nނަޝީދަށް ލިބިވަޑައިގަންނަވާ ކުރީގެ ރައީސުންގެ އިނާޔަތުގެ ތެރެއިން ބައެއް އުނިކޮށްފި ނަމަ، ނަޝީދަށް މުސާރަ އާއި އިނާޔަތުގެ ގޮތުގައި ލިބިވަޑައިގަންނަވާނީ 160،000ރ. އެވެ.\nރާއްޖޭގައި ރައީސްކަން ކުރައްވާފައި ތިއްބެވި ބޭފުޅުންގެ ތެރެއިން ދައުލަތުން މިހާރު އިނާޔަތް ދެނީ ނަޝީދުގެ އިތުރުން މައުމޫން އަބްދުލްގައްޔޫމާއި ޑރ. މުހައްމަދު ވަހީދު ހަސަން މަނިކާއި އަބްދުﷲ ޔާމީނަށެވެ.\nއިތުރު ލިޔުންތައް ރައީސް މުހައްމަދު ނަޝީދު ފިނޭންސް މިނިސްޓްރީ ރައްޔިތުންގެ މަޖިލިސް


Thaareeh gai iyye akee hithaamaveri dhuvahakah vaane: Abdul Raheem\nތާރީހުގައި އިއްޔެއަކީ ހިތާމަވެރި ދުވަހަށް ވާނެ: އަދުރޭ\nޕީއެންސީގެ ނައިބު ރައީސް އަބްދުލްރަހީމް އަބްދުﷲ : އަހުމަދު ޝުރާއު | އަވަސް\nއިއްޔެއަކީ ފަހުގެ ތާރީހެއްގައި ދިވެހި ރައްޔިތުން ދެކުނު އެންމެ ހިތާމެވެރި ދުވަހަށް ވާނެ ކަމަށް ކޮންގްރެސްގެ ޕާޓީގެ ރައީސް އަބްދުއްރަހީމް އަބްދުﷲ (އަދުރޭ) ވިދާޅުވެއްޖެ އެވެ.\nއަދުރޭ މިހެން ވިދާޅުވެފައި ވަނީ، އިންޑިއާގެ ބޮޑުވަޒީރު ނަރެންދްރަ މޯދީ އިއްޔެ ރާއްޖެއަށް ރަސްމީ ދަތުރުފުޅެއް ކުރައްވައި، ދެ ގައުމުގެ ދެމެދުގައި މުހިއްމު އެއްބަސްވުންތަކެއްގައި ސޮއިކޮށްފައި ވަނިކޮށެވެ. އެ ދަތުރުފުޅުގައި މޯދީއަށް ދިވެހި ދައުލަތުގެ ނިޝާން އިއްޒުއްދީން އިއްޒަތުގެ ވެރިކަމުގެ ލަގަބުވެސް ވަނީ އަރުވާފަ އެވެ. އަދި ރައްޔިތުންގެ މަޖިލީހުގައި ރޭ ބޭއްވި ހާއްސަ ޖަލްސާއެއްގައި މޯދީ ވަނީ ހިންދީ ބަހުން ތަގުރީރު ކުރައްވާފަ އެވެ.\nރޭ އަދުރޭ ފޭސްބުކްގައި ކުރެއްވި ޕޯސްޓެއްގައި ވިދާޅުވީ އިއްޔެއަކީ ފަހުގެ ތާރީހުގައި ދިވެހިން ދެކޭނެ އެންމެ ހިތާމަވެރި ދުވަހޭ މިހާރު ބުނުމުން ބަޔަކަށް އެ ކަން ގަބޫލު ކުރަން އުނދަގޫ ވެދާނެ އެވެ. ނަމަވެސް ހަގީގަތަކީ އެއީ ކަމަށާއި، މާދަމާ އަމިއްލައަށް އެކަން ތަޖުރިބާ ކުރެވުމުން ކޮންމެ މީހަކަށް ވެސް އެ ކަން ކަށަވަރުވާނެ ކަމަށެވެ.\nމާދަމާ އެ ހަގީގަތް އިހުސާސް ކުރެވޭއިރު އޮންނާނީ ވަގުތު ފާއިތުވެފައި ކަމަށް ވެސް އަދުރޭ ވިދާޅުވި އެވެ. އެއިރު ޒަމާންވީ އަމިއްލަވަންތަކަން ގެއްލި އަޅުވެތި ކަމުގެ އިހުސާސް ކުރަން ޖެހޭނެ ކަމަށް ވެސް އޭނާ ވިދާޅުވި އެވެ.\n"އެއް ދީނަކަށް ތަބާވެ އެއް ބަހަކުން ވާހަކަ ދައްކާ އެއް ނަސްލަކަށް ނިސްބަތްވާ އެއް އުސޫލުތަކެއް ގެންގުޅޭ އެއް ހަމަތަކެއް ގަބޫލު ކުރާ ބައެކޭ ކިޔާނެ ޖާގައެއް ނޯންނާނެ އެވެ. އަމިއްލަ ގައުމުގައި، އަމިއްލަ ރަށުގައި، އަމިއްލަ ގޭގައި އަޅުވެތިކަމުގެ ހިތްދަތިކަން އިހުސާސް ކުރާށެވެ. ހިތާމައިގެ ކޮޅެއް ވެސް ނެތެވެ." ފޮނަދޫ ދާއިރާގެ މެންބަރު ކަން ވެސް ކުރިން ކުރެއްވި އަދުރޭގެ ޕޯސްޓުގައިވެ އެވެ.\nއަދުރޭ އިތުރަށް ވިދާޅުވީ ދިވެހި ގައުމުގެ ތާރީހުން ފެށުނު ފަދަ ބަތަލުންގެ ބޭނުން މިއަދު ޖެހިފައިވާ ކަމަށެވެ. އަދި ވިދާޅުވީ މިއަދު ދީނާއި ގައުމަށްވުރެ އަމިއްލަ ފައިދާއާއި މަސްލަހަތު އިސްކުރާ މީހުން މާދަމާ ނުކުމެ ދީނާއި ގައުމާއި ރައްޔިތުންގެ ހައްގުތަކޭ ގޮވަން ފެށުމުން މީހުންގެ ނުރުހުން ލިބޭނެ ކަމަށެވެ.\nއިއްޔެއަކީ ދިވެހި ތާރީހުގައި ފެނުނު އެންމެ ހިތާމަވެރި ދުވަސް ކަމަށް ވިދާޅުވެ އަދުރޭ ކޮންބޮޑުވުން ފާޅު ކުރެއްވިއިރު، ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެންބަރު އަހުމަދު ޝިޔާމް ވެސް ވަނީ މޯދީގެ ދަތުރުފުޅުގައި ރާއްޖެއިން ސޮއިކުރި ބައެއް އެއްބަސްވުންތަކަށް ފާޑުވިދާޅުވެފަ އެވެ. އެ ގޮތުން ރާއްޖެ-އިންޑިއާ ކާގޯ ޝިޕިން ފެރީ ނިޒާމުގެ ސަބަބުން ހިއުމަން ޓްރެފިކިންއާއި ޑްރަގް ޓްރެފިކިންގެ މައްސަލަތައް އިތުރުވެ، އެ ފަރާތްތަކަށް ދިވެހި ރަށްވެހިކަން ދޭ ތަން ފެނިގެންދާނެ ކަމަށް ޝިޔާމް ވަނީ ވިދާޅުވެފަ އެވެ.\nއިންޑިޔާގެ ބޮޑުވަޒީރު މޯދީ އަބްދުއްރަހީމް އަބްދުﷲ ޕީޕަލްސް ނޭޝަނަލް ކޮންގްރެސް - ޕީއެންސީ + ބޮޑު ވަޒީރު މޯދީގެ ރަސްމީ ދަތުރުފުޅު


Suood aai Shainee aa dhemedhu bahuge hamalaa thakeh\nސުއޫދާއި ޝައިނީއާ ދެމެދު ބަހުގެ ހަމަލާތަކެއް\nފިޝަރީޒް މިނިސްޓަރު މުހައްމަދު ޝައިނީގެ މައްޗަށް މަގާމުގެ ނުފޫޒު ބޭނުންކުރުމުގެ ދައުވާ ކުރެވޭނެ ކަމަށް ވިދާޅުވެ ކުރީގެ ބަންޑާރަ ނައިބު ހުސްނުއް ސުއޫދު ޓްވީޓް ކުރެއްވުމާ ގުޅިގެން މިނިސްޓަރު ޝައިނީ ރައްދު ދެއްވައިފި އެވެ.\nސުއޫދު މިއަދު ކުރެއްވި ޓްވީޓެއްގައި ވިދާޅުވީ، މަގާމުގެ ނުފޫޒު ބޭނުންކުރުމުގެ ދައުވާ މިނިސްޓަރު ޝައިނީގެ މައްޗަށް އުފުލިދާނެ ކަމަށެވެ. ދައުވާ ސާބިތުވެއްޖެނަމަ 11 އަހަރާއި އަށް މަސް ދުވަހުގެ އަދަބެއް އަންނާނެ ކަމަށެވެ.\nއެކަމާ ގުޅިގެން ސުއޫދަށް ރައްދު ދެއްވައި ޝައިނީ ކުރެއްވި ޓްވީޓެއްގައި ވިދާޅުވީ، "މިދާ ގޮތަށް ގޮސް" ހުއްޓާލާނީ 2018 ގައި ރައީސް އަބްދުﷲ ޔާމީނަށް ވެރިކަން ހޯދަވައިދެއްވުމަށްފަހު ކަމަށެވެ. ބިރެއް ނުގަންނަ ކަމަށެވެ. އަދި އޭނާގެ ހަށިގަނޑުގައި ހުރީ ގައުމީ ލޭ ކަމަށާއި ހުންނެވީ ގައުމީ ހިދުމަތުގައި ކަމަށް ވެސް ސުއޫދަށް ރައްދު ދެއްވަމުން ޝައިނީ ވިދާޅުވި އެވެ.\nޝައިނީގެ ރައްދާ ގުޅިގެން ސުއޫދު ވަނީ ޝައިނީއަށް ބޮޑު ތުހުމަތެއް ކުރައްވާފަ އެވެ. ވިދާޅުވެފައިވަނީ، "އަދީބުގެ އަތުން ލިބުނު ވަގު ފައިސާއިން ގައުމީ ލޭ އުފެދޭތޯ" އެވެ.\nސަރުކާރުގެ ގިނަ ސިޔާސަތުތަކަށް ސުއޫދު އަބަދު ވެސް ފާޑު ވިދާޅުވެ އެވެ. މިނިސްޓަރު ޝައިނީއަކީ މި ސަރުކާރުގެ ދިފާއުގައި އެންމެ ބޮޑަށް މަސައްކަތް ކުރައްވަމުންދާ އެއް ވަޒީރެވެ.


ޗިލްވެލް އަށް ސީޒަން ނިމުމުގެ ބިރު އެބައޮތް\n25 ނޮވެންބަރު 2021 - 08:19 0\nލަންޑަން (ނޮވެމްބަރު 25) - ޗެމްޕިއަންސް ލީގުގައި ޔުވެންޓަސްއާ ދެކޮޅަށް ކުޅުނު މެޗުގައި ޗެލްސީގެ ވާތުބެކް ބެން ޗިލްވެލް އަށް ލިބުނު އަނިޔާ ސީރިއަސްވުމުގެ ސަބަބުން އޭނާ އަށް ދެން މި ސީޒަނުގައި ނުކުޅެވުމުގެ ބިރު އެބައޮތް ކަމަށް އިނގިރޭސި މީޑިއާތަކުން ރިޕޯޓްކޮށްފި އެވެ.\nޔުވެންޓަސް އަތުން 4-0 އިން ޗެލްސީ މޮޅުވި މެޗުގައި ޔުވެންޓަސްގެ އޭޑްރިއަން ރަބިއޯ އަތުން ބޯޅަ ހޯދަން އުޅުމުގެ ތެރޭގައި ޗިލްވެލްގެ ކަކުލަށް އަނިޔާވެގެން އޭނާ އަށް ދަނޑުމަތީގައި ފަރުވާ ދީފައި އޭނާ ބަދަލުކުރިއިރު، ދަނޑުން ބޭލުވީ ޗެލްސީގެ މެޑިކަލް ސްޓާފުންގެ އެހީގަ އެވެ.\nމި ސީޒަނުގައި ރަނގަޅު ފޯމެއްގައި ހުރި ޗިލްވެލް، 24، ކަކުލަށް ލިބިފައިވާ އަނިޔާ ފުރިހަމަ އަށް ދެނެގަންނަން އިއްޔެ ވަނީ ސްކޭނެއް ހަދައިފަ އެވެ. އެ ސްކޭން ފެނިފައިވާ މީހުންނާ ހަވާލާދީ އިނގިރޭސި ބައެއް މީޑިއާތަކުން ރިޕޯޓްކުރާ ގޮތުގައި އަނިޔާވެފައިވަނީ ޗިލްވެލްގެ އެންޓީރިއާ ކުރޫސިއެޓް ލިގަމެންޓް (އޭސީއެލް) އަށެވެ.\nއާންމު ގޮތެއްގައި އެ ފަދަ އިންޖަރީ އަކުން ރިކަވާވާން އެންމެ އަވަހަށް ވެސް ގާތްގަނޑަކަށް 5-7 މަސް ދުވަސް ނަގަ އެވެ. މާނަ އަކީ މި ސީޒަނުގައި އެއްކޮށް ފިޓްވެގެން އައިސް ޗިލްވެލް އަށް ނުކުޅެވުމުގެ ފުރުސަތު އެބައޮތެވެ.\nނަވާރަ މިނިޓް ތެރޭ ޗިލްވެލް އަށް އަނިޔާވެގެން އެ ގޮތަށް ބާލަން ޖެހުމުން ޗެލްސީގެ ކޯޗު ތޯމަސް ޓުޗެލް ވެސް ވަނީ ކަންބޮޑުވުން ފާޅުކޮށްފަ އެވެ. ޓުޗެލް ވަނީ އެ މެޗަށް ފަހު ޗިލްވެލަށް އަނިޔާވުމަކީ ޓީމަށް ލިބޭ ބޮޑު ގެއްލުމެއް ކަމަށް ބުނެފަ އެވެ.\n"އެންމެން ދައްކަނީ ރީސް (ޖޭމްސް)ގެ ގޯލު ޖެހުމުގެ ވާހަކަ. އަހަންނަށް ހަަމަ އެ ފަދަ މުހިއްމު ކުޅުންތެރިއެއް ޗިލްވެލް އަކީ،" ޔުވެންޓަސް މެޗަށް ފަހު ޓުޗެލް ބުންޏެވެ.\nސްކޭން ރިޕޯޓްތަކަށް ބެލުމަށް ފަހު ޗެލްސީން އަދި ޗިލްވެލްގެ އަނިޔާގެ މައުލޫމާތު ރަސްމީކޮށް މީޑިއާގައި އާންމުނުކުރެ އެވެ. ލެސްޓާ ސިޓީ އަށް 50 މިލިއަން ޑޮލަރުގެ ޓްރާންސްފާ ފީއެއް ދެއްކުމަށް ފަހު ޗެލްސީން ޗިލްވެލް ސޮއިކުރީ މިދިޔަ އަހަރު އެވެ. އެއީ ފްރޭންކް ލަމްޕާޑްގެ ކޯޗުކަމުގަ އެވެ.\nޓުޗެލްގެ އިރުޝާދުގެ ދަށުން ވެސް ޗިލްވެލް މޮޅު ކުޅުމެއް ދައްކަމުން އަންނައިރު، މި ސީޒަނުގައި މިހާތަނަށް ޗިލްވެލް ވަނީ ހުރިހާ މުބާރާތެއްގައި ކުޅުނު 12 މެޗުން ތިން ގޯލު ޖަހައި އެއް ގޯލު ޖަހަން ފުރުސަތު ތަނަވަސްކޮށްދީފަ އެވެ.\nވެސްޓް ހޭމް އިން ފަހަތުން އަރައި ޗެލްސީ ބަލިކޮށްފި\nމިދިޔަ ސީޒަނު ރަންގްނިކް ޗެލްސީގެ އޮފާއެއް ދޫކޮށްލި\nޗެލްސީ އާއި ސިޓީ އަދި ލިވަޕޫލް މޮޅަކާ އެކު މަގާމު ދަމަހައްޓައިފި


މަޖިލީހުގެ މެޖޯރިޓީ އޮތީ އެމްޑީޕީއަށް، ނުކުރެވޭނެ އެއްވެސް ކަމެއް ނޯންނާނެ: ރައީސް ނަޝީދު | | Sangu News\nމަޖިލީހުގެ މެޖޯރިޓީ އޮތީ އެމްޑީޕީއަށް، ނުކުރެވޭނެ އެއްވެސް ކަމެއް ނޯންނާނެ: ރައީސް ނަޝީދު\n18 އޮކްޓޯބަރ 2019 - 10:11\nރައްޔިތުންގެ މަޖިލީހުގެ ތެރޭގައި އޮތީ އެމްޑީޕީގެ މެޖޯރިޓީއެއް - ފޮޓޯ: އެމްޑީޕީ ސޯޝަލް މީޑީއާ\nރައްޔިތުންގެ މަޖިލީހުގެ ތެރޭގައި އޮތީ އެމްޑީޕީގެ މެޖޯރިޓީއެއް ކަމަށާއި އެހެން ކަމުން ސަރުކާރެއްގެ ގޮތުގައި ޕާޓީއަށް ހާސިލް ނުކުރެވޭނެ އެއްވެސް ކަމެއް އޮވެގެން ނުވާނެ ކަމަށް ރައްޔިތުންގެ މަޖިލީޙުގެ ރައީސް ރައީސް މުހައްމަދު ނަޝީދު ވިދާޅުވެއްޖެއެވެ.\nރައީސް ނަޝީދު ވަނީ ދަރުބާރުގޭގައި އެ މަނިކުފާނުގެ ސަޕޯޓަރުންނާ ބައްދަލުކުރައްވާފަ އެވެ. އެ ބަދަލުވުމަކީ އެމްޑީޕީގެ ރައީސްކަމުގެ އާ ދައުރަކަށް ކުރިމަތިލައްވާ ޕާޓީގެ މެންބަރުންގެ ތާއީދަށް އެދިވަޑައިގެން ބޭއްވެވި ބައްދަލު ވުމެކެވެ. ރައީސް ނަޝީދު ވިދާޅުވީ އެމްޑީޕީގެ މެނިފެސްޓޯއެއް އެބައޮތް ކަމަށާ އެމްޑީޕީގެ މެންބަރުންގެ ތަސައްވުރެއް ވެސް އެބައޮތް ކަމަށެވެ. އެމަނިކުފާނު ވިދާޅުވީ ހިނގަމުންދަނީ އެމްޑީޕީގެ ވެރިކަމެއް ކަމަށާއި އެމްޑީޕީގެ މެންބަރުން ހިތުއެޅި ކަމެއް، ކުރެހި މަންޒަރެއް ހަގީގަތަކަށް ހަދަން އެހެން ބަޔަކަށް މަސައްކަތް ނުކުރެވޭނެ ކަމަށެވެ.\nރައީސް ސޯލިހު ހިންގަމުން ގެންދަވަނީ އެމްޑީޕީގެ ސިޔާސަތުތަކެއް ކަން ފާހަގަކުރައްވާ ރައީސް ނަޝީދު ވިދާޅުވީ ސަރުކާރެއް ހިންގުމަކީ އެމްޑީޕީ ވަރަށް ބޭނުން ވި ކަމެއް ކަމަށެވެ. އަދި މިއަދު އެ މިސްރާބާއި އެކު ކުރިޔަށްދާއިރު، ކުރިޔަށް ފެންނަން އޮތީ ވެސް ސާފު މަގެއްކަމަށް އެމަނިކުފާނު ވިދާޅުވިއެވެ. އެމްޑީޕީއަށް ނުކުރެވޭނެ ކަމެއް އޮވެގެން ނުވާނެ ކަން ފާހަގަ ކުރައްވާ ރައީސް ނަޝީދު ވަނީ މަޖިލީހުގައި ވެސް އޮތީ އެމްޑީޕީގެ މެޖޯރިޓީއެއް ކަމަށެވެ. އެހެން ކަމުން ޕާޓީއަށް އަދި ސަރުކާރަށް ވެސް ނުކުރެވޭނެ އެއްވެސް ކަމެއް އޮވެގެން ނުވާނެ ކަމަށާއި ހެޔޮ ގޮތުގައި ރާއްޖެ ބަދަލު ކުރުމަށް އައި ބަޔަކަށް ކަންކަން ކުރިޔަށް ގެންދާން ވާނެ ކަމަށެވެ. އަދި އެއްވެސް ކަމެއްގައި ހުރަހެއް އޮވެގެން ވާނެ ކަމަށް ވެސް ގަބޫލެއް ނުކުރައްވާ ކަމަށެވެ.\nމީގެ އިތުރުން ރައީސް ނަޝީދު ވަނީ ކުރިޔަށް ދިއުމަށް ކުރާ މަަސައްކަތުގައި އަބަދުވެސް ވާދަވެރިން ތަފާތު އެކި ރޭވުންތައް ރާވާނެ ކަމަށެވެ. އެހެން ނަމަވެސް، އެއީ ޕާޓީގެ ސާބިތުކަމަށް ގުޑުން އަރުވާލެވޭނެ ކަމެއް ނޫން ކަމަށެވެ. އެގޮތުން ޖޭޕީގެ ލީޑަރު ގާސިމް އިބްރާހިމް އެމްޑީޕީ ނުވަތަ އެމަނިކުފާނަށް ކިތަންމެ އެއްޗެއް ވިދާޅުވިޔަސް ކުރެވޭނެ ކަމެއް ނޯންނާނެ ކަމަށެވެ.\nރައީސް ނަޝީދު ވިދާޅުވީ ގާސިމް މެން ފަދަ ބޭބޭފުޅުން އަބަދުވެސް، ޚިޔާލު ތަފާތުވުން އުފައްދަން ވެސް މަސައްކަތް ކުރައްވާނެ ކަމަށެވެ.ނަމަވެސް، ޕާޓީގެ ތެރެ ބަހާލާ، ބައިބައި ކުރުމުގެ އެއްވެސް ފުރުސަތެއް ނުދެއްވާނެ ކަން ޕާޓީގެ ރައްޔިތުންނަށް ދެއްވާކަމަށް ރައީސް ނަޝީދު ވަނީ ވިދާޅުވެފައެވެ. ރައީސް ނަޝީދު ވިދާޅުވީ އެމަނިކުފާނު އެއްގޮތަކަށް ވެސް އުޅުއްވަނީ ސިޔާސީ ޕާޓީއަކަށްފަހު ސިޔާސީ ޕާޓީއެއް އުފައްދަވާކަށް ނޫން ކަމަށެވެ. އެމަނިކުފާނަކީ އަބަދުވެސް ސިޔާސީ ޕާޓީއެއެް އުފެއްދުމުގެ ވިސްނުމެއް ހުރި ބޭފުޅަަކަށް ވީއިރު، ވަދެވެން އޮންނާނީ ވެސް އެންމެ ޕާޓީއަކަށް ނޫންތޯ ރައީސް ނަޝީދު ވިދާޅުވިއެވެ. އަދި އިންސާނެއްގެ އެންމެ ފިކުރެއް އޮންނައިރު ބޭނުންހާ ބަޔަކަށް ޕާޓީއެއް ހަދާ ދިނުމަކީ ކޮން އުސޫލެއްތޯ ވެސް ރައީސް ނަޝީދު ވިދާޅުވިއެވެ.


Victory forfeit koh ehen team thakah point\nވިކްޓަރީ "ފޯފިޓް" ކޮށް އެހެން ޓީމުތަކަށް ޕޮއިންޓް\nމައްސަލަތައް ހައްލު ކުރުމަށް މިއަދާ ހަމައަށް ވިކްޓަރީއަށް ދިން ފުރުސަތު ހަމަވިއިރުވެސް މައްސަލަ ހައްލު ކޮށްފައި ނުވުމުން ވިކްޓަރީ ސަސްޕެންޑްކޮށް އެ ޓީމުގެ މެޗުތައް ފޯފިޓްކޮށް އެފްއޭއެމުން އާ ޝެޑިއުލް ނެރެފި އެވެ.\nވިކްޓަރީ ސަސްޕެންޑް ކޮށްފައިވާ ކަމަށް އެފްއޭއެމްގެ ބައެއް އޮފިޝަލުން މީޑިއާގައި ބުނެފައި ވީނަމަވެސް، އެ އެސޯސިއޭޝަނުން ވަނީ މިއަދާ ހަމައަށްވެސް މައްސަލަ ހައްލު ކުރުމަށް ފުރުސަތު ދީފަ އެވެ. އެހެންނަމަވެސް އެ ޓީމުގެ މައްސަލަތައް ހައްލު ކޮށްފަ އެއް ނުވެ އެވެ. އެއީ ކުލަބު ލައިސެންސިންގައި ބުނާ ކުޅުންތެރިންގެ މެޑިކަލް އާއި ވޭތުވެދިޔަ ސީޒަންގައި ކުޅުންތެރިންނަށް ދޭން ޖެހޭ މުސާރައިގެ މައްސަލަ އެވެ.\nއެ މައްސަލަތައް ހައްލު ވެފައި ނުވި ނަމަވެސް ލީގްގައި ވާދަ ކުރުމަށް މިއަދާ ހަމައަށް އެފްއޭއެމުން ވިކްޓަރީ އަށް ދީފައި ވަނީ ވަގުތީ ލައިސެންސެކެވެ. ދާއިމީ ކުލަބު ލައިސެންސަށް ބޭނުންވާ ކަންކަން ހަލާސް ކޮށްފައި ނުވުމުން އެފްއޭއެމުން މިއަދު ނެރުނު ޝެޑިއުލްގައި ނިންމާފައި ވަނީ ވިކްޓަރީ ކުޅެން ހަމަޖެހިފައިވާ މެޗުތައް އެ ކުލަބުން ދޫކޮށްލި ކަމަށް ނިންމައި އިދިކޮޅަށް ކުޅޭ ޓީމަށް ތިން ޕޮއިންޓާއި ފައިދާ ގޯލް ދިނުމަށެވެ.\nވިކްޓަރީއަށް އެ ހާލަތު ކަނޑައެޅުމުގެ ކުރިންވެސް އެ ޓީމުން ލީގްގައި އެންމެ ފަހުން ކުޅުނު ތިން މެޗަށްވެސް ޓީމު ހަމަކުރެވިފަ އެއް ނުވެ އެވެ. ލީގްގައި ކުރިއަށް ހުރި މެޗުތައް ނުކުޅެވުނު ނަމަވެސް ރެލިގޭޝަން ޕްލޭޮފް އަށް ވާއިރަށް މައްސަލަތައް ހައްލު ކޮށްފިނަމަ ރެލިގޭޝަންގެ ޕްލޭއޮފް ކުޅުމުގެ ފުރުސަތު ވިކްޓަރީއަށް ދޭނެ އެވެ.\nސަސްޕެންޑް ނުކޮށް މެޗުތައް ކުޅޭވޭ ގޮތަށް އޮތް ނަމަވެސް އެ ކުލަބަށް ޓީމު ހަމަ ކުރެވޭނެ ކަމުގެ ޔަގީން ކަމެއް ނެތެވެ. ސަސްޕެންޑްގެ ހާލަތު ކުރިމަތި ވިއިރު އެ ޓީމު ސަލާމަތް ކުުރުމަށް މިހާރުގެ މެނޭޖުމެންޓުން އެދެވޭ މަސައްކަތްތަކެއް ކޮށްފަ އެއް ނުވެ އެވެ.\nކުރީގެ ފުޓްބޯޅައިގެ ގަދަ ބާރު ވިކްޓަރީ ފުޓްބޯޅައިން ގެއްލުނު އިރު، މި އަހަރު ކުރީކޮޅު އެފްއޭއެމުން ވަނީ ނިއު ރޭޑިއަންޓް ސަސްޕެންޑް ކޮށްފަ އެވެ. އަދި ކުރީގެ ގަދަ ބާރު ވެލެންސިއާ ވަނީ ދެ ވަނަ ޑިވިޝަނަށް ރެލިގޭޓް ވެފަ އެވެ. ދެ ވަނަ ޑިވިޝަން މުބާރާތަށް އެ ޓީމު ތައްޔާރު ކުރުމަށް އެ ޓީމުގެ ލެޖެންޑް އިސްމާއީލް އާސިފް (ކުޑަހީނާ) ގެ ބެލުމުގެ ދަށުން ވަނީ މަސައްކަތް ފަށާފަ އެވެ.\nދިވެހި ޕްރެމިއާ ލީގް ވިކްޓަރީ\nޖެހިޖެހިގެން ތިން މެޗަށް ވިކްޓަރީގެ ޓީމު ހަމަނުވި\nވިކްޓަރީގެ ޓީމު ހަމަވީ ކިރިޔާ، ނިލަންދުއަށް ބޮޑު މޮޅެއް